|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: 3. |
| UČITELJICA/UČITELJ: | | | | NADNEVAK: | REDNI BROJ SATA: 1. |
| **PRIPRAVA ZA IZVOĐENJE NASTAVNOGA SATA IZ PRIRODE I DRUŠTVA** | | | | | |
| NASTAVNA JEDINICA: **Ja u zajednici** − usvajanje novih nastavnih sadržaja | | | | | |
| CILJ SATA: Osvijestiti pripadnost zajednici te odrediti pravila ponašanja u školi i razrednoj zajednici. | | | | | |
| ISHODI UČENJA: PID OŠ B.3.1. Učenik raspravlja o važnosti odgovornoga odnosa prema sebi, drugima i prirodi.; PID OŠ C.3.2. Učenik raspravlja o utjecaju pravila, prava i dužnosti na pojedinca i zajednicu. | | | | | |
| TIJEK NASTAVNOGA SATA | | | | | |
| NASTAVNE ETAPE/SITUACIJE | SADRŽAJ | | OBLICI, METODE, SREDSTVA | DOMENE, KORELACIJA, MEĐUPREDMETNE TEME | KONCEPTI, OČEKIVANI ISHODI |
| 1. Motivacija  2. Spoznavanje novih nastavnih sadržaja  3. Utvrđivanje novih nastavnih sadržaja:  a) Uvježbavanje  b) Ponavljanje  c) Provjeravanje | Igramo igru *Pogađanje riječi*. Učiteljica/učitelj crta na ploči devet crta pri čemu svaka crta označuje jedno slovo. Učenici izgovaraju slovo i riječ koja počinje tim slovom kako bi pogodili slova koja trebaju biti napisana na crtama. Konačno je rješenje igre riječ *zajednica*. Razgovaramo o toj riječi, objašnjavamo je te ističemo zajednice kojima pripadamo.  Najava nastavne jedinice.    Promatramo ilustraciju u udžbeniku (str. 8). Učenici samostalno ispunjavaju tablicu promatrajući ilustraciju. Kad je većina učenika završila s radom, provjeravamo napisane odgovore.  Razgovaramo o pravilima ponašanja kojih se moramo pridržavati u zajednicama kojima pripadamo: Kojih se pravila moramo pridržavati u obiteljskoj zajednici? Zašto? Što se dogodi kad ne poštujemo dogovorena pravila u obitelji? Kojih se pravila moramo pridržavati u razrednoj zajednici? Zašto? Koje su posljedice nepridržavanja dogovorenih pravila? Kako se trebamo ponašati prema drugim učenicima u razredu? Zašto? Zašto su nam važni prijatelji?  Promatramo fotografiju djece u udžbeniku (str. 10). Opisujemo je i razgovaramo: Što rade djeca na fotografiji? Gdje se nalaze djeca? Može li njihova učiteljica / njihov učitelj razumjeti što učenici žele reći? Zašto? Što učenici trebaju napraviti kad žele nešto reći?  Čitamo tekst u udžbeniku (str. 10). Razgovaramo o pročitanome: Kako skupina ljudi može nešto reći ili učiniti? Može li predstavnik skupine reći ili učiniti nešto bez dogovora sa svim članovima te skupine? Zašto? Koja je uloga predsjednice ili predsjednika razreda? Gdje još imamo predsjednike? Koja je njihova uloga?  Učiteljica/učitelj zapisuje na ploču umnu mapu koju učenici prepisuju u svoje bilježnice.  Razgovaramo o osobinama predsjednice ili predsjednika razreda. Čitamo i objašnjavamo osobine napisane u udžbeniku (str. 10). Učenici samostalno zapisuju još neke osobine na crte u udžbeniku. Usmeno provjeravamo što su napisali. Učiteljica/učitelj može predložiti da se samostalno jave učenici koji smatraju da imaju sve navedene osobine. Također, učenici mogu predložiti učenike koji imaju navedene osobine. Oni učenici koji žele biti kandidati za predsjednicu/predsjednika razreda mogu se ukratko predstaviti. Nakon toga učenici mogu glasovati za jednoga od ponuđenih kandidata tako da napišu ime kandidata na listić i ubace ga u glasačku kutiju. Glasove brojimo javno. Učiteljica/učitelj čita imena napisana na listićima, a učenici bilježe glasove. Nakon dobivenog pobjednika, tj. predsjednice ili predsjednika razreda, ostali učenici joj/mu mogu čestitati.  Učiteljica/učitelj objašnjava kako smo neka pravila ponašanja dogovorili prethodnih godina, ali da ćemo sada dogovoriti nova pravila kojih ćemo se ove godine pridržavati. Zajedno čitamo prijedlog razrednih pravila u udžbeniku (str. 9). Učenici samostalno rješavaju zadatke u udžbeniku (str. 9). Nakon rješavanja zadataka dogovaramo razredna pravila za treći razred.  Čitamo tekst o izborima u udžbeniku (str. 11).  Izabrana predsjednica/predsjednik razreda predstavlja dogovorena pravila ostatku razreda. | | F, I  F, I: razgovor  udžbenik  I: pisanje  F, I: čitanje  F, I: razgovor  udžbenik  F, I: razgovor  udžbenik  F, I: razgovor  F, I: pisanje  F, I: razgovor  udžbenik  F, I: čitanje  I: pisanje  F, I: usmeno izlaganje, razgovor  F: usmeno izlaganje  udžbenik  F, I: čitanje  F, I: razgovor  udžbenik  F, I: čitanje, usmeno izlaganje | goo B.2.1.  goo B.2.1.  goo B.2.1.  osr C.2.2.  odr B.2.1.  osr A.2.2.  osr B.2.1.  osr B.2.2.  odr C.2.2.  pod A.2.3.  goo B.2.2.  osr A.2.1.  osr A.2.3.  uku A.2.4.  goo B.2.1.  osr A.2.4.  goo B.2.1. | PID OŠ C.3.2.  PID OŠ B.3.1.  PID OŠ C.3.2.  PID OŠ C.3.2.  PID OŠ B.3.1.  PID OŠ B.3.1.  PID OŠ C.3.2.  PID OŠ C.3.2.  PID OŠ C.3.2. |
| PLAN PLOČE  ZAJEDNICA  razredna zajednica  obiteljska zajednica  U svakoj zajednici imamo prava i dužnosti. | | | | DOMAĆA ZADAĆA | |
| Prijedlog za rad s učenicima s posebnim odgojno-obrazovnim potrebama | | | | | |
| Učiteljica/učitelj može za učenika s usporenim govorno- -jezičnim razvojem pripremiti nekoliko pravila ponašanja koja će učenik prepisati u udžbenik tijekom rješavanja zadataka. | | Učenik s ubrzanim govorno-jezičnim razvojem može istražiti na koji se način bira predsjednik države. | | | |

Pripremiti kartice s napisanim pravima i dužnostima.