|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: 3. |
| UČITELJICA/UČITELJ: | | | | NADNEVAK: | REDNI BROJ SATA: 10. |
| **PRIPRAVA ZA IZVOĐENJE NASTAVNOGA SATA IZ PRIRODE I DRUŠTVA** | | | | | |
| NASTAVNA JEDINICA: **Život životinja** – usvajanje novih nastavnih sadržaja | | DOS: 2. *Živi svijet i energija* – 2.1. *Život bića* | | | |
| CILJ SATA: Spoznati životinje kao dio žive prirode te uočiti međuovisnost ljudi i životinja. | | | | | |
| ISHODI UČENJA: PID OŠ A.3.1. Učenik zaključuje o organiziranosti prirode.; PID OŠ B.3.1. Učenik raspravlja o važnosti odgovornoga odnosa prema sebi, drugima i prirodi.; PID OŠ B.3.2. Učenik zaključuje o promjenama i odnosima u prirodi te međusobnoj ovisnosti živih bića i prostora na primjerima iz svoga okoliša.; PID OŠ C.3.1. Učenik raspravlja o ulozi, utjecaju i važnosti zavičajnoga okružja u razvoju identiteta te utjecaju pojedinca na očuvanje baštine. | | | | | |
| TIJEK NASTAVNOGA SATA | | | | | |
| NASTAVNE ETAPE/SITUACIJE | SADRŽAJ | | OBLICI, METODE, SREDSTVA | DOMENE, KORELACIJA, MEĐUPREDMETNE TEME | KONCEPTI, OČEKIVANI ISHODI |
| 1. Motivacija  2. Spoznavanje novih nastavnih sadržaja  3. Utvrđivanje novih nastavnih sadržaja:  a) Uvježbavanje  b) Ponavljanje  c) Provjeravanje | Igramo igru *pantomime*. Učiteljica/učitelj priprema kartice s nazivima životinja. Učenik izvlači karticu i glumi kretanje životinje na kartici, a ostali učenici trebaju prepoznati životinju koju učenik oponaša. Pogođene kartice s nazivima stavljamo na ploču.  Nakon igre razgovaramo: Što je zajedničko svim karticama? Koju životinju od navedenih možemo vidjeti u našemu zavičaju? Koje životinje od navedenih mogu biti kućni ljubimci? Kojoj vrsti prirode pripadaju životinje?  Najava nastavne jedinice.  Promatramo fotografiju psa u udžbeniku (str. 32). Opisujemo je i razgovaramo: Što na slici pripada, a što ne pripada živoj prirodi? Što je neobično? Što sve može pas, a mrkva ne može?  Čitamo tekst u udžbeniku (str. 32). Razgovaramo o pročitanome: Gdje sve žive životinje? Zašto životinje pripadaju živoj prirodi? Što im je potrebno za rast i razvoj? Čime se životinje hrane? U koje skupine prema načinu prehrane možemo podijeliti životinje? Kako hranjive tvari kruže u prirodi? Objasni.  Promatramo ilustraciju međuovisnosti biljnoga i životinjskoga svijeta u udžbeniku (str. 32). Opisujemo je i objašnjavamo kako su biljke i životinje međusobno povezane i ovisne jedne o drugima.  Čitamo tekst u udžbeniku (str. 33). Razgovaramo o pročitanome: Kakve životinje razlikujemo s obzirom na odnos prema ljudima? Nabrojite neke domaće životinje. Na koji način ljudi imaju korist od domaćih životinja? Na koji se način ljudi trebaju brinuti o njima? Nabrojite neke divlje životinje. Zašto one ne ovise o ljudima?  Učiteljica/učitelj zapisuje naslov i nekoliko rečenica na ploču, a učenici ih pišu u svoje bilježnice.  Usmeno odgovaramo na pitanja u udžbeniku (str. 33).  Čitamo tekst o zaštićenim i ugroženim životinjama u udžbeniku (str. 33). Razgovaramo o pročitanome: Zašto su neke životinje zaštićene? Koje su zaštićene životinje u Hrvatskoj? Što znači da su neke životinje ugrožene? Koje su životinje ugrožene u Hrvatskoj? Kako se ljudi moraju ponašati prema zaštićenim i ugroženim životinjama? Koje izvorne hrvatske pasmine pasa poznajete?  Učenici samostalno rješavaju zadatke u udžbeniku (str. 34). Učiteljica/učitelj obilazi učenike, pomaže im i dodatno objašnjava zadatke.  Učenici mogu riješiti zadatak *Razvrstaj životinje na biljojede, mesojede i svejede.* u DOS-u *Život bića*.  Učenici su podijeljeni u parove. Svaki par dobiva karticu s napisanim anagramom. Učenici moraju riješiti anagram kako bi dobili naziv neke životinje. Učiteljica/učitelj crta na ploči tablicu u koju će učenici napisati nazive životinja koje su dobili s obzirom na odnos prema ljudima. | | F, I  kartice  F, I: razgovor  udžbenik  F, I: razgovor  udžbenik  F, I: čitanje,  razgovor  udžbenik  F, I: razgovor  udžbenik  F, I: razgovor  F, I: pisanje  udžbenik  F, I: razgovor  F, I: čitanje  F, I: razgovor  udžbenik  I: pisanje  DOS  P  kartice | osr C.2.3.  goo C.2.1.  odr A.2.2.  odr A.2.2.  osr A.2.4.  odr A.2.1.  osr A.2.4.  ikt A.2.2.  uku D.2.2.  osr B.2.4.  goo C.2.1. | PID OŠ A.3.1.  PID OŠ A.3.1.  PID OŠ B.3.2.  PID OŠ B.3.1.  PID OŠ A.3.1.  PID OŠ B.3.2.  PID OŠ B.3.1.  PID OŠ C.3.1.  PID OŠ B.3.1.  PID OŠ A.3.1.  PID OŠ A.3.1. |
| PLAN PLOČE  živa bića  mogu živjeti na različitim prostorima  trebaju svjetlost, toplinu, zrak, vodu i hranu  ŽIVOT ŽIVOTINJA  podjela s obzirom na odnos prema ljudima:  1. domaće  2. divlje  podjela prema prehrani:  1. biljožderi  2. mesožderi  3. svežderi | | | | DOMAĆA ZADAĆA  Učenici mogu riješiti zadatke u udžbeniku (str. 35). | |
| Prijedlog za rad s učenicima s posebnim odgojno-obrazovnim potrebama | | | | | |
| Učiteljica/učitelj može pomoći učeniku s usporenim govorno-jezičnim razvojem pri rješavanju 9. zadatka u udžbeniku. | | Učenik s ubrzanim govorno-jezičnim razvojem može odabrati neku ugroženu ili zaštićenu životinju te izraditi plakat o njoj. | | | |

Pripremiti časopise, plakate te umnožiti tablicu za vršnjačko vrednovanje.