|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: 3. |
| UČITELJICA/UČITELJ: | | | | NADNEVAK: | REDNI BROJ SATA: 11. |
| **PRIPRAVA ZA IZVOĐENJE NASTAVNOGA SATA IZ PRIRODE I DRUŠTVA** | | | | | |
| NASTAVNA JEDINICA: **Život životinja** − sat vježbanja i ponavljanja | | DOS: 2. *Živi svijet i energija* – 2.1. *Život bića* | | | |
| CILJ SATA: Ponoviti i utvrditi da su životinje dio žive prirode te uočiti međuovisnost ljudi i životinja. | | | | | |
| ISHODI UČENJA: PID OŠ A.3.1. Učenik zaključuje o organiziranosti prirode.; PID OŠ B.3.1. Učenik raspravlja o važnosti odgovornoga odnosa prema sebi, drugima i prirodi.; PID OŠ B.3.2. Učenik zaključuje o promjenama i odnosima u prirodi te međusobnoj ovisnosti živih bića i prostora na primjerima iz svoga okoliša.; PID OŠ C.3.1. Učenik raspravlja o ulozi, utjecaju i važnosti zavičajnoga okružja u razvoju identiteta te utjecaju pojedinca na očuvanje baštine. | | | | | |
| TIJEK NASTAVNOGA SATA | | | | | |
| NASTAVNE ETAPE/SITUACIJE | SADRŽAJ | | OBLICI, METODE, SREDSTVA | DOMENE, KORELACIJA, MEĐUPREDMETNE TEME | KONCEPTI, OČEKIVANI ISHODI |
| 1. Motivacija  2. Uvježbavanje  3. Ponavljanje  4. Provjeravanje | Igramo igru *Pogodi tko se oglasio*. Učenici sjede na svojim mjestima i imaju zatvorene oči. Učiteljica/učitelj hoda učionicom. Učenik kojem učiteljica/učitelj položi dlan na rame treba oponašati glasanje neke životinje. Učenici trebaju prepoznati koji se učenik oglasio te koju je životinju oponašao glasanjem.  Najava nastavne jedinice.  Razgovaramo o životu životinja: Zašto su životinje živa bića? Što je sve životinjama potrebno za rast i razvoj? Gdje sve mogu živjeti životinje? Tko proizvodi hranu za životinje? Čime se hrane mesožderi? Koje biljoždere poznajete? Što jedu svežderi? Kako hranjive tvari kruže u prirodi? Po čemu se razlikuju domaće i divlje životinje? Kako su ljudi i životinje međusobno povezani? Koje zaštićene životinjske vrste žive u Hrvatskoj? Što znači da su neke životinje ugrožene? Koje ugrožene životinje žive u Hrvatskoj? Kako se ljudi trebaju ponašati prema zaštićenim i ugroženim životinjama?  Učenici mogu riješiti zadatak *Spoji naziv životinje i njihov način prehrane.* u DOS-u *Život bića*.  Učenici dobivaju časopise. Svaki učenik mora u časopisu pronaći neku životinju i izrezati je. Učiteljica/učitelj crta na ploči tablicu u koju će učenici smjestiti životinje prema njihovu načinu prehrane.  Učenici su podijeljeni u skupine. Svaka skupina dobiva tekst o nekoj životinji (v. prilog). Na temelju teksta učenici moraju zaključiti o kojoj životinji tekst govori te izraditi plakat s mentalnom mapom o toj životinji.  Nakon što sve skupine završe sa zadatkom, učenici predstavljaju svoje radove. Ostali učenici mogu im postavljati pitanja o životinji na plakatu. Na kraju sata učenici mogu ispuniti tablicu za vršnjačko vrednovanje rada u skupini (v. prilog).  Učenici mogu riješiti zadatak *Spoji životinju i mladunče* u DOS-u *Život bića*. | | F, I  F, I: razgovor  DOS  časopis  S  plakat  razgovor  F: usmeno izlaganje, razgovor  tablica  I: pisanje  DOS | osr C.2.3.  goo C.2.1.  odr A.2.2.  odr A.2.1.  ikt A.2.2.  osr A.2.4.  uku D.2.2.  osr B.2.4.  uku A.2.1.  uku D.2.2.  osr B.2.2.  uku A.2.4.  uku C.2.2.  ikt A.2.2. | PID OŠ A.3.1.  PID OŠ B.3.2.  PID OŠ B.3.2.  PID OŠ C.3.1.  PID OŠ B.3.1.  PID OŠ A.3.1.  PID OŠ A.3.1.  PID OŠ B.3.1.  PID OŠ A.3.1. |
| PLAN PLOČE | | | | DOMAĆA ZADAĆA | |
| Prijedlog za rad s učenicima s posebnim odgojno-obrazovnim potrebama | | | | | |
| Učiteljica/učitelj može pripremiti učeniku s usporenim govorno-jezičnim razvojem smjernice s pomoću kojih će predstaviti životinju na plakatu. | | Učenik s ubrzanim govorno-jezičnim razvojem može istražiti kako ljudi zbrinjavaju napuštene životinje. | | | |

Umnožiti nastavni listić Živi svijet.

PRILOG − Tekstovi o životinjama

1. Poprilično sam velika životinja. Imam njušku, malene oči i kovrčav rep. Moje je tijelo izduženo, a noge su mi kratke. Na nogama imam četiri prsta. Najduži prst nalazi se na sredini i on mi pomaže u hodanju. Svežder sam. Volim jesti baš svu hranu pa nije ni čudno da mogu imati do 150 kilograma. Svoju njušku često koristim za kopanje po tlu kako bih pronašla hranu. Imam 44 zuba.

2. Divlja sam životinja i spadam u porodicu pasa. Živim u šumi. Imam vitko i dugačko tijelo prekriveno narančastosmećkastim krznom i gustim repom koji je na vrhu bijele boje. Tijelo mi može biti dugačko oko 70 centimetara, a rep oko 30 centimetara. Svežder sam, ali najviše volim jesti vjeverice, ptice, zečeve i miševe. Od voća volim jesti šumsko voće. Dnevno pojedem oko kilogram hrane.

3. Divlja sam životinja. Glavu mi krasi dug i crven kljun. Tijelo mi je izduženo i prekriveno bijelim perjem, a na krilima imam i malo crnoga perja. Imam dugačak vrat i dugačke crvene noge. Sporo letim, a ipak svake godine zimi se selim u toplije krajeve. Glasam se klepetanjem. Mesožder sam i hranim se živim plijenom. Svoja gnijezda često svijam na krovovima kuća.

4. Kućni sam ljubimac. Ljudi me vole jer sam mekan i malen. Moje tijelo prekriveno je krznom, a narastem taman toliko da me možeš držati na dlanovima. Vesela sam i zaigrana životinja. Najviše se volim kretati noću, a danju najčešće spavam. Jedem raznovrsnu hranu: jabuke, maslačak, banane, lješnjake… Ne jedem meso.

Vršnjačko vrednovanje

|  |  |  |  |
| --- | --- | --- | --- |
|  | UVIJEK | PONEKAD | NIKAD |
| Sluša druge učenike. |  |  |  |
| Predlaže nove ideje i prihvaća tuđe. |  |  |  |
| Aktivno doprinosi radu. |  |  |  |
| Sudjeluje u predstavljanju rada. |  |  |  |