−

|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: 3. |
| UČITELJICA/UČITELJ: | | | | NADNEVAK: | REDNI BROJ SATA: 13. |
| **PRIPRAVA ZA IZVOĐENJE NASTAVNOGA SATA IZ PRIRODE I DRUŠTVA** | | | | | |
| NASTAVNA JEDINICA: **Brinem se o okolišu** − usvajanje novih nastavnih sadržaja | | | | | |
| CILJ SATA: Osvijestiti važnost brige o okolišu. | | | | | |
| ISHODI UČENJA: PID OŠ B.3.1. Učenik raspravlja o važnosti odgovornoga odnosa prema sebi, drugima i prirodi.; PID OŠ C.3.1. Učenik raspravlja o ulozi, utjecaju i važnosti zavičajnoga okružja u razvoju identiteta te utjecaju pojedinca na očuvanje baštine. | | | | | |
| TIJEK NASTAVNOGA SATA | | | | | |
| NASTAVNE ETAPE/SITUACIJE | SADRŽAJ | | OBLICI, METODE, SREDSTVA | DOMENE, KORELACIJA, MEĐUPREDMETNE TEME | KONCEPTI, OČEKIVANI ISHODI |
| 1. Motivacija  2. Spoznavanje novih nastavnih sadržaja  3. Utvrđivanje novih nastavnih sadržaja:  a) Uvježbavanje  b) Ponavljanje  c) Provjeravanje | Učenici promatraju strip u udžbeniku (str. 36). Opisujemo ga i razgovaramo: Što je prikazano na prvoj slici? Što je na drugoj slici drukčije u odnosu na prvu sliku? Kojih dijelova prirode nema na drugoj slici? Što se dogodilo na sljedećoj slici? Što je nastalo gradnjom na zadnjoj slici? Usporedi prvu i zadnju sliku. Znate li što je nekada bilo na mjestu naše škole?  Najava nastavne jedinice.  Čitamo tekst ispod stripa u udžbeniku (str. 36). Razgovaramo o pročitanome: Što je sve čovjeku potrebno za život? Gdje čovjek može pronaći sve što mu je potrebno za život? Što se pritom događa s našim okolišem? Kako čovjek može mijenjati svoj okoliš?  Promatramo fotografije polja i prometnice u udžbeniku (str. 36). Opisujemo ih i razgovaramo: Što prikazuje lijeva slika? Na koji način čovjek mijenja polje tijekom godine? Što se nalazi na desnoj slici? Tko je izgradio prometnice? Što je sve trebalo promijeniti u okolišu kako bi se izgradile prometnice? Čemu služe prometnice? Kako bi okoliš izgledao kad ljudi ne bi gradili prometnice?  Čitamo tekst u udžbeniku ispod fotografije polja i prometnice (str. 36). Razgovaramo o pročitanome: Kako promjene u okolišu utječu na sva živa bića? Što znači da su neke biljke i životinje ugrožene djelovanjem čovjeka? Mijenjaju li ljudi okoliš u kojemu žive ugrožene biljne i životinjske vrste? Zašto? Koje se zaštićene biljne i životinjske vrste spominju u tekstu?  Promatramo fotografije zaštićenih biljnih i životinjskih vrsta u udžbeniku (str. 37).  Čitamo tekst u udžbeniku (str. 37). Razgovaramo o pročitanome: Zašto moramo čuvati okoliš? Na koji način to možemo činiti? Za koga se sve brinemo čuvanjem okoliša?  Učiteljica/učitelj zapisuje nekoliko rečenica na ploču, a učenici ih pišu u svoje bilježnice.  Usmeno odgovaramo na pitanja u udžbeniku (str. 37).  Učenici mogu riješiti zadatke u udžbeniku (str. 38). Učiteljica/učitelj obilazi učenike, pomaže im i dodatno objašnjava zadatke.  Učiteljica/učitelj čita učenicima kratku priču (v. prilog) i postavlja im problemski zadatak: Treba li izgraditi hotel u Ekoselu? Učenici su podijeljeni u skupine (stanovnici Ekosela, čovjek koji želi izgraditi hotel, zaštitnici prirode i životinja). Svaka skupina treba razmisliti i navesti prednosti i nedostatke izgradnje hotela sa stajališta uloga koje su im dodijeljene. | | udžbenik  F, I: razgovor  udžbenik  F, I: čitanje, razgovor  udžbenik  F, I: razgovor  udžbenik  F, I: čitanje, razgovor  udžbenik  F, I: čitanje, razgovor  F, I: pisanje  udžbenik  F, I: razgovor  udžbenik  I: pisanje  S  razgovor | odr A.2.1.  odr B.2.1.  odr A.2.1.  odr C.2.3.  odr A.2.1.  odr B.2.1.  odr A.2.1.  odr A.2.2.  osr A.2.4.  osr B.2.2.  osr A.2.4.  OŠ HJ A.3.2.  uku D.2.2.  uku A.2.4.  goo C.2.1. | PID OŠ B.3.1.  PID OŠ B.3.1.  PID OŠ C.3.1.  PID OŠ B.3.1.  PID OŠ B.3.1.  PID OŠ C.3.1.  PID OŠ B.3.1.  PID OŠ C.3.1.  PID OŠ B.3.1.  PID OŠ C.3.1. |
| PLAN PLOČE  BRINEM SE O OKOLIŠU  Čovjeku treba hrana, voda, odjeća sve pronalazi i uzima  i obuća, prostor, energija. iz svoga okoliša  Promjene u okolišu utječu na sva živa bića.  Okoliš moramo čuvati: za sebe i za ostala živa bića. | | | | DOMAĆA ZADAĆA  Učenici mogu riješiti zadatke u udžbeniku (str. 39). | |
| Prijedlog za rad s učenicima s posebnim odgojno-obrazovnim potrebama | | | | | |
| Učiteljica/učitelj može za učenika s usporenim govorno- -jezičnim razvojem pripremiti sažetak koji će učenik zalijepiti u bilježnicu.  Učiteljica/učitelj može pomoći učeniku s usporenim govorno-jezičnim razvojem pri rješavanju 6. i 9. zadatka u udžbeniku. | | Učenik s ubrzanim govorno-jezičnim razvojem može istražiti gdje se u našemu mjestu nalaze reciklažna dvorišta.  Učenik s ubrzanim govorno-jezičnim razvojem može osmisliti i dizajnirati znak za zaštitu okoliša. | | | |

Pripremiti plastične čaše (crnu i bijelu). Prije početka nastave uliti malo vode u čaše i postaviti ih na sunčano mjesto.

EKOSELO

Između dvaju brežuljaka nalazi se selo sa samo 300 stanovnika. Svi stanovnici toga sela brinu se o čistoći okoliša u kojemu žive. Upravo zbog toga su njihovi predci još prije 850 godina nadjenuli svomu selu ime Ekoselo. Planinareći okolnim šumama, u selo je prije godinu dana zalutao jedan čovjek. Ekoselo i njegovi stanovnici odmah su mu se svidjeli. Posebno ga je očarala ljepota prirode u kojoj se Ekoselo nalazi. Prije tjedan dana taj je čovjek obznanio stanovnicima Ekosela kako želi u njihovu selu izgraditi hotel kako bi i ostali ljudi mogli vidjeti ljepotu prirode u kojoj se Ekoselo nalazi. Taj se prijedlog stanovnicima sela nikako nije svidio.