|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: 3. |
| UČITELJICA/UČITELJ: | | | | NADNEVAK: | REDNI BROJ SATA: 16. |
| **PRIPRAVA ZA IZVOĐENJE NASTAVNOGA SATA IZ PRIRODE I DRUŠTVA** | | | | | |
| NASTAVNA JEDINICA: **Briga o okolišu, energija** − sat vježbanja i ponavljanja | | DOS: 2. *Živi svijet i energija* – 2.2. *Energija u nama i oko nas*  <https://hr.izzi.digital/DOS/15894/15927.html> | | | |
| CILJ SATA: Ponoviti i utvrditi nastavne sadržaje povezane s brigom o okolišu i energijom. | | | | | |
| ISHODI UČENJA: PID OŠ B.3.1. Učenik raspravlja o važnosti odgovornoga odnosa prema sebi, drugima i prirodi.; PID OŠ C.3.1. Učenik raspravlja o ulozi, utjecaju i važnosti zavičajnoga okružja u razvoju identiteta te utjecaju pojedinca na očuvanje baštine.; PID OŠ D.3.1. Učenik opisuje različite primjere korištenja, prijenosa i pretvorbe energije na temelju vlastitih iskustava. | | | | | |
| TIJEK NASTAVNOGA SATA | | | | | |
| NASTAVNE ETAPE/SITUACIJE | SADRŽAJ | | OBLICI, METODE, SREDSTVA | DOMENE, KORELACIJA, MEĐUPREDMETNE TEME | KONCEPTI, OČEKIVANI ISHODI |
| 1. Motivacija  2. Uvježbavanje  3. Ponavljanje  4. Provjeravanje | Igramo igru *Sjećam se…* Učiteljica/učitelj podsjeća učenike kako smo tijekom prethodna tri sata razgovarali i učili o brizi o okolišu i energiji. Sada će se svaki učenik tijekom četiri minute pokušati se prisjetiti što više pojmova koje smo spomenuli u ta tri sata te od njih sastaviti rečenice. Nakon četiri minute čitamo rečenice i provjeravamo njihovu točnost te razgovaramo o najzanimljivijim sadržajima koje smo naučili tijekom učenja o brizi o okolišu i energiji.  Najava nastavne jedinice.  Razgovaramo o energiji i okolišu: Kako ljudi mogu izmijeniti svoj okoliš? Kako promjene u okolišu utječu na sva živa bića? Što znači da su neke biljke i životinje ugrožene djelovanjem čovjeka? Mijenjaju li ljudi okoliš u kojemu žive ugrožene biljne i životinjske vrste? Zašto? Zašto moramo čuvati okoliš? Na koji to način možemo činiti? Za koga se sve brinemo čuvanjem okoliša? Koji su neobnovljivi izvori energije? Zašto se tako zovu? Što dobivamo njihovim izgaranjem? Koji su obnovljivi izvori energije? Zašto te izvore nazivamo obnovljivima? Što je biomasa? Za što je upotrebljavamo? Koji izvori manje onečišćuju okoliš? Zašto?  Učenici mogu promotriti fotografiju u DOS-u *Energija u nama i oko nas* te odgovoriti na pitanje uz fotografiju.  Organiziramo malu akciju čišćenja školskoga dvorišta. Odlazimo u školsko dvorište te pripremamo hvataljke i vreće kako bismo mogli pokupiti otpad u školskome dvorištu. Ako je moguće, na ulazu u školsko dvorište možemo posaditi neko cvijeće.  Igramo igru *Tko će prije?.* Učenici su podijeljeni u skupine. Učiteljica/učitelj crta na ploči tablicu s deset polja te priprema magnete različitih boja (svaki magnet predstavlja jednu skupinu). Učiteljica/učitelj postavlja pitanja na koja učenici moraju odgovoriti. Svaka skupina dobiva svoje pitanje, a na svako pitanje odgovara drugi učenik iz skupine. Kad učenik točno odgovori na pitanje, magnet njegove skupine pomiče se za jedno polje naprijed. Ako učenik netočno odgovori na pitanje, magnet skupine ostaje na mjestu.  Učenici mogu provjeriti svoje znanje rješavajući zadatak *Provjeri što znaš.* u DOS-u *Energija u nama i oko nas*. | | F, I  pisanje  F, I: razgovor  F, I: razgovor  DOS  praktični rad  S  razgovor  DOS | goo C.2.1.  osr A.2.1.  uku C.2.3.  osr B.2.1.  odr A.2.1.  odr A.2.2.  odr A.2.3.  ikt A.2.2.  osr A.2.4.  goo C.2.1.  osr A.2.1.  ikt A.2.2. | PID OŠ B.3.1.  PID OŠ C.3.1.  PID OŠ D.3.1.  PID OŠ B.3.1.  PID OŠ C.3.1.  PID OŠ D.3.1.  PID OŠ B.3.1.  PID OŠ C.3.1.  PID OŠ D.3.1.  PID OŠ B.3.1.  PID OŠ C.3.1.  PID OŠ D.3.1. |
| PLAN PLOČE | | | | DOMAĆA ZADAĆA  Ponoviti nastavne sadržaje povezane s brigom o okolišu i energijom. | |
| Prijedlog za rad s učenicima s posebnim odgojno-obrazovnim potrebama | | | | | |
| Učiteljica/učitelj može za učenika s usporenim govorno- -jezičnim razvojem pripremiti nekoliko pitanja s pomoću kojih će učenik ponoviti nastavne sadržaje povezane s brigom o okolišu i energijom. | | Učenik s ubrzanim govorno-jezičnim razvojem može izraditi mentalnu mapu na kojoj će prikazati najvažnije pojmove povezane s brigom o okolišu i energijom. | | | |