|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: 3. |
| UČITELJICA/UČITELJ: | | | | NADNEVAK: | REDNI BROJ SATA: 17. |
| **PRIPRAVA ZA IZVOĐENJE NASTAVNOGA SATA IZ PRIRODE I DRUŠTVA** | | | | | |
| NASTAVNA JEDINICA: **Živi svijet, briga o okolišu, energija** − sat provjere znanja | | DOS: 2. *Živi svijet i energija* – 2.1. *Život bića*;2.2. *Energija u nama i oko nas* | | | |
| CILJ SATA: Provjeriti stečena znanja o živome svijetu, brizi o okolišu te energiji. | | | | | |
| ISHODI UČENJA: PID OŠ B.3.1. Učenik raspravlja o važnosti odgovornoga odnosa prema sebi, drugima i prirodi.; PID OŠ C.3.1. Učenik raspravlja o ulozi, utjecaju i važnosti zavičajnoga okružja u razvoju identiteta te utjecaju pojedinca na očuvanje baštine.; PID OŠ D.3.1. Učenik opisuje različite primjere korištenja, prijenosa i pretvorbe energije na temelju vlastitih iskustava. | | | | | |
| TIJEK NASTAVNOGA SATA | | | | | |
| NASTAVNE ETAPE/SITUACIJE | SADRŽAJ | | OBLICI, METODE, SREDSTVA | DOMENE, KORELACIJA, MEĐUPREDMETNE TEME | KONCEPTI, OČEKIVANI ISHODI |
| 1. Uvod  2. Provjeravanje  3. Procjena učinka pisane provjere | Učiteljica/učitelj se na ovome satu može odlučiti za pisanu ili usmenu provjeru znanja učenika.  Najava provjeravanja.  a) pisana provjera  Dogovaramo pravila tijekom rada: svaki učenik radi samostalno, a u slučaju potrebe može podići ruku kako bi zatražio učiteljičinu/ učiteljevu pomoć. Ako tijekom rješavanja zadataka učenik naiđe na neki zadatak koji ne zna riješiti, taj će zadatak preskočiti i na kraju će se vratiti na njega kako bi ga pokušao riješiti.  Učiteljica/učitelj dijeli učenicima zadatke za provjeru znanja te dodatno objašnjava zadatke koji bi učenicima mogli biti nejasni. Učenici upisuju osnovne podatke na ispit (ime i prezime, nadnevak…).  Učenici samostalno rješavaju zadatke.  Učenici koji ranije završe i predaju svoje pisane provjere mogu crtati po vlastitoj želji, čitati časopise ili slikovnice iz razredne zbirke ili rješavati zadatke u DOS-u.  b) usmena provjera  Učiteljica/učitelj usmeno provjerava usvojeno znanje učenika.  Primjeri pitanja:  Što je priroda? Kakvu prirodu razlikujemo? Tko čini živu prirodu? Po čemu se živa priroda razlikuje od nežive? Što čini neživu prirodu? Što u našoj učionici čini živu, a što neživu prirodu? Zašto kažemo da živa bića ovise o neživoj prirodi koja ih okružuje? Za što nam je potrebna voda, zrak, sunce, tlo? Zašto su biljke živa bića? Što je sve potrebno biljkama za rast i razvoj? Za što ljudi koriste biljkama? Kako se ljudi mogu brinuti za biljke? Što bi bilo kad se ljudi ne bi brinuli za očuvanje biljaka? Što znači da neke biljke spadaju u zaštićene vrste? Smijemo li zaštićene biljke brati? Zašto? Koju zaštićenu biljku poznajete? Gdje sve žive životinje? Zašto životinje pripadaju živoj prirodi? Što im je potrebno za rast i razvoj? Čime se životinje hrane? U koje skupine prema načinu prehrane možemo podijeliti životinje? Kako hranjive tvari kruže u prirodi? Objasni. Kako promjene u okolišu utječu na sva živa bića? Što znači da su neke biljke i životinje ugrožene djelovanjem čovjeka? Zašto je ljudima važna hrana? Od kuda ljudi uzimaju hranu? Na koji se način ljudi koriste energijom koju dobivaju iz prirode? Što se pri korištenju događa s energijom? Što znači da se energija mijenja? Koji su neobnovljivi izvori energije? Zašto se tako zovu? Što dobivamo njihovim izgaranjem? Koji su obnovljivi izvori energije? Zašto te izvore nazivamo obnovljivima? Što je biomasa? Za što je upotrebljavamo? Koji izvori manje onečišćuju okoliš? Zašto?  Razgovaramo o poteškoćama pri rješavanju i provjeravamo točnost svakoga zadatka. Učiteljica/učitelj upozorava na uočene pogreške te iznosi svoja zapažanja. | | F, I  F: usmeno izlaganje  pisani ispit  F: usmeno izlaganje  I: pisanje  papir, časopisi  DOS  F, I: razgovor  F, I: razgovor  F: usmeno izlaganje | osr A.2.1.  ikt A.2.2.  uku C.2.3.  osr A.2.1.  uku B.2.2. | PID OŠ B.3.1.  PID OŠ C.3.1.  PID OŠ D.3.1.  PID OŠ B.3.1.  PID OŠ C.3.1.  PID OŠ D.3.1. |
| PLAN PLOČE | | | | DOMAĆA ZADAĆA | |

Pripremiti kartice s kraticama glavnih strana svijeta.