|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: 3. |
| UČITELJICA/UČITELJ: | | | | NADNEVAK: | REDNI BROJ SATA: 18. |
| **PRIPRAVA ZA IZVOĐENJE NASTAVNOGA SATA IZ PRIRODE I DRUŠTVA** | | | | | |
| NASTAVNA JEDINICA: **Strane svijeta** – usvajanje novih nastavnih sadržaja | | DOS: 3. *Snalazim se u prostoru* – 3.1. *Strane svijeta, stajalište i obzor*  <https://hr.izzi.digital/DOS/15894/15929.html> | | | |
| CILJ SATA: Upoznati strane svijeta i osvijestiti važnost snalaženja u prostoru. | | | | | |
| ISHODI UČENJA: PID OŠ A.3.3. Učenik zaključuje o organiziranosti lokalne zajednice, uspoređuje prikaze različitih prostora.; PID OŠ B.3.4. Učenik se snalazi u prostoru, tumači plan mjesta i kartu zavičaja, izrađuje plan neposrednoga okružja i zaključuje o povezanosti prostornih obilježja zavičaja i načina života ljudi. | | | | | |
| TIJEK NASTAVNOGA SATA | | | | | |
| NASTAVNE ETAPE/SITUACIJE | SADRŽAJ | | OBLICI, METODE, SREDSTVA | DOMENE, KORELACIJA, MEĐUPREDMETNE TEME | KONCEPTI, OČEKIVANI ISHODI |
| 1. Motivacija  2. Spoznavanje novih nastavnih sadržaja  3. Utvrđivanje novih nastavnih sadržaja:  a) Uvježbavanje  b) Ponavljanje  c) Provjeravanje | \*Prije nove nastavne jedinice učiteljica/učitelj može ukratko prokomentirati rezultate pisane provjere.  Čitamo strip u udžbeniku (str. 48). Razgovaramo: Što bi mogao predstavljati papir koji djevojčica drži u ruci? Zbog čega je došlo do zabune među djecom? Koja je djevojčici lijeva strana, a koja dječaku?  Učenici ustaju i formiraju dvije kolone te se okreću jedni prema drugima. Prema uputama učiteljice/učitelja učenici pokazuju desnu nogu, lijevo uho, desnu nogu i lijevo oko. Uočavamo kako se položaji lijevo i desno određuju prema vlastitome tijelu.  Učenici mogu riješiti rebus u DOS-u *Strane svijeta, stajalište i obzor*.  Najava nastavne jedinice.  Čitamo tekst u udžbeniku (str. 48). Razgovaramo o pročitanome: Što je orijentacija? Što nam pomaže u snalaženju u prostoru? Koje su glavne strane svijeta? Gdje izlazi Sunce? Gdje Sunce zalazi? Ako nam je istok s desne strane, koja je strana svijeta ispred nas? Koja se strana svijeta nalazi nasuprot sjeveru? Kojim kraticama zapisujemo glavne strane svijeta?  Promatramo ilustraciju u udžbeniku (str. 48). Čitamo tekst iznad i ispod slike i objašnjavamo gdje se nalazi koja strana svijeta.  Čitamo tekst o sporednim stranama svijeta u udžbeniku (str. 49). Razgovaramo o pročitanome: Koje su sporedne strane svijeta? Koja se strana svijeta nalazi između juga i istoka? Između kojih se strana svijeta nalazi sjeverozapad? Koja je kratica za jugozapad, a koja za sjeveroistok?  Prema sjećanju određujemo gdje Sunce izlazi, a gdje zalazi te u učionici određujemo glavne i sporedne strane svijeta. U učionici na zidove vješamo kartice s kraticama glavnih strana svijeta.  Učiteljica/učitelj zapisuje na ploču naslov i nekoliko rečenica, a učenici ih zapisuju u bilježnice.  Učenici u paru rješavaju zadatak povezan s fotografijom djevojčice u udžbeniku (str. 49) te odgovaraju na pitanja pokraj fotografije.  Ponavljamo naučeno: Kako se zove strana svijeta na kojoj izlazi Sunce? Na kojoj se strani svijeta nalazi naša ploča? Na kojoj strani svijeta Sunce zalazi? Na kojoj se strani svijeta nalazi pano u našoj učionici?  Učiteljica/učitelj govori učenicima stihove za lakše pamćenje strana svijeta:  *Zdesna Sunce izlazi, a nalijevo zalazi,*  *tad je sjever sprijeda, a jug leđa gleda.*  Zajedno izgovaramo stihove i pritom pokazujemo glavne strane svijeta.  Učenici samostalno rješavaju zadatke u udžbeniku (str. 49 i 50). Učiteljica/učitelj obilazi učenike, pomaže im i dodatno objašnjava zadatke.  Učenici mogu riješiti odrediti strane svijeta na kompasu u DOS-u *Strane svijeta, stajalište i obzor*. | | udžbenik  F, I: razgovor  DOS  udžbenik  F, I: čitanje, razgovor  udžbenik  F, I: čitanje, razgovor  udžbenik  F, I: čitanje, razgovor  F, I  kartice  F, I: pisanje  udžbenik  P: razgovor  I: pisanje  F, I: razgovor  F, I: usmeno izlaganje  udžbenik  I: pisanje  DOS | ikt A.2.2.  osr A.2.4.  uku D.2.2.  OŠ GK B.3.2.  osr A.2.4.  ikt A.2.2. | PID OŠ B.3.4.  PID OŠ A.3.3.  PID OŠ A.3.3.  PID OŠ B.3.4.  PID OŠ A.3.3.  PID OŠ B.3.4.  PID OŠ A.3.3.  PID OŠ A.3.3.  PID OŠ B.3.4. |
| PLAN PLOČE  STRANE SVIJETA  glavne sporedne    istok (I) sjeveroistok (SI)  zapad (Z) sjeverozapad (SZ)  sjever (S) jugoistok (JI)  jug (J) jugozapad (JZ)  Sunce izlazi na istoku, a zalazi na zapadu. | | | | DOMAĆA ZADAĆA  Učenici mogu riješiti zadatke u udžbeniku (str. 51). | |
| Prijedlog za rad s učenicima s posebnim odgojno-obrazovnim potrebama | | | | | |
| Učiteljica/učitelj može pomoći učeniku s usporenim govorno-jezičnim razvojem pri rješavanju 3. zadatka u udžbeniku. | | Učenik s ubrzanim govorno-jezičnim razvojem može u rječniku stranih riječi potražiti strane nazive za strane svijeta. | | | |

Pripremiti nekoliko kompasa.