|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: 3. |
| UČITELJICA/UČITELJ: | | | | NADNEVAK: | REDNI BROJ SATA: 19. |
| **PRIPRAVA ZA IZVOĐENJE NASTAVNOGA SATA IZ PRIRODE I DRUŠTVA** | | | | | |
| NASTAVNA JEDINICA: **Stajalište i obzor** − usvajanje novih nastavnih sadržaja | | DOS: 3. *Snalazim se u prostoru* – 3.1. *Strane svijeta, stajalište i obzor*  <https://hr.izzi.digital/DOS/15894/15929.html> | | | |
| CILJ SATA: Snalaziti se u prostoru prema Suncu s pomoću kompasa ili drugih obilježja u prirodi. | | | | | |
| ISHODI UČENJA: PID OŠ A.3.3. Učenik zaključuje o organiziranosti lokalne zajednice, uspoređuje prikaze različitih prostora.; PID OŠ B.3.4. Učenik se snalazi u prostoru, tumači plan mjesta i kartu zavičaja, izrađuje plan neposrednoga okružja i zaključuje o povezanosti prostornih obilježja zavičaja i načina života ljudi. | | | | | |
| TIJEK NASTAVNOGA SATA | | | | | |
| NASTAVNE ETAPE/SITUACIJE | SADRŽAJ | | OBLICI, METODE, SREDSTVA | DOMENE, KORELACIJA, MEĐUPREDMETNE TEME | KONCEPTI, OČEKIVANI ISHODI |
| 1. Motivacija  2. Spoznavanje novih nastavnih sadržaja  3. Utvrđivanje novih nastavnih sadržaja:  a) Uvježbavanje  b) Ponavljanje  c) Provjeravanje | Čitamo strip u udžbeniku (str. 52). Razgovaramo o stripu i odgovaramo na pitanja ispod stripa.  Učenici mogu pogledati videozapis *Stajalište i obzor* u DOS-u *Strane svijeta, stajalište i obzor*.  Najava nastavne jedinice.  Čitamo tekst u udžbeniku (str. 52). Razgovaramo o pročitanome: Što je stajalište? Kako se zove prostor koji vidimo s nekoga stajališta? S kojega je stajališta obzor najveći? Prema čemu možemo odrediti strane svijeta?  Promatramo tablicu s fotografijama u udžbeniku (str. 52). Čitamo tekst u tablici i razgovaramo: Kako s pomoću stabla možemo odrediti strane svijeta? Pokaži na kojoj je strani stabla sjever. Koju nam stranu svijeta pokazuje mahovina na deblu? Što mislite, zašto mahovina raste na sjeveru? Na kojoj strani svijeta mravi grade svoje mravinjake? Što mislite zašto? Na kojoj će se strani uzvisine prije otopiti snijeg? Zašto?  Čitamo tekst o kompasu u udžbeniku (str. 53). Razgovaramo o pročitanome: Kako se zove sprava kojom određujemo strane svijeta? U kojemu se smjeru okreće igla kompasa? Kada nam je potreban kompas? Što nam još može pomoći u snaženju u prostoru osim kompasa i pojava u prirodi?  Promatramo fotografiju kompasa u udžbeniku (str. 53). Čitamo tekst napisan pokraj fotografije. Učenici upisuju kratice strana svijeta u kvadrate na fotografiji. Razgovaramo: Koja se strana svijeta nalazi nasuprot sjeveru? Koju ste oznaku napisali u kvadrat u desnome kutu fotografije? Koja se strana svijeta se nalazi nasuprot zapadu? Koje su oznake napisane na kompasu? Što mislite, zašto su one drukčije od oznaka koje smo zapisali u kvadrate? Učiteljica/učitelj objašnjava učenicima koja oznaka na kompasu označuje pojedinu stranu svijeta.  Učiteljica/učitelj donosi učenicima nekoliko kompasa. Učenici u skupinama istražuju kako smjer u kojemu se okreće igla kompasa. Određujemo strane svijeta s pomoću kompasa.  Učenici mogu riješiti zadatak *Spari engleske i hrvatske nazive i kratice za strane svijeta.* u DOS-u *Strane svijeta, stajalište i obzor*.  Promatramo ilustraciju zvijezda u udžbeniku (str. 53). Čitamo tekst pokraj ilustracije i razgovaramo o pročitanome.  Učiteljica/učitelj zapisuje na ploču nekoliko rečenica, a učenici ih zapisuju u svoje bilježnice.  Igramo igru *Snađi se u prostoru*. Zajedno odabiremo jedan manji predmet (npr. lopticu). Jedan učenik dolazi pred ploču i okreće se licem prema ploči. Učiteljica/učitelj daje predmet jednomu od učenika koji sjede na svojim mjestima. Učenik skriva predmet negdje u učionici. Isti učenik mora učeniku, koji ne zna gdje se predmet nalazi, davati upute o kretanju po učionici (npr. kreni prema sjeveru, okreni se u smjeru jugozapada…). Kad učenik pronađe predmet, ponavljamo igru.  Učenici u bilježnice odgovaraju na pitanja u udžbeniku (str. 53). Učiteljica/učitelj obilazi učenike, pomaže im i dodatno objašnjava zadatke.  Igramo igru *Orijentacija u učionici*. Učenici hodaju po učionici. Učiteljica/učitelj izgovara nazive strana svijeta ili njihove kratice. Kad učiteljica/učitelj izgovori naziv strane svijeta ili njezine kratice, učenici trebaju ustati i okrenuti se u smjeru te strane svijeta. | | udžbenik  F, I: čitanje, razgovor  DOS  udžbenik  F, I: čitanje, razgovor  udžbenik  F, I: čitanje, razgovor  udžbenik  F, I: čitanje, razgovor  udžbenik  F, I: čitanje, razgovor  kompas  F, I: razgovor  DOS  udžbenik  F, I: čitanje, razgovor  F, I: pisanje  F  P: razgovor  bilježnica  I: pisanje  F, I: usmeno izlaganje | ikt A.2.2.  ikt A.2.2.  osr A.2.4.  osr B.2.4.  goo C.2.1.  osr A.2.4.  osr B.2.4.  goo C.2.1. | PID OŠ A.3.3.  PID OŠ B.3.4.  PID OŠ A.3.3.  PID OŠ A.3.3.  PID OŠ A.3.3.  PID OŠ A.3.3.  PID OŠ B.3.4.  PID OŠ A.3.3.  PID OŠ B.3.4.  PID OŠ A.3.3.  PID OŠ A.3.3.  PID OŠ B.3.4. |
| PLAN PLOČE  STAJALIŠTE I OBZOR  Stajalište = mjesto na kojemu stojimo dok promatramo prostor.  Obzor, vidokrug ili horizont = sav prostor koji vidimo s nekoga stajališta.  U snalaženju u prostoru pomažu nam godovi, mahovina, mravinjaci, sunce,  zvijezde, kompas, mobilni uređaj. | | | | DOMAĆA ZADAĆA | |
| Prijedlog za rad s učenicima s posebnim odgojno-obrazovnim potrebama | | | | | |
| Učiteljica/učitelj može s učenikom s usporenim govorno- -jezičnim razvojem dodatno uvježbati snalaženje u prostoru s pomoću kompasa. | | Učenik s ubrzanim govorno-jezičnim razvojem može izraditi mentalnu mapu o snalaženju u prostoru. | | | |

Pripremiti kutijicu, magnete, igle za šivanje, nekoliko komadića plutenog čepa i plitke posude.