|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: 3. |
| UČITELJICA/UČITELJ: | | | | NADNEVAK: | REDNI BROJ SATA: 20. |
| **PRIPRAVA ZA IZVOĐENJE NASTAVNOGA SATA IZ PRIRODE I DRUŠTVA** | | | | | |
| NASTAVNA JEDINICA: **Od magneta do kompasa** − usvajanje novih nastavnih sadržaja | | | | | |
| CILJ SATA: Upoznati osnovna svojstva magneta te njegovu primjenu u svakodnevnome životu. | | | | | |
| ISHODI UČENJA: PID OŠ A.3.3. Učenik zaključuje o organiziranosti lokalne zajednice, uspoređuje prikaze različitih prostora.; PID OŠ A.B.C.D.3.1. Učenik uz usmjeravanje objašnjava rezultate vlastitih istraživanja prirode, prirodnih i/ili društvenih pojava i/ili različitih izvora informacija. | | | | | |
| TIJEK NASTAVNOGA SATA | | | | | |
| NASTAVNE ETAPE/SITUACIJE | SADRŽAJ | | OBLICI, METODE, SREDSTVA | DOMENE, KORELACIJA, MEĐUPREDMETNE TEME | KONCEPTI, OČEKIVANI ISHODI |
| 1. Motivacija  2. Spoznavanje novih nastavnih sadržaja  3. Utvrđivanje novih nastavnih sadržaja:  a) Uvježbavanje  b) Ponavljanje  c) Provjeravanje | Igramo igru *Tajni predmet*. Učiteljica/učitelj pokazuje učenicima kutijicu u kojoj se nalazi tajni predmet (magnet). Učenici postavljaju pitanja o predmetu u kutijici, a učiteljica/ učitelj odgovara na pitanja. Ako je potrebno, učiteljica/učitelj može pomoći učenicima s iznošenjem nekih činjenica o magnetu. Nakon otkrivanja tajnoga predmeta, razgovaramo: Čemu služi magnet? Kada se njime koristimo?  Najava nastavne jedinice.  Čitamo strip u udžbeniku (str. 54). Razgovaramo o stripu: Što se dogodilo učiteljici? Kako je dječak pokupio pribadače? Što mislite, zašto su se pribadače zalijepile za magnet?  Čitamo tekst u udžbeniku (str. 54) i promatramo ilustracije pokraj teksta. Razgovaramo: Što je magnet? Kakve predmete magnet privlači? Koje predmete u našoj učionici privlači magnet?  Učiteljica dijeli svakomu učeniku magnet kako bi učenici mogli provjeriti koje predmete privlači magnet.  Razgovaramo: Koje polove ima magnet? Što će se dogoditi približimo li dva magneta jedan drugomu? Što će se dogoditi prerežemo li magnet? Zašto se Zemlja ponaša kao veliki magnet? Objasni.  Učiteljica/učitelj zapisuje na ploču naslov i nekoliko rečenica, a učenici ih zapisuju u svoje bilježnice.    Učenici su podijeljeni u skupine. Svaka skupina dobiva magnet, iglu za šivanje, komadić plutenoga čepa te plitku posudu s vodom. Učenici izvode pokus prema uputama u udžbeniku (str. 55) te rješavaju zadatke u vezi s pokusom.  Razgovaramo o magnetima: Što je magnet? Kakve predmete privlači magnet? Nabroji nekoliko predmeta koje magnet privlači. Koliko polova ima magnet i kako ih nazivamo? Što se dogodi približimo li magnet jedan drugomu? Zašto kažemo da se naš planet Zemlja ponaša kao magnet?    Učenici samostalno rješavaju zadatke u udžbeniku (str. 56). Učiteljica/učitelj ih obilazi, pomaže im i dodatno objašnjava zadatke. | | kutijica  magnet  F, I: razgovor  F, I: razgovor  udžbenik  F, I: čitanje, razgovor  udžbenik  F, I: čitanje, razgovor  magneti  F, I: razgovor  F, I: pisanje  S  magnet, igla, pluteni čep  posuda s vodom  praktični rad  F, I: razgovor  udžbenik  I: pisanje | osr B.2.2.  osr A.2.4.  uku D.2.2.  goo C.2.1.  osr A.2.2.  osr A.2.2. | PID OŠ A.3.3.  PID OŠ A.B.C.D.3.1.  PID OŠ A.3.3.  PID OŠ A.3.3. |
| PLAN PLOČE  OD MAGNETA DO KOMPASA  Magnet je predmet koji privlači predmete od nekih metala.  Magnet ima dva pola: južni i sjeverni.  Isti se polovi na magnetu odbijaju, a suprotni privlače. | | | | DOMAĆA ZADAĆA  Učenici mogu riješiti zadatke u udžbeniku (str. 57). | |
| Prijedlog za rad s učenicima s posebnim odgojno-obrazovnim potrebama | | | | | |
| Učiteljica/učitelj može pomoći učeniku s usporenim govorno-jezičnim razvojem pri izvođenju pokusa. | | Učenik s ubrzanim govorno-jezičnim razvojem može istražiti podrijetlo naziva strana svijeta. | | | |

Umnožiti križaljku i pripremiti nekoliko kompasa.