|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: 3. |
| UČITELJICA/UČITELJ: | | | | NADNEVAK: | REDNI BROJ SATA: 22. |
| **PRIPRAVA ZA IZVOĐENJE NASTAVNOGA SATA IZ PRIRODE I DRUŠTVA** | | | | | |
| NASTAVNA JEDINICA: **Maketa i plan** − usvajanje novih nastavnih sadržaja | | DOS: 3. *Snalazim se u mjestu* – 3.2. *Plan mjesta* | | | |
| CILJ SATA: Upoznati učenike s nastankom plana i makete te uvesti ih u snalaženje na planu i zemljovidu. | | | | | |
| ISHODI UČENJA: PID OŠ A.3.3. Učenik zaključuje o organiziranosti lokalne zajednice, uspoređuje prikaze različitih prostora.; PID OŠ B.3.4. Učenik se snalazi u prostoru, tumači plan mjesta i kartu zavičaja, izrađuje plan neposrednoga okružja i zaključuje o povezanosti prostornih obilježja zavičaja i načina života ljudi. | | | | | |
| TIJEK NASTAVNOGA SATA | | | | | |
| NASTAVNE ETAPE/SITUACIJE | SADRŽAJ | | OBLICI, METODE, SREDSTVA | DOMENE, KORELACIJA, MEĐUPREDMETNE TEME | KONCEPTI, OČEKIVANI ISHODI |
| 1. Motivacija  2. Spoznavanje novih nastavnih sadržaja  3. Utvrđivanje novih nastavnih sadržaja:  a) Uvježbavanje  b) Ponavljanje  c) Provjeravanje | Učiteljica/učitelj prikazuje učenicima plan mjesta u kojemu živimo. Pritom učiteljica/učitelj ne govori učenicima što prikazuje plan, već to učenici sami moraju odgonetnuti. Razgovaramo: Što vidite na slici? Je li vam što od toga poznato? Gdje se nalazi naša škola?  Najava nastavne jedinice.  Razgovaramo: Što sve možemo vidjeti u našemu mjestu? Što se nalazi u blizini naše škole? Što mislite, kako bismo sve to mogli prikazati u umanjenome obliku?  Učiteljica/učitelj objašnjava učenicima kako se izrađeni umanjeni prikaz neke zgrade ili kuće naziva model ili maketa, a slaganjem maketa zgrada, kuća, ulica, stabala i sličnoga možemo dobiti maketu naselja.  Razgovaramo: Kad bismo željeli napraviti maketu, što bi nam sve moglo biti važno? Bismo li mogli izraditi veću kuću, a manju zgradu? Zašto? Kako bismo mogli odrediti koje će veličine biti pojedine građevine?  Učiteljica/učitelj objašnjava učenicima kako nam je kod izrade makete važno izraditi crtež predmeta gledanoga odozgo. Takav crtež naziva se tlocrt.  Učenici mogu usporediti fotografije tlocrta u DOS-u *Plan mjesta*.  Promatramo fotografije makete i tlocrta u udžbeniku (str. 58). Čitamo tekst pokraj fotografija.  Učiteljica/učitelj zapisuje na ploču naslov i nekoliko rečenica, a učenici ih zapisuju u svoje bilježnice.  Učenici rješavaju zadatke u udžbeniku (str. 59). Učiteljica/učitelj ih obilazi, pomaže im i dodatno objašnjava zadatke.  Učenici mogu promotriti fotografije makete u DOS-u *Plan mjesta*.  Učenici su podijeljeni u skupine. Radimo razrednu maketu škole i njezine okolice. Svaka skupina dobiva zadatak o izradi jednoga dijela makete. Zajedno izrađujemo plan škole i njezine okolice, a onda učenici u skupinama od kutijica i kolažnoga papira izrađuju dijelove makete.  Razgovaramo o izrađenoj maketi. Imenujemo objekte na njoj uz ponavljanje strana svijeta. Učenici mogu ispuniti tablicu za vršnjačko vrednovanje rada u skupini (v. prilog).  Učenici mogu odgovoriti na pitanja u vezi s tlocrtom i maketom u DOS-u *Plan mjesta*. | | F, I: razgovor  F, I: razgovor  F, I: usmeno izlaganje  F, I: razgovor  F, I: usmeno izlaganje  DOS  udžbenik  F, I: čitanje  F, I: pisanje  udžbenik  F, I: pisanje  DOS  S  kutijice,  kolažni papir  praktični rad  F, I: razgovor  tablica  F, I: pisanje  DOS | ikt A.2.2.  osr A.2.4.  osr A.2.4.  ikt A.2.2.  uku D.2.2.  goo C.2.1.  osr B.2.4.  pod A.2.1.  goo C.2.1.  uku A.2.4.  uku C.2.2.  ikt A.2.2. | PID OŠ A.3.3.  PID OŠ B.3.4.  PID OŠ A.3.3.  PID OŠ B.3.4.  PID OŠ A.3.3.  PID OŠ B.3.4.  PID OŠ A.3.3.  PID OŠ B.3.4.  PID OŠ A.3.3.  PID OŠ B.3.4. |
| PLAN PLOČE  MAKETA I PLAN  maketa = umanjeni prikaz neke kuće, zgrade, ceste  tlocrt = crtež nekoga predmeta gledanoga odozgo  plan = crtež nekoga prostora gledanoga odozgo | | | | DOMAĆA ZADAĆA | |
| Prijedlog za rad s učenicima s posebnim odgojno-obrazovnim potrebama | | | | | |
| Učiteljica/učitelj može pomoći učeniku s usporenim govorno-jezičnim razvojem pri izradi makete. | | Učenik s ubrzanim govorno-jezičnim razvojem može izraditi maketu svoje sobe ili učionice. | | | |

Umnožiti plan svoga mjesta kako bi ga učenici mogli zalijepiti u svoje bilježnice.

PRILOG

Vršnjačko vrednovanje

|  |  |  |  |
| --- | --- | --- | --- |
|  | UVIJEK | PONEKAD | NIKAD |
| Sluša druge učenike. |  |  |  |
| Predlaže nove ideje i prihvaća tuđe. |  |  |  |
| Aktivno doprinosi radu. |  |  |  |
| Sudjeluje u predstavljanju rada. |  |  |  |