|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: 3. |
| UČITELJICA/UČITELJ: | | | | NADNEVAK: | REDNI BROJ SATA: 23. |
| **PRIPRAVA ZA IZVOĐENJE NASTAVNOGA SATA IZ PRIRODE I DRUŠTVA** | | | | | |
| NASTAVNA JEDINICA: **Plan mjesta** − usvajanje novih nastavnih sadržaja | | DOS: 3. *Snalazim se u mjestu* – 3.2. *Plan mjesta* | | | |
| CILJ SATA: Naučiti se služiti planom. | | | | | |
| ISHODI UČENJA: PID OŠ A.3.3. Učenik zaključuje o organiziranosti lokalne zajednice, uspoređuje prikaze različitih prostora.; PID OŠ B.3.4. Učenik se snalazi u prostoru, tumači plan mjesta i kartu zavičaja, izrađuje plan neposrednoga okružja i zaključuje o povezanosti prostornih obilježja zavičaja i načina života ljudi. | | | | | |
| TIJEK NASTAVNOGA SATA | | | | | |
| NASTAVNE ETAPE/SITUACIJE | SADRŽAJ | | OBLICI, METODE, SREDSTVA | DOMENE, KORELACIJA, MEĐUPREDMETNE TEME | KONCEPTI, OČEKIVANI ISHODI |
| 1. Motivacija  2. Spoznavanje novih nastavnih sadržaja  3. Utvrđivanje novih nastavnih sadržaja:  a) Uvježbavanje  b) Ponavljanje  c) Provjeravanje | Promatramo fotografiju u udžbeniku (str. 60). Opisujemo je i razgovaramo: Što mislite, tko su žene na fotografiji? Po čemu prepoznajete da su turisti? Gdje se nalaze? Što rade? Što im pomaže u snalaženju u gradu?  Najava nastavne jedinice.  Razgovaramo: Jeste li kada išli u razgledavanje nekoga mjesta? Kako ste se snalazili u kretanju tim mjestom? Tko nam sve može pomoći kako se ne bismo izgubili u nekome mjestu? Što nam može pomoći u snalaženju? Gdje sve možemo vidjeti plan nekoga mjesta?  Čitamo tekst u udžbeniku (str. 60). Razgovaramo o pročitanome: Što je plan? Po čemu se prostor na planu razlikuje od stvarnoga prostora? Gdje se nalazi sjever na planu? Što je sve ucrtano na planu nekoga mjesta? Kako se različiti objekti prikazuju na planu? Što je tumač znakova ili legenda?  Promatramo fotografiju mobilnoga uređaja u udžbeniku (str. 60) i čitamo tekst pokraj fotografije. Opisujemo fotografiju i razgovaramo: Što prikazuje fotografija? Što se nalazi na zaslonu mobilnoga uređaja? Što mislite zašto? Kako nam mobilne aplikacije mogu pomoći u snalaženju u prostoru? Kako bi glasila uputa za kretanje ulicom do odredišta označenoga crvenom oznakom?  Promatramo i uspoređujemo fotografiju dijela grada Zagreba i plan istoga dijela grada Zagreba u udžbeniku (str. 60).  Učiteljica/učitelj zapisuje na ploču naslov i nekoliko rečenica, a učenici ih zapisuju u svoje bilježnice. Učiteljica/učitelj dijeli učenicima plan njihova mjesta koji će učenici zalijepiti ispod naslova.  Usmeno odgovaramo na 1., 2., 3. i 4. pitanje u udžbeniku (str. 61) te pokazujemo određene ustanove i ulice na planu mjesta.  Učenici mogu promotriti plan zoološkoga vrta u DOS-u *Plan mjesta* i riješiti zagonetke.  Učenici rješavaju zadatke u udžbeniku (str. 62). Učiteljica/učitelj obilazi učenike, pomaže im i dodatno objašnjava zadatke.  Promatramo plan svoga mjesta u bilježnici. Tumač iz udžbenika uspoređujemo s tumačem na planu svoga mjesta. Učiteljica/učitelj imenuje pojedine ustanove, a učenici ih pronalaze na planu. Uočavamo veliko početno slovo u imenima ustanova, ulica i trgova. | | udžbenik  F, I: razgovor  F, I: razgovor  udžbenik  F, I: čitanje, razgovor  udžbenik  F, I: čitanje, razgovor  udžbenik  F, I: razgovor  F, I: pisanje  udžbenik  F, I: razgovor,  demonstracija  DOS  udžbenik  F, I: pisanje  plan mjesta  F, I: razgovor | uku A.2.4.  osr A.2.4.  osr A.2.4.  osr B.2.2.  ikt A.2.2.  osr A.2.4.  osr A.2.4.  goo C.2.1.  OŠ HJ A.3.4. | PID OŠ A.3.3.  PID OŠ A.3.3.  PID OŠ A.3.3.  PID OŠ B.3.4.  PID OŠ A.3.3.  PID OŠ B.3.4.  PID OŠ A.3.3.  PID OŠ B.3.4.  PID OŠ A.3.3.  PID OŠ A.3.3.  PID OŠ B.3.4. |
| PLAN PLOČE  PLAN MJESTA  Plan je crtež nekoga mjesta gledanoga odozgo.  Svaki plan ima tumač znakova (legendu). U njemu su objašnjeni dogovoreni  znakovi za prikazivanje različitih objekata. | | | | DOMAĆA ZADAĆA  Učenici mogu riješiti zadatke u udžbeniku (str. 67). | |
| Prijedlog za rad s učenicima s posebnim odgojno-obrazovnim potrebama | | | | | |
| Učiteljica/učitelj može s učenikom s usporenim govorno- -jezičnim razvojem dodatno vježbati snalaženje na planu.  Učiteljica/učitelj može pomoći učeniku s usporenim govorno-jezičnim razvojem pri rješavanju 9. i 10. zadatka u udžbeniku. | | Učenik s ubrzanim govorno-jezičnim razvojem može izraditi plakat s tumačem znakova kako bismo se lakše snalazili na planovima mjesta.  Učenik s ubrzanim govorno-jezičnim razvojem može izraditi plan naše učionice u digitalnome obliku. | | | |

Umnožiti plan okolice škole.