|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: 3. |
| UČITELJICA/UČITELJ: | | | | NADNEVAK: | REDNI BROJ SATA: 24. |
| **PRIPRAVA ZA IZVOĐENJE NASTAVNOGA SATA IZ PRIRODE I DRUŠTVA** | | | | | |
| NASTAVNA JEDINICA: **Snalazim se u prostoru i na planu** − sat vježbanja i ponavljanja | | DOS: 3. *Snalazim se u mjestu* – 3.2. *Plan mjesta* | | | |
| CILJ SATA: Uvježbati snalaženje u prostoru i na planu. | | | | | |
| ISHODI UČENJA: PID OŠ A.3.3. Učenik zaključuje o organiziranosti lokalne zajednice, uspoređuje prikaze različitih prostora.; PID OŠ B.3.4. Učenik se snalazi u prostoru, tumači plan mjesta i kartu zavičaja, izrađuje plan neposrednoga okružja i zaključuje o povezanosti prostornih obilježja zavičaja i načina života ljudi. | | | | | |
| TIJEK NASTAVNOGA SATA | | | | | |
| NASTAVNE ETAPE/SITUACIJE | SADRŽAJ | | OBLICI, METODE, SREDSTVA | DOMENE, KORELACIJA, MEĐUPREDMETNE TEME | KONCEPTI, OČEKIVANI ISHODI |
| 1. Motivacija  2. Uvježbavanje  3. Ponavljanje  4. Provjeravanje | Učiteljica/učitelj crta na ploči tablicu za igru *asocijacija*.  Najava nastavne jedinice.  Razgovaramo: Što nam sve pomaže u snalaženju u prostoru? Zašto moramo znati strane svijeta? Što je plan nekoga mjesta? Što sve sadrži plan? Po čemu se prostor na planu razlikuje od stvarnoga prostora? Gdje se nalazi sjever na planu, a gdje istok? Kako se različiti objekti prikazuju na planu? Što je tumač znakova ili legenda? Kako nam mobilne aplikacije mogu pomoći u snalaženju u prostoru? Što je maketa? Po čemu se maketa razlikuje od plana mjesta? Kako se izrađuje maketa?  Učenici mogu promotriti i opisati tlocrt crkve sv. Donata u Zadru u DOS-u *Plan mjesta*.  Izlazimo pred školu s planovima okolice škole. Na planu pronalazimo mjesto na kojemu se nalazimo, svoje stajalište. Uspoređujemo objekte u prostoru s objektima na planu. Određujemo strane svijeta na planu i u okolišu. Krećemo se okolicom škole prateći svoje kretanje na planu.  Igramo igru *Tko će prije?.* Učenici su podijeljeni u skupine. Učiteljica/učitelj crta na ploči tablicu s deset polja te priprema magnete različitih boja (svaki magnet predstavlja jednu skupinu). Učiteljica/učitelj postavlja pitanja na koja učenici trebaju odgovoriti. Svaka skupina dobiva svoje pitanje, a na svako pitanje odgovara drugi učenik iz skupine. Kad učenik točno odgovori na pitanje, magnet njegove skupine pomiče se za jedno polje naprijed. Ako učenik netočno odgovori na pitanje, magnet skupine ostaje na mjestu.  Učenici mogu provjeriti svoje znanje rješavajući zadatak *Provjeri što znaš.* u DOS-u *Plan mjesta*. | | F, I  F, I: razgovor  DOS  F, I  plan mjesta  razgovor  S  razgovor  magneti  DOS | goo C.2.1.  osr B.2.2.  uku A.2.4.  ikt A.2.2.  goo C.2.1.  uku D.2.2.  goo C.2.1.  ikt A.2.2. | PID OŠ A.3.3.  PID OŠ A.3.3.  PID OŠ B.3.4.  PID OŠ A.3.3.  PID OŠ B.3.4. |
| PLAN PLOČE   |  |  |  | | --- | --- | --- | | legenda | model | istok | | crtež prostora | umanjeni prikaz | zapad | | umanjeni prikaz | kutijice | sjever | | tumač znakova | okolica | jug | | PLAN | MAKETA | STRANE SVIJETA | | SNALAŽENJE U PROSTORU ILI ORIJENTACIJA | | | | | | | DOMAĆA ZADAĆA  Učenici mogu riješiti 5. zadatak u udžbeniku (str. 61). | |
| Prijedlog za rad s učenicima s posebnim odgojno-obrazovnim potrebama | | | | | |
| Učiteljica/učitelj može pomoći učeniku s usporenim govorno-jezičnim razvojem u snalaženju na planu. | | Učenik s ubrzanim govorno-jezičnim razvojem može na planu ucrtati putanju kretanja tijekom obilaska okolice škole. | | | |

Pripremiti kartice s rečenicama o jeseni te plakate za rad u skupinama.