|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: 3. |
| UČITELJICA/UČITELJ: | | | | NADNEVAK: | REDNI BROJ SATA: 25. |
| **PRIPRAVA ZA IZVOĐENJE NASTAVNOGA SATA IZ PRIRODE I DRUŠTVA** | | | | | |
| NASTAVNA JEDINICA: **Kalendar prirode jesen** − sat vježbanja i ponavljanja | | | | | |
| CILJ SATA: Ponoviti i utvrditi obilježja jeseni. | | | | | |
| ISHODI UČENJA: PID OŠ A.3.1. Učenik zaključuje o organiziranosti prirode. | | | | | |
| TIJEK NASTAVNOGA SATA | | | | | |
| NASTAVNE ETAPE/SITUACIJE | SADRŽAJ | | OBLICI, METODE, SREDSTVA | DOMENE, KORELACIJA, MEĐUPREDMETNE TEME | KONCEPTI, OČEKIVANI ISHODI |
| 1. Motivacija  2. Uvježbavanje  3. Ponavljanje  4. Provjeravanje | Učiteljica/učitelj čita učenicima pjesmu *Jesenska zlatna* (S. M. Sikirić).  Razgovaramo o pjesmi: Kako vam se svidjela pjesma? O kome govori tekst pjesme? Kako je izgledala jesen? Što je sve radila jesen?  Najava nastavne jedinice.  Razgovaramo o jeseni: Kada počinje, a kada završava jesen? Koje je godišnje doba bilo prije jeseni? Što se ujesen događa s duljinom dana i noći? Kakvo je vrijeme ujesen? Kako vremenske prilike utječu na život ljudi? Što ujesen rade ljudi? Kako se odijevaju? Što obuvaju? Što se ujesen događa sa stablima? Koje voće dozrijeva ujesen? Koje povrće dozrijeva ujesen? Koje plodove možemo pronaći u šumi? Što ujesen rade životinje? Kamo odlaze ptice selice? Zašto? Nabroji neke ptice selice. Kako nazivamo ptice koje ne odlaze u toplije krajeve? Nabroji neke ptice stanarice. Koje se životinje pripremaju za zimski san? Što se životinjama događa s krznom? Zašto?  Promatramo kalendar prirode u udžbeniku (str. 82) i opisujemo promjene u prirodi koje su se događale. Uspoređujemo temperaturu zraka prema datumima kojima smo pratili promjene u prirodi.  Odmaramo se od učenja pjevajući pjesmu *Jesenska* (V. Kolander).  Učiteljica/učitelj zapisuje naslov i nekoliko ključnih rečenica, a učenici ih pišu u svoje bilježnice.  Učenici su podijeljeni u četiri skupine. Svaka skupina treba izraditi plakat o zadanoj temi: *Ljudi i jesen, Biljke i jesen, Vrijeme i jesen, Životinje i jesen*.  Kad završe s izradom plakata, učenici predstavljaju svoj rad.  Igramo igru *Preokreni pitanje*. Učiteljica/učitelj priprema kartice s rečenicama o jeseni. Učenik izvlači karticu te postavlja pitanje čiji je odgovor rečenica napisana na kartici. Ostali učenici trebaju odgovoriti na postavljeno pitanje. | | F: usmeno izlaganje  F, I: razgovor  udžbenik  F, I: razgovor  F, I  F, I: pisanje  S  plakat  F: usmeno izlaganje  F, I: razgovor  kartice | OŠ HJ A.3.2.  osr B.2.2.  odr A.2.2.  odr A.2.2.  OŠ GK B.3.2.  osr A.2.4.  uku D.2.2.  goo C.2.1.  goo C.2.1. | PID OŠ A.3.1.  PID OŠ A.3.1.  PID OŠ A.3.1.  PID OŠ A.3.1.  PID OŠ A.3.1. |
| PLAN PLOČE  JESEN (23. rujna – 21. prosinca)  − dani postaju kraći, a noći dulje  − dani su sve hladniji  − dozrijeva voće i povrće (grožđe, gljive, kupus)  − listopadnim stablima lišće žuti i opada  − ljudi se pripremaju za zimu (ubiru plodove, prave zimnicu, pripremaju drva)  − ptice selice odlaze u toplije krajeve, neke životinje dobivaju deblje krzno | | | | DOMAĆA ZADAĆA | |
| Prijedlog za rad s učenicima s posebnim odgojno-obrazovnim potrebama | | | | | |
| Učiteljica/učitelj može pomoći učeniku s usporenim govorno-jezičnim razvojem u igri *Preokreni pitanje*. | | Učenik s ubrzanim govorno-jezičnim razvojem može istražiti koji je bio najtopliji, a koji najhladniji dan ove jeseni. | | | |

Pripremiti ilustraciju s nazivima dijelova reljefa i kartice s napisanim nazivima dijelova reljefa.