|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: 3. |
| UČITELJICA/UČITELJ: | | | | NADNEVAK: | REDNI BROJ SATA: 27. |
| **PRIPRAVA ZA IZVOĐENJE NASTAVNOGA SATA IZ PRIRODE I DRUŠTVA** | | | | | |
| NASTAVNA JEDINICA: **Zemljovid** − usvajanje novih nastavnih sadržaja | | DOS: 3. *Snalazim se u prostoru* – 3.3. *Reljef i zemljovid* | | | |
| CILJ SATA: Snalaziti se na zemljovidu. | | | | | |
| ISHODI UČENJA: PID OŠ A.3.3. Učenik zaključuje o organiziranosti lokalne zajednice, uspoređuje prikaze različitih prostora.; PID OŠ B.3.4. Učenik se snalazi u prostoru, tumači plan mjesta i kartu zavičaja, izrađuje plan neposrednoga okružja i zaključuje o povezanosti prostornih obilježja zavičaja i načina života ljudi. | | | | | |
| TIJEK NASTAVNOGA SATA | | | | | |
| NASTAVNE ETAPE/SITUACIJE | SADRŽAJ | | OBLICI, METODE, SREDSTVA | DOMENE, KORELACIJA, MEĐUPREDMETNE TEME | KONCEPTI, OČEKIVANI ISHODI |
| 1. Motivacija  2. Spoznavanje novih nastavnih sadržaja  3. Utvrđivanje novih nastavnih sadržaja:  a) Uvježbavanje  b) Ponavljanje  c) Provjeravanje | Igramo igru *Pogađanje riječi*. Učiteljica/učitelj crta na ploči osam crta pri čemu svaka crta označuje jedno slovo. Učenici izgovaraju slovo i riječ koja počinje tim slovom kako bi pogodili slova koja moraju biti napisana na crtama. Konačno je rješenje igre riječ *zemljovid*.  Najava nastavne jedinice.  Promatramo fotografiju u udžbeniku (str. 68) i čitamo tekst pokraj fotografije. Razgovaramo: Što radi djevojčica? Na čemu sjedi djevojčica? Što je nacrtala na zemljovidu? Što mislite, zašto na plavome dijelu zemljovida nije nacrtala automobile?  Čitamo prvi odlomak teksta u udžbeniku (str. 68). Razgovaramo o pročitanome: Što je zemljovid? Kako još nazivamo zemljovid? Kako je na zemljovidu prikazan reljef? Što označava zelena boja, a što plava? Kojom su bojom označene gore i planine, a kojom brežuljci? Što na zemljovidu označuju tamniji tonovi neke boje?  Učenici mogu složiti slagalicu u DOS-u *Reljef i zemljovid*.  Promatramo zemljovid Hrvatske i pokazujemo na njemu dijelove reljefa.  Čitamo preostali tekst u udžbeniku (str. 68). Razgovaramo o pročitanome: Kako se na zemljovidu prikazuju razni objekti? Gdje je na zemljovidu sjever, a gdje zapad? Koja se strana nalazi dolje, a koja desno? Koja je razlika između tiskanih zemljovida i digitalnih karata?  Učiteljica/učitelj zapisuje na ploču naslov i nekoliko rečenica, a učenici ih zapisuju u svoje bilježnice.  Učenici samostalno rješavaju zadatke u udžbeniku (str. 68 i 69). Učiteljica/učitelj obilazi učenike, pomaže im i dodatno objašnjava zadatke.  Učenici mogu pogledati kako postupno nastaje zemljovid u DOS-u *Reljef i zemljovid*.  Igramo igru *Pronađi na zemljovidu*. Učiteljica/učitelj odabire neko mjesto na zemljovidu (grad, rijeku, goru, planinu…). Učenici dobivaju nekoliko zemljovida te postavljaju pitanja kako bi otkrili koje je mjesto odabrala učiteljica / odabrao učitelj. U nastavku igre jedan učenik odabire mjesto na zemljovidu, a ostali učenici postavljaju pitanja i pokušavaju otkriti mjesto koje je odabrao učenik.  Usmeno odgovaramo na pitanja (4., 5., 6., 7. i 8. zadatak) u udžbeniku (str. 69) i pokazujemo dijelove reljefa na zemljovidu.  Učenici mogu riješiti zadatak *Oboji svaki sloj uzvisine odgovarajućom obojom.* u DOS-u *Reljef i zemljovid*. | | F, I  udžbenik  F, I: čitanje, razgovor  udžbenik  F, I: čitanje, razgovor  DOS  zemljovid  udžbenik  F, I: čitanje, razgovor  F, I: pisanje  udžbenik  I: pisanje  DOS  zemljovid  F, I: razgovor  udžbenik  F, I: razgovor  DOS | goo C.2.1.  ikt A.2.2.  goo C.2.1.  osr A.2.4.  osr A.2.4.  ikt A.2.2.  goo C.2.1.  osr A.2.4.  goo C.2.1.  ikt A.2.2. | PID OŠ A.3.3.  PID OŠ A.3.3.  PID OŠ B.3.4.  PID OŠ A.3.3.  PID OŠ B.3.4.  PID OŠ A.3.3.  PID OŠ B.3.4.  PID OŠ B.3.4.  PID OŠ B.3.4. |
| PLAN PLOČE  ZEMLJOVID  Zemljovid ili geografska (zemljopisna) karta umanjeni je prikaz ili slika većega  prostora.  Reljef prikazujemo bojama:  brežuljci  nizine    gore, planine  vode | | | | DOMAĆA ZADAĆA  Učenici mogu riješiti zadatke u udžbeniku (str. 75). | |
| Prijedlog za rad s učenicima s posebnim odgojno-obrazovnim potrebama | | | | | |
| Učiteljica/učitelj može pomoći učeniku s usporenim govorno-jezičnim razvojem u rješavanju 11. zadatka u udžbeniku. | | Učenik s ubrzanim govorno-jezičnim razvojem može potražiti na zemljovidu reljefne oblike u svome zavičaju. | | | |

Pripremiti podlogu, plastelin i fotokopiju zemljovida.