|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: 3. |
| UČITELJICA/UČITELJ: | | | | NADNEVAK: | REDNI BROJ SATA: 28. |
| **PRIPRAVA ZA IZVOĐENJE NASTAVNOGA SATA IZ PRIRODE I DRUŠTVA** | | | | | |
| NASTAVNA JEDINICA: **Snalazim se u prostoru** − sat vježbanja i ponavljanja | | DOS: 3. *Snalazim se u prostoru* – 3.3. *Reljef i zemljovid* | | | |
| CILJ SATA: Uvježbati snalaženje u prostoru s pomoću zemljovida. | | | | | |
| ISHODI UČENJA: PID OŠ A.3.3. Učenik zaključuje o organiziranosti lokalne zajednice, uspoređuje prikaze različitih prostora.; PID OŠ B.3.4. Učenik se snalazi u prostoru, tumači plan mjesta i kartu zavičaja, izrađuje plan neposrednoga okružja i zaključuje o povezanosti prostornih obilježja zavičaja i načina života ljudi. | | | | | |
| TIJEK NASTAVNOGA SATA | | | | | |
| NASTAVNE ETAPE/SITUACIJE | SADRŽAJ | | OBLICI, METODE, SREDSTVA | DOMENE, KORELACIJA, MEĐUPREDMETNE TEME | KONCEPTI, OČEKIVANI ISHODI |
| 1. Motivacija  2. Uvježbavanje  3. Ponavljanje  4. Provjeravanje | Promatramo fotografiju dječje igre u udžbeniku (str. 70). Opisujemo je i razgovaramo: Što rade djeca na fotografiji? Što mislite, što je cilj dječaku s povezom na očima? Napišite to na crte pokraj fotografije. Što mislite, kakve trebaju biti upute dječaku za kretanje? Na što djeca s fotografije trebaju jako paziti?  Najava nastavne jedinice.  Razgovaramo: Što nam sve može pomoći u snalaženju u prostoru? Zašto nam je važno poznavati strane svijeta? Što je zemljovid? Kojim su bojama označeni pojedini dijelovi reljefa na zemljovidu?  Učenici mogu prošetati po Dinari ili obalom Jadranskoga mora s pomoću aplikacije u DOS-u *Reljef i zemljovid*.  Učenici su podijeljeni u skupine. Svaka skupina dobiva plastelin, kartonsku podlogu, pastele i fotokopiju zemljovida Hrvatske. Učenici u skupini trebaju izraditi reljefnu kartu Hrvatske. Pritom trebaju paziti koju boju upotrebljavaju u izradi pojedinih dijelova reljefa. Također, učenici moraju pripaziti da se na njihovoj karti vidi koji su reljefni oblici viši, a koji niži. Kako bismo uštedjeli plastelin, u unutrašnjost uzvisina zalijepit ćemo kuglice od zgužvanoga papira.  Nakon što sve skupine završe svoj rad, postavljamo papir pokraj svakoga rada. Učenici mogu prošetati do mjesta na kojima su radile druge skupine kako bi vidjele njihove radove. Na papir pokraj rada učenici mogu napisati svoj komentar o radu (kritiku ili pohvalu). Svaki komentar moraju obrazložiti.  Učenici rješavaju zadatke u udžbeniku (str. 72 i 73). Učiteljica/učitelj obilazi učenike, pomaže im i dodatno objašnjava zadatke.  Učenici mogu riješiti zadatak *Uz pomoć karte odgovori na pitanja.* u DOS-u *Reljef i zemljovid*.  Učenici su podijeljeni u parove. Jedan je učenik putnik koji se treba snaći na zemljovidu u udžbeniku (str. 73), a drugi mu učenik daje upute za kretanje kako bi stigao do trga koji je odabrao. Nakon što učenik putnik stigne do odredišta, učenici zamjenjuju uloge. | | udžbenik  F, I: razgovor  I: pisanje  F, I: razgovor  DOS  S  plastelin,  podloga,  pastele,  fotokopija zemljovida  praktični rad  F, I: pisanje  udžbenik  I: pisanje  DOS  P  udžbenik  razgovor | osr A.2.4.  ikt A.2.2.  UKU D.2.2.  goo C.2.1.  uku A.2.3.  uku A.2.4.  osr A.2.1.  osr A.2.4.  ikt A.2.2.  uku D.2.2.  osr B.2.2. | PID OŠ A.3.3.  PID OŠ A.3.3.  PID OŠ B.3.4.  PID OŠ A.3.3.  PID OŠ B.3.4.  PID OŠ B.3.4. |
| PLAN PLOČE | | | | DOMAĆA ZADAĆA | |
| Prijedlog za rad s učenicima s posebnim odgojno-obrazovnim potrebama | | | | | |
| Učiteljica/učitelj može pomoći učeniku s usporenim govorno-jezičnim razvojem pri rješavanju 1. zadatka u udžbeniku. | | Učenik s ubrzanim govorno-jezičnim razvojem može osmisliti vlastitu igru u kojoj će se igrači trebati snalaziti u prostoru. | | | |