|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: 3. |
| UČITELJICA/UČITELJ: | | | | NADNEVAK: | REDNI BROJ SATA: 29. |
| **PRIPRAVA ZA IZVOĐENJE NASTAVNOGA SATA IZ PRIRODE I DRUŠTVA** | | | | | |
| NASTAVNA JEDINICA: **Promet u mjestu** − usvajanje novih nastavnih sadržaja | | DOS: 3. *Snalazim se u prostoru* – 3.4. *Promet* | | | |
| CILJ SATA: Razlikovati vrste prometa i prometna sredstva koja se njima kreću. | | | | | |
| ISHODI UČENJA: PID OŠ A.3.3. Učenik zaključuje o organiziranosti lokalne zajednice, uspoređuje prikaze različitih prostora.; PID OŠ B.3.4. Učenik se snalazi u prostoru, tumači plan mjesta i kartu zavičaja, izrađuje plan neposrednoga okružja i zaključuje o povezanosti prostornih obilježja zavičaja i načina života ljudi. | | | | | |
| TIJEK NASTAVNOGA SATA | | | | | |
| NASTAVNE ETAPE/SITUACIJE | SADRŽAJ | | OBLICI, METODE, SREDSTVA | DOMENE, KORELACIJA, MEĐUPREDMETNE TEME | KONCEPTI, OČEKIVANI ISHODI |
| 1. Motivacija  2. Spoznavanje novih nastavnih sadržaja  3. Utvrđivanje novih nastavnih sadržaja:  a) Uvježbavanje  b) Ponavljanje  c) Provjeravanje | Razgovaramo o današnjem dolasku u školu: Kako ste jutros putovali u školu? Tko je putovao nekim prometnim sredstvom? Kojim? Koja ste prometna sredstva susreli na putu do škole? Koja prometna sredstva niste vidjeli na putu do škole? Kojih ste se prometnih pravila morali pridržavati na putu do škole? Zašto?  Najava nastavne jedinice.  Promatramo plan tramvajskih linija u udžbeniku (str. 74). Opisujemo ga i razgovaramo: Što prikazuje plan tramvajskih linija? Što moramo znati kako bismo se njime služili? Po čemu se tramvajske linije razlikuju na planu? Kako su označene? Koje tramvajske linije polaze s najsjevernijega dijela grada? Kojom tramvajskom linijom možemo stići od Borongaja do Ljubljanice? Kojim smjerom vozi tramvajska linija broj 8? Što mislite kako bismo tramvajskim linijama mogli stići od Ljubljanice do Savskoga mosta? Koja tramvajska linija vozi od Prečkoga na JZ do Borongaja na I grada?  Čitamo tekst u udžbeniku (str. 74). Razgovaramo o pročitanome: Što je gradski promet? Čemu služe javna gradska sredstva? Kako se zove mjesto na kojemu se putnici ukrcavaju i iskrcavaju? Što putnici moraju imati kako bi se vozili u javnome prometnom sredstvu? Kako se putnici moraju ponašati u javnim prometnim sredstvima? Zašto?  Promatramo znak u udžbeniku (str.75). Opisujemo ga i razgovaramo: Što znače ovi znakovi? Tko ima prednost za sjedenje u sredstvima javnoga gradskog prijevoza? Što biste rekli osobi kojoj ustupate svoje mjesto?  Razgovaramo o prometu u našemu mjestu: Koja javna gradska sredstva imamo u našemu mjestu? U kojemu ste se javnom gradskom sredstvu vozili? Gdje možemo kupiti voznu kartu za javni gradski prijevoz?    Učiteljica/učitelj zapisuje na ploču naslov i nekoliko rečenica, a učenici ih zapisuju u svoje bilježnice.  Učenici samostalno rješavaju 1. i 2. zadatak u udžbeniku (str. 75), a učiteljica/učitelj ih obilazi i pomaže im.  Učenici mogu riješiti zadatke kretanja tramvajskim linijama u DOS-u *Promet*.  Učenici su podijeljeni u parove. Igramo *igru uloga* u kojoj jedan učenik želi ustupiti mjesto drugomu učeniku. Učenici se na pristojan način trebaju obratiti jedan drugomu.  Čitamo 3. zadatak u udžbeniku (str. 75). Razgovaramo o vožnji biciklima i romobilima te usmeno odgovaramo na pitanja iz zadatka.  Igramo igru *Točno-netočno*. Učiteljica/učitelj izgovara rečenice u vezi s prometom u mjestu. Kad je izgovorena rečenica točna, učenici moraju stajati s rukama u odručenju. Kad je izgovorena rečenica netočna, učenici moraju čučnuti.  Učenici mogu riješiti zadatak *Točno-netočno* u DOS-u *Promet*. | | F, I: razgovor  udžbenik  F, I: razgovor  udžbenik  F, I: čitanje, razgovor  udžbenik  F, I: razgovor  F, I: razgovor  F, I: pisanje  udžbenik  I: pisanje  DOS  P  razgovor  udžbenik  F, I: čitanje, razgovor  F, I: usmeno izlaganje  DOS | zdr C.2.1.A  osr A.2.2.  osr A.2.4.  osr A.2.4.  ikt A.2.2.  uku D.2.2.  osr A.2.2.  osr A.2.4.  goo C.2.1.  OŠ TZK D.3.2.  ikt A.2.2. | PID OŠ A.3.3.  PID OŠ A.3.3.  PID OŠ B.3.4.  PID OŠ A.3.3.  PID OŠ A.3.3.  PID OŠ A.3.3.  PID OŠ A.3.3.  PID OŠ A.3.3.  PID OŠ A.3.3.  PID OŠ B.3.4. |
| PLAN PLOČE  PROMET U MJESTU  Gradski promet prijevoz je robe i ljudi iz jednoga dijela grada u drugi.  Javna prometna sredstva služe za prijevoz većega broja putnika. | | | | DOMAĆA ZADAĆA | |
| Prijedlog za rad s učenicima s posebnim odgojno-obrazovnim potrebama | | | | | |
| Učenik s usporenim govorno-jezičnim razvojem može nacrtati javna prometna sredstva u svome mjestu. | | Učenik s ubrzanim govorno-jezičnim razvojem može istražiti cijene javnoga gradskog prijevoza u svome mjestu. | | | |

Pripremiti dijelove zemljovida koje će učenici zalijepiti u bilježnice.