|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: 3. |
| UČITELJICA/UČITELJ: | | | | NADNEVAK: | REDNI BROJ SATA: 3. |
| **PRIPRAVA ZA IZVOĐENJE NASTAVNOGA SATA IZ PRIRODE I DRUŠTVA** | | | | | |
| NASTAVNA JEDINICA: **Moja prava i dužnosti** − sat vježbanja i ponavljanja | | | | | |
| CILJ SATA: Ponoviti i utvrditi prava i dužnosti učenika. | | | | | |
| ISHODI UČENJA: PID OŠ B.3.1. Učenik raspravlja o važnosti odgovornoga odnosa prema sebi, drugima i prirodi.; PID OŠ C.3.2. Učenik raspravlja o utjecaju pravila, prava i dužnosti na pojedinca i zajednicu. | | | | | |
| TIJEK NASTAVNOGA SATA | | | | | |
| NASTAVNE ETAPE/SITUACIJE | SADRŽAJ | | OBLICI, METODE, SREDSTVA | DOMENE, KORELACIJA, MEĐUPREDMETNE TEME | KONCEPTI, OČEKIVANI ISHODI |
| 1. Motivacija  2. Uvježbavanje  3. Ponavljanje  4. Provjeravanje | Učiteljica/učitelj prikazuje učenicima kratak videozapis o dječjim pravima (poveznica: <https://www.youtube.com/watch?v=eWhiKXYy7Rc>). Razgovaramo: Kako ste se osjećali za vrijeme gledanja videa? O čemu govori video? Koja su dječja prava? Kako se zove organizacija koja se brine o djeci i njihovim pravima i potrebama?  Najava nastavne jedinice.  Učenici su podijeljeni u skupine. Svaka skupina dobiva nastavni listić s pričom kršenja ljudskih prava. Učenici trebaju odrediti koje je ljudsko pravo prekršeno u priči te osmisliti kako bi se navedena situacija mogla riješiti. Nakon nekoga vremena predstavnici skupina čitaju ostalim učenicima priču koju su dobili te rješenje koje su dogovorili. Ostali učenici mogu predložiti svoja rješenja.  Razgovaramo o pravima i dužnostima: Vrijede li za sve ljude jednaka prava? Zašto? Kako možemo biti odgovorni prema sebi i prema drugima? Kako možemo pomoći drugima? Kako pomažete svojim roditeljima? Koje su vaše dužnosti kod kuće? Koliko vremena dnevno utrošite na izvršavanje svojih dužnosti? Koje su vaše dužnosti u školi? Koja su osnovna prava djece? Što moramo učiniti u slučaju kršenja prava? Što mislite, koliko se sati dnevno igrate?  Učenici rješavaju 4. i 5. zadatak u udžbeniku (str. 14). Učiteljica/učitelj obilazi učenike, pomaže im i dodatno objašnjava zadatke.  Igramo igru *Čučanj-skok*. Učenici hodaju učionicom, a učiteljica/učitelj izgovara rečenice. Ako učiteljica/učitelj pročita rečenicu koja se odnosi na ljudska prava, učenici trebaju napraviti tri skoka. Ako učiteljica/učitelj pročita rečenicu koja se odnosi na dužnosti, učenici trebaju napraviti tri čučnja. | | računalo  F, I: razgovor  S  nastavni listić  razgovor  F, I: usmeno izlaganje  F, I: razgovor  udžbenik  I: pisanje  F, I: usmeno izlaganje | osr A.2.2.  uku A.2.2.  uku A.2.4.  osr A.2.3.  osr B.2.2.  osr B.2.3.  uku D.2.2.  zdr B.2.1.B  goo A.2.2.  osr C.2.2.  osr A.2.4.  osr A.2.4.  OŠ TZK D.3.2. | PID OŠ C.3.2.  PID OŠ B.3.1.  PID OŠ C.3.2.  PID OŠ C.3.2.  PID OŠ B.3.1.  PID OŠ C.3.2.  PID OŠ C.3.2. |
| PLAN PLOČE | | | | DOMAĆA ZADAĆA | |
| Prijedlog za rad s učenicima s posebnim odgojno-obrazovnim potrebama | | | | | |
| Učiteljica/učitelj može za učenika s usporenim govorno- -jezičnim razvojem pripremiti rečenice s dužnostima koje će učenik napisati pokraj prava u 5. zadatku u udžbeniku (učenik sam treba razmisliti koja se dužnost odnosi na koje pravo). | | Učenik s ubrzanim govorno-jezičnim razvojem može istražiti što je *Konvencija o pravima djeteta* te izraditi plakat o njoj. | | | |

Pripremiti plakat i na njemu obrisnom crtom nacrtati ljudsko tijelo.

PRILOG:

1. Hana je djevojčica 3. a razreda. Kad god je komu u razredu potrebna pomoć, Hana je prva koja se javi za pružanje pomoći. Voli se smijati, plesati i pjevati. U školi je odlična učenica. Karlu se Hana sviđa od prvoga razreda. Svakoga Valentinova pokloni joj čokoladu. Petra je zaljubljena u Karla, ali je Karlo uopće ne primjećuje. Zbog toga je Petra odlučila da se ne želi družiti s Hanom. Petra je nagovorila ostale učenike 3. a razreda da se u petak ne igraju s Hanom. Svi su igrali igru skrivača, a kad je Hana pitala smije li se i ona igrati, ostali joj to nisu dopustili. Hanu je to jako rastužilo.

2. Učenici 3. c razreda na satu prirode i društva dobili su zadatak koji su trebali odraditi u skupini. Franovu skupinu činilo je pet učenika: dvije djevojčice i tri dječaka. Svi su trebali jednako sudjelovati u radu. Međutim, svaki put kada bi Fran želio nešto reći i predložiti, ostali bi mu učenici rekli da šuti jer oni imaju bolju ideju. Uopće ga nisu pitali što misli o njihovim prijedlozima te su sve osmislili i dogovorili bez njega. Kad je došlo vrijeme za predstavljanje njihova rada, optužili su Frana za nerad i nezainteresiranost tijekom rada u skupini.

3. Marin je učenik 3. b razreda. Jako je visok i ima dugu kovrčavu kosu. Svi su se uvijek divili njegovoj kosi i Marin je oduvijek ponosan na nju. Posljednjih nekoliko dana dječaci s iz 3. d razreda počeli su ga zadirkivati zbog njegove kose. Često mu se rugaju da izgleda kao djevojčica i nazivaju ga Marina. Marin je jako nesretan zbog toga, ali ne želi mijenjati svoj izgled zbog drugih ljudi. Učenici iz njegova razreda žele mu pomoći, ali su im učenici 3. d razreda počeli prijetiti ako ih tuže učitelju ili ravnateljici.