|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: 3. |
| UČITELJICA/UČITELJ: | | | | NADNEVAK: | REDNI BROJ SATA: 30. |
| **PRIPRAVA ZA IZVOĐENJE NASTAVNOGA SATA IZ PRIRODE I DRUŠTVA** | | | | | |
| NASTAVNA JEDINICA: **Putovanje zemljovidom** − usvajanje novih nastavnih sadržaja | | DOS: 3. *Snalazim se u prostoru* – 3.4. *Promet* | | | |
| CILJ SATA: Upoznati znakove na zemljovidu koji označavaju prometnice u zavičaju. | | | | | |
| ISHODI UČENJA: PID OŠ A.3.3. Učenik zaključuje o organiziranosti lokalne zajednice, uspoređuje prikaze različitih prostora.; PID OŠ B.3.4. Učenik se snalazi u prostoru, tumači plan mjesta i kartu zavičaja, izrađuje plan neposrednoga okružja i zaključuje o povezanosti prostornih obilježja zavičaja i načina života ljudi. | | | | | |
| TIJEK NASTAVNOGA SATA | | | | | |
| NASTAVNE ETAPE/SITUACIJE | SADRŽAJ | | OBLICI, METODE, SREDSTVA | DOMENE, KORELACIJA, MEĐUPREDMETNE TEME | KONCEPTI, OČEKIVANI ISHODI |
| 1. Motivacija  2. Spoznavanje novih nastavnih sadržaja  3. Utvrđivanje novih nastavnih sadržaja:  a) Uvježbavanje  b) Ponavljanje  c) Provjeravanje | Promatrao fotografije u udžbeniku (str. 76). Opisujemo ih i razgovaramo: Što prikazuju fotografije? Po čemu su slične, a po čemu se razlikuju? Kako se putuje od jedne do druge strane planine na lijevoj fotografiji, a kako na desnoj? Što mislite, koji će put kraće trajati? Zašto?  Najava nastavne jedinice.  Učenici mogu pogledati videozapis o vrstama prometnih sredstava u DOS-u *Promet*.  Čitamo tekst u udžbeniku (str. 76). Razgovaramo o pročitanome: Što je promet? Koje sve vrste prometa razlikujemo? O čemu ovisi promet u nekome kraju? Koja prometna sredstva pripadaju kopnenomu prometu? Kojim se prometnim sredstvima od navedenih koristite najčešće? Kakav može biti promet na kopnu? Koje su ceste najbrže? Što su pruge? Kakav može biti vodeni promet? Koja prometna sredstva pripadaju vodenomu prometu? Kako se naziva brod koji prevozi putnike? Koji brod prevozi putnike i automobile? Kako se naziva brod koji prevozi robu i teret? Koja prometna sredstva pripadaju zračnomu prometu?  Učiteljica/učitelj dijeli učenicima dijelove zemljovida na kojima pokazujemo ceste, autoceste i željezničku prugu.  Razgovaramo o prometu u svome mjestu: Koje vrste prometa susrećemo u svome mjestu? Kako možemo putovati u neko drugo mjesto? Kamo ste sve putovali? Kojim ste se prometnim sredstvima pritom koristili?  Učiteljica/učitelj zapisuje na ploču naslov i nekoliko rečenica, a učenici ih zapisuju u svoje bilježnice. Učenici u bilježnicama ispod naslova lijepe dio zemljovida koji im je učiteljica dala / učitelj dao.  Uvježbavamo snalaženje na dijelu zemljovida koji su učenici zalijepili u svoje bilježnice. Učiteljica/učitelj izgovara imena gradova i vrste prometa koje učenici pokazuju na svome zemljovidu.  Učenici u paru rješavaju zadatke u vezi s dijelovima zemljovida u udžbeniku (str. 76 i 77). Učiteljica/učitelj ih obilazi, pomaže im i dodatno objašnjava zadatke.  Čitamo zanimljivost o električnome automobilu napisanu u udžbeniku (str. 77). Razgovaramo: Koju energiju automobili koriste za pokretanje? Kojom se energijom koristi električni automobil? Što mislite, koji automobil manje onečišćuje okoliš? Zašto?  Učiteljica/učitelj objašnjava kako se 22. rujna obilježava Europski dan bez automobila. Razgovaramo: Kako bismo taj dan mogli putovati? Što bi bilo kad ne bismo imali automobile? | | udžbenik  F, I: razgovor  DOS  udžbenik  F, I: čitanje, razgovor  zemljovid  F, I  demonstracija  F, I: razgovor  F, I: pisanje  zemljovid  F, I  demonstracija  P  udžbenik  razgovor, pisanje  udžbenik  F, I: čitanje, razgovor  F, I: usmeno izlaganje  F, I: razgovor | odr B.2.1.  ikt A.2.2.  osr A.2.4.  uku A.2.4.  osr A.2.4.  osr A.2.4.  uku D.2.2.  osr A.2.4.  PID OŠ D.3.1.  uku A.2.4.  odr A.2.3.  uku A.2.4.  uku A.2.3. | PID OŠ A.3.3.  PID OŠ A.3.3.  PID OŠ B.3.4.  PID OŠ A.3.3.  PID OŠ B.3.4.  PID OŠ A.3.3.  PID OŠ B.3.4.  PID OŠ A.3.3. |
| PLAN PLOČE  PUTOVANJE ZEMLJOVIDOM  PROMET = prijevoz ljudi i robe s pomoću prometnih sredstava      zračni  vodeni  kopneni | | | | DOMAĆA ZADAĆA  Učenici mogu riješiti zadatak s pokusom u udžbeniku (str. 81). | |
| Prijedlog za rad s učenicima s posebnim odgojno-obrazovnim potrebama | | | | | |
| Učiteljica/učitelj može pomoći učeniku s usporenim govorno-jezičnim razvojem pri snalaženju na zemljovidu. | | Učenik s ubrzanim govorno-jezičnim razvojem može izraditi plakat na kojemu će označiti mjesta koja bi želio posjetiti te prometnice kojima mora putovati kako bi došao do toga mjesta. | | | |

Umnožiti crnilice.