|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: 3. |
| UČITELJICA/UČITELJ: | | | | NADNEVAK: | REDNI BROJ SATA: 32. |
| **PRIPRAVA ZA IZVOĐENJE NASTAVNOGA SATA IZ PRIRODE I DRUŠTVA** | | | | | |
| NASTAVNA JEDINICA: **Plan i zemljovid** – sat provjere znanja | | DOS: 3. *Snalazim se u prostoru* – 3.1. *Strane svijeta, stajalište i obzor*; 3.2. *Plan mjesta*; 3.3. *Reljef i zemljovid*; 3.4. *Promet* | | | |
| CILJ SATA: Provjeriti stečena znanja o snalaženju u prostoru, na planu i zemljovidu. | | | | | |
| ISHODI UČENJA: PID OŠ A.3.3. Učenik zaključuje o organiziranosti lokalne zajednice, uspoređuje prikaze različitih prostora.; PID OŠ B.3.4. Učenik se snalazi u prostoru, tumači plan mjesta i kartu zavičaja, izrađuje plan neposrednoga okružja i zaključuje o povezanosti prostornih obilježja zavičaja i načina života ljudi. | | | | | |
| TIJEK NASTAVNOGA SATA | | | | | |
| NASTAVNE ETAPE/SITUACIJE | SADRŽAJ | | OBLICI, METODE, SREDSTVA | DOMENE, KORELACIJA, MEĐUPREDMETNE TEME | KONCEPTI, OČEKIVANI ISHODI |
| 1. Uvod  2. Provjeravanje  3. Procjena učinka pisane provjere | Učiteljica/učitelj na ovome satu može se odlučiti za pisanu ili usmenu provjeru znanja učenika.  Najava provjeravanja.  a) pisana provjera  Dogovaramo pravila tijekom rada: svaki učenik radi samostalno, a u slučaju potrebe može podići ruku kako bi zatražio učiteljičinu/ učiteljevu pomoć. Ako tijekom rješavanja zadataka učenik naiđe na neki zadatak koji ne zna riješiti, taj će zadatak preskočiti i na kraju se vratiti na njega kako bi ga pokušao riješiti.  Učiteljica/učitelj dijeli učenicima zadatke za provjeru znanja te dodatno objašnjava zadatke koji bi učenicima mogli biti nejasni. Učenici upisuju osnovne podatke na ispit (ime i prezime, nadnevak…).  Učenici samostalno rješavaju zadatke.  Učenici koji ranije završe i predaju svoje pisane provjere mogu crtati po vlastitoj želji, čitati časopise ili slikovnice iz razredne zbirke ili rješavati zadatke u DOS-u.  b) usmena provjera  Učiteljica/učitelj usmeno provjerava usvojeno znanje učenika.  Primjeri pitanja:  Što nam sve pomaže u snalaženju u prostoru? Zašto moramo znati strane svijeta? Što je plan nekoga mjesta? Što sve sadrži plan? Po čemu se prostor na planu razlikuje od stvarnoga prostora? Gdje se nalazi sjever na planu, a gdje istok? Kako se različiti objekti prikazuju na planu? Što je tumač znakova ili legenda? Kako nam mobilne aplikacije mogu pomoći u snalaženju u prostoru? Što je maketa? Po čemu se maketa razlikuje od plana mjesta? Kako se izrađuje maketa? Koje vodene površine imamo na Zemlji? Koje su od njih slane? Nabroji vode tekućice. U kojemu smjeru tekućice teku? Kako se zovu vode koje ne teku? Nabroji vode stajaćice. Po čemu su vode tekućice i vode stajaćice slične, a po čemu se razlikuju? Što je more? Kako se zove naše more? Kako se naziva dio kopna uz vodu? Što je otok? Koje naše otoke znate? Što je poluotok? Koje naše poluotoke znate? Što nam sve može pomoći u snalaženju u prostoru? Zašto nam je važno poznavati strane svijeta? Što je zemljovid? Kojim su bojama označeni pojedini dijelovi reljefa na zemljovidu? Što je promet? Što je gradski promet? Kako se zove mjesto na kojemu se putnici ukrcavaju i iskrcavaju? Što putnici moraju imati kako bi se vozili u javnome prometnom sredstvu? Kako se putnici moraju ponašati u javnim prometnim sredstvima? Zašto? Koje sve vrste prometa razlikujemo? O čemu ovisi promet u nekome kraju? Koja prometna sredstva pripadaju kopnenomu prometu? Kakav može biti promet na kopnu? Kakav može biti vodeni promet? Koja prometna sredstva pripadaju vodenomu prometu? Koja prometna sredstva pripadaju zračnomu prometu?  Razgovaramo o poteškoćama pri rješavanju i provjeravamo točnost svakoga zadatka. Učiteljica/učitelj upozorava na uočene pogreške te iznosi svoja zapažanja. | | F, I  F: usmeno izlaganje  pisani ispit  F: usmeno izlaganje  I: pisanje  papir, časopisi  DOS  F, I: razgovor  F, I: razgovor  F: usmeno izlaganje | osr A.2.1.  ikt A.2.2.  uku C.2.3.  osr A.2.1.  uku B.2.2. | PID OŠ A.3.3.  PID OŠ B.3.4.  PID OŠ A.3.3.  PID OŠ B.3.4.  PID OŠ A.3.3.  PID OŠ B.3.4. |
| PLAN PLOČE | | | | DOMAĆA ZADAĆA | |