|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: 3. |
| UČITELJICA/UČITELJ: | | | | NADNEVAK: | REDNI BROJ SATA: 33. |
| **PRIPRAVA ZA IZVOĐENJE NASTAVNOGA SATA IZ PRIRODE I DRUŠTVA** | | | | | |
| NASTAVNA JEDINICA: **Snalazim se u vremenu** − usvajanje novih nastavnih sadržaja | | DOS: 6. *Prošlost* – 6.1. *Prošlost, sadašnjost i budućnost*  <https://hr.izzi.digital/DOS/15894/15943.html> | | | |
| CILJ SATA: Koristiti se vremenskom lentom određujući određeno vremensko razdoblje ili godinu. | | | | | |
| ISHODI UČENJA: PID OŠ A.3.2. Učenik prikazuje vremenski slijed događaja i procjenjuje njihovu važnost.; PID OŠ B.3.3. Učenik se snalazi u promjenama i odnosima tijekom vremenskih ciklusa te analizira povezanost vremenskih ciklusa s događajima i važnim osobama u zavičaju. | | | | | |
| TIJEK NASTAVNOGA SATA | | | | | |
| NASTAVNE ETAPE/SITUACIJE | SADRŽAJ | | OBLICI, METODE, SREDSTVA | DOMENE, KORELACIJA, MEĐUPREDMETNE TEME | KONCEPTI, OČEKIVANI ISHODI |
| 1. Motivacija  2. Spoznavanje novih nastavnih sadržaja  3. Utvrđivanje novih nastavnih sadržaja:  a) Uvježbavanje  b) Ponavljanje  c) Provjeravanje | \*Prije nove nastavne jedinice učiteljica/učitelj može ukratko prokomentirati rezultate pisane provjere.  Promatramo fotografiju u udžbeniku (str. 78). Opisujemo je i razgovaramo: Što dječak drži u rukama? Što uočavate na dječakovim fotografijama? Koje fotografije pripadaju njegovoj prošlosti?  Učenici mogu pogledati videozapis u DOS-u *Prošlost, sadašnjost i budućnost*.  Najava nastavne jedinice.  Razgovaramo o prošlosti: Imate li i vi svoje fotografije iz prošlosti? Po čemu ste danas drukčiji? Što se sve na vama promijenilo? Što se još promijenilo tijekom vremena osim nas?  Čitamo tekst u udžbeniku (str. 78). Razgovaramo o pročitanome: Što je crta vremena? Kako je još nazivamo? Što je desetljeće? Kada ćemo napuniti prvo desetljeće?  Promatramo lentu vremena u udžbeniku (str. 78). Opisujemo je i razgovaramo: Što je djevojčica mogla raditi s tri godine? Zašto djevojčica nije mogla voziti bicikl kad je imala jednu godinu? Što se dogodilo u djevojčičinu životu kad je navršila sedam godine? Usporedi djevojčicu s jednom godinom i djevojčicu s devet godina. Što vi niste mogli prije polaska u školu, a sada možete?  Čitamo rečenice o stoljeću u udžbeniku (str. 79). Razgovaramo o pročitanome: Što je stoljeće? U kojemu smo sada stoljeću? Kada je počelo 21. stoljeće, a kad će završiti? Koliko desetljeća ima jedno stoljeće?  Promatramo lentu vremena i tablicu ispod nje u udžbeniku (str. 79). Uvježbavamo određivanje stoljeća te njegova početka i kraja.  Čitamo rečenice o tisućljeću u udžbeniku (str. 79). Razgovaramo o pročitanome: Što je tisućljeće? Koliko desetljeća ima tisućljeće? Koliko stoljeća ima tisućljeće? Koje tisućljeće sada traje? Kada je ono počelo, a kada će završiti?  Promatramo lentu vremena u udžbeniku (str. 79) te na njoj uvježbavamo određivanje tisućljeća te njegova početka i kraja.  Učiteljica/učitelj zapisuje na ploču naslov i nekoliko rečenica, a učenici ih zapisuju u svoje bilježnice.  Promatramo u udžbeniku (str. 79) kako nam matematika, odnosno tablica mjesnih vrijednosti može pomoći u određivanju mjesnih vrijednosti. Objašnjavamo zapise u tablici te određujemo kojim stoljećima pripadaju godine: 1100., 1573., 300. i 452.  Učenici samostalno rješavaju zadatke u udžbeniku (str. 80). Učiteljica/učitelj obilazi učenike, pomaže im i dodatno objašnjava zadatke.  Učenici mogu riješiti zadatak *Prisjeti se i odaberi kojemu vremenskom razdoblju pripada ova vremenska crta.* u DOS-u *Prošlost, sadašnjost i budućnost*.  Uvježbavamo određivanje desetljeća, stoljeća i tisućljeća. Učiteljica/učitelj crta na ploči vremensku lentu te izgovara neku godinu, a učenici pokazuju tu godinu na vremenskoj lenti te govore kojemu desetljeću, stoljeću i tisućljeću pripada ta godina. | | udžbenik  F, I: razgovor  DOS  F, I: razgovor  udžbenik  F, I: čitanje, razgovor  udžbenik  F, I: razgovor  udžbenik  F, I: čitanje, razgovor  udžbenik  F, I: razgovor  udžbenik  F, I: čitanje, razgovor  udžbenik  F, I: razgovor  F, I: pisanje  udžbenik  F, I: razgovor  udžbenik  I: pisanje  DOS  F, I: razgovor | ikt A.2.2.  osr A.2.1.  uku A.2.4.  osr A.2.1.  osr A.2.4.  MAT OŠ A.3.1.  goo C.2.1.  osr A.2.4.  ikt A.2.2.  goo C.2.1. | PID OŠ B.3.3.  PID OŠ B.3.3.  PID OŠ A.3.2.  PID OŠ B.3.3.  PID OŠ B.3.3.  PID OŠ A.3.2.  PID OŠ B.3.3.  PID OŠ B.3.3.  PID OŠ A.3.2.  PID OŠ B.3.3.  PID OŠ A.3.2.  PID OŠ A.3.2.  PID OŠ B.3.3.  PID OŠ A.3.2. |
| PLAN PLOČE  VRIJEME U BROJEVIMA  Lenta ili crta vremena prikazuje redoslijed događaja u prošlosti.  Desetljeće = vremensko razdoblje od deset godina.  Stoljeće = vremensko razdoblje od sto godina.  Tisućljeće = vremensko razdoblje od tisuću godina. | | | | DOMAĆA ZADAĆA  Učenici mogu izraditi vremensku lentu svoga prvog desetljeća. | |
| Prijedlog za rad s učenicima s posebnim odgojno-obrazovnim potrebama | | | | | |
| Učiteljica/učitelj može s učenikom s usporenim govorno- -jezičnim razvojem dodatno vježbati snalaženje na lenti vremena. | | Učenik s ubrzanim govorno-jezičnim razvojem može istražiti kada su ljudi počeli računati vrijeme. | | | |

Umnožiti lente vremena.