|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: 3. |
| UČITELJICA/UČITELJ: | | | | NADNEVAK: | REDNI BROJ SATA: 35. |
| **PRIPRAVA ZA IZVOĐENJE NASTAVNOGA SATA IZ PRIRODE I DRUŠTVA** | | | | | |
| NASTAVNA JEDINICA: **Zavičaji** − usvajanje novih nastavnih sadržaja | | DOS: 4. *Zavičaji i gospodarstvo* – 4.1. *Nizinski zavičaj*  <https://hr.izzi.digital/DOS/15894/15933.html> | | | |
| CILJ SATA: Upoznati izgled i posebnosti različitih zavičaja te pokazati različite zavičaje na zemljovidu. | | | | | |
| ISHODI UČENJA: PID OŠ A.3.3. Učenik zaključuje o organiziranosti lokalne zajednice, uspoređuje prikaze različitih prostora.; PID OŠ B.3.4. Učenik se snalazi u prostoru, tumači plan mjesta i kartu zavičaja, izrađuje plan neposrednoga okružja i zaključuje o povezanosti prostornih obilježja zavičaja i načina života ljudi. | | | | | |
| TIJEK NASTAVNOGA SATA | | | | | |
| NASTAVNE ETAPE/SITUACIJE | SADRŽAJ | | OBLICI, METODE, SREDSTVA | DOMENE, KORELACIJA, MEĐUPREDMETNE TEME | KONCEPTI, OČEKIVANI ISHODI |
| 1. Motivacija  2. Spoznavanje novih nastavnih sadržaja  3. Utvrđivanje novih nastavnih sadržaja:  a) Uvježbavanje  b) Ponavljanje  c) Provjeravanje | Igramo igru *Pogađanje riječi*. Učiteljica/učitelj crta na ploči sedam crta pri čemu svaka crta označuje jedno slovo. Učenici izgovaraju slovo i riječ koja počinje tim slovom kako bi pogodili slova koja trebaju biti napisana na crtama. Konačno je rješenje igre riječ *zavičaj*. Objašnjavamo značenje te riječi te razgovaramo o izgledu zavičaja u Hrvatskoj. Zaključujemo kako zavičaj učenika ne izgleda jednako u svim dijelovima Hrvatske.  Najava nastavne jedinice.  Učenici mogu pogledati videozapis Hrvatske turističke zajednice u DOS-u *Nizinski zavičaj*.  Čitamo tekst u udžbeniku (str. 8). Razgovaramo o pročitanome: Po čemu se sve mogu razlikovati krajolici u našemu zavičaju? Koje sve zavičaje razlikujemo u Republici Hrvatskoj?  Promatramo strip i ilustraciju brežuljkastoga zavičaja u udžbeniku (str. 8). Opisujemo ih i razgovaramo: Na kojemu se satu nalaze učenici na prvoj slici? S kojim je zavičajem povezana prva slika? Zašto? Kakav je brežuljkasti zavičaj? Opišite ga.  Promatramo strip i ilustraciju nizinskoga zavičaja u udžbeniku (str. 8). Opisujemo ih i razgovaramo: Na kojemu se satu nalaze učenici na drugoj slici? O čemu razmišlja djevojčica? S kojim je zavičajem povezana prva slika? Zašto? Što mislite, po čemu je nizinski zavičaj dobio ime? Opišite ga.  Promatramo strip i ilustraciju gorskoga zavičaja u udžbeniku (str. 9). Opisujemo ih i razgovaramo: O čemu uče učenici na sljedećoj slici? U koju bocu stane više tekućine? Što radi dječak na slici? S kojim je zavičajem povezana slika? Zašto? Kakav je gorski zavičaj? Opišite ga.  Promatramo strip i ilustraciju primorskoga zavičaja u udžbeniku (str. 8). Opisujemo ih i razgovaramo: Na kojemu se satu nalaze učenici na prvoj slici? Što prikazuje zemljovid na slici? S kojim je zavičajem povezana slika? Zašto? Što mislite, po čemu je primorski zavičaj dobio ime? Opišite ga.  Učiteljica/učitelj zapisuje na ploču naslov i nekoliko rečenica, a učenici ih zapisuju u svoje bilježnice.  Učenici su podijeljeni u skupine. Svaka skupina dobiva zemljovid Hrvatske. Tražimo na zemljovidu svoje mjesto. Promatramo boje na zemljovidu te određujemo kakav je reljef u našemu zavičaju te prema tome određujemo kojemu zavičaju pripadamo. Imenujemo još neka mjesta u našemu zavičaju. Opisujemo svoj zavičaj koristeći se zemljovidom.  Učenici dopunjuju rečenice u udžbeniku (str. 9).  Učenici samostalno rješavaju zadatke u udžbeniku (str. 10). Učiteljica/učitelj ih obilazi, pomaže im i dodatno objašnjava zadatke.  Učenici mogu riješiti zadatak *Promotri i pronađi zavičaje.* u DOS-u *Nizinski zavičaj*.  Učiteljica prikazuje učenicima fotografije različitih zavičaja. Učenici opisuju zavičaj na fotografiji i određuju koji zavičaj fotografija prikazuje. | | F, I: razgovor  DOS  udžbenik  F, I: čitanje, razgovor  udžbenik  F, I: razgovor  udžbenik  F, I: razgovor  udžbenik  F, I: razgovor  udžbenik  F, I: razgovor  F, I: pisanje  S  zemljovid  razgovor  udžbenik  I: pisanje  udžbenik  I: pisanje  DOS  fotografije  F, I: razgovor | goo C.2.1.  osr A.2.3.  ikt A.2.2.  osr A.2.4.  uku D.2.2.  goo C.2.1.  osr A.2.4.  osr A.2.4.  ikt A.2.2.  goo C.2.1.  osr A.2.1.  uku A.2.4. | PID OŠ A.3.3.  PID OŠ B.3.4.  PID OŠ A.3.3.  PID OŠ A.3.3.  PID OŠ A.3.3.  PID OŠ A.3.3.  PID OŠ B.3.4.  PID OŠ A.3.3.  PID OŠ B.3.4.  PID OŠ A.3.3.  PID OŠ B.3.4.  PID OŠ A.3.3.  PID OŠ B.3.4. |
| PLAN PLOČE  ZAVIČAJI  nizinski brežuljkasti gorski primorski | | | | DOMAĆA ZADAĆA  Učenici mogu riješiti zadatke u udžbeniku (str. 11). | |
| Prijedlog za rad s učenicima s posebnim odgojno-obrazovnim potrebama | | | | | |
| Učiteljica/učitelj može pomoći učeniku s usporenim govorno-jezičnim razvojem pri rješavanju 1. zadatka u udžbeniku. | | Učenik s ubrzanim govorno-jezičnim razvojem može izraditi mentalnu mapu o zavičajima. | | | |

Pripremiti nekoliko zemljovida Republike Hrvatske.