|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: 3. |
| UČITELJICA/UČITELJ: | | | | NADNEVAK: | REDNI BROJ SATA: 37. |
| **PRIPRAVA ZA IZVOĐENJE NASTAVNOGA SATA IZ PRIRODE I DRUŠTVA** | | | | | |
| NASTAVNA JEDINICA: **Moj zavičaj** − sat vježbanja i ponavljanja | | DOS: 4. *Zavičaji i gospodarstvo* | | | |
| CILJ SATA: Ponoviti i utvrditi izgled i posebnosti zavičajne regije te pokazati zavičajnu regiju na zemljovidu. | | | | | |
| ISHODI UČENJA: PID OŠ A.3.3. Učenik zaključuje o organiziranosti lokalne zajednice, uspoređuje prikaze različitih prostora.; PID OŠ B.3.4. Učenik se snalazi u prostoru, tumači plan mjesta i kartu zavičaja, izrađuje plan neposrednoga okružja i zaključuje o povezanosti prostornih obilježja zavičaja i načina života ljudi.; PID OŠ C.3.1. Učenik raspravlja o ulozi, utjecaju i važnosti zavičajnoga okružja u razvoju identiteta te utjecaju pojedinca na očuvanje baštine. | | | | | |
| TIJEK NASTAVNOGA SATA | | | | | |
| NASTAVNE ETAPE/SITUACIJE | SADRŽAJ | | OBLICI, METODE, SREDSTVA | DOMENE, KORELACIJA, MEĐUPREDMETNE TEME | KONCEPTI, OČEKIVANI ISHODI |
| 1. Motivacija  2. Uvježbavanje  3. Ponavljanje  4. Provjeravanje | Igramo igru *Naučili smo…* Učenici su podijeljeni u tri skupine. Svaka skupina dobiva papir s naslovom (*Moj zavičaj: reljef, Moj zavičaj: naselja, Moj zavičaj: živi svijet*). Svaka skupina treba osmisliti i napisati jednu rečenicu povezanu s naslovom na papiru. Kad svaka skupina napiše rečenicu, papiri se izmjenjuju u smjeru kazaljke na satu. Nakon što svaka skupina napiše barem tri rečenice o zadanoj temi, igra se zaustavlja i provjeravamo napisano.  Najava nastavne jedinice.  Razgovaramo o našemu zavičaju: Kojom je bojom naš zavičaj prikazan na zemljovidu? Pokazujemo zavičaj na zemljovidu. Što sve čini naš zavičaj? Koje biljke i životinje možemo vidjeti u svome zavičaju? Kako izgledaju sela u našemu zavičaju? Kako izgledaju gradovi u našemu zavičaju? Kako izgledaju kuće u našemu zavičaju? Što se nalazi oko kuća i iza njih? Gdje su smještena sva veća naselja? Kako su naselja međusobno povezana?  Učiteljica/učitelj prikazuje učenicima fotografije naselja, kuća, biljaka, životinja i prirodnih oblika koje susrećemo u svome zavičaju. Opisujemo fotografije i razgovaramo o njima. Fotografije grupiramo prema obilježjima koja prikazuju (naselja, reljef, živi svijet).  Učenici su podijeljeni u tri skupine (*Moj zavičaj: reljef, Moj zavičaj: naselja, Moj zavičaj: živi svijet*). Svaka skupina dobiva fotografije koje smo prethodno grupirali prema obilježjima koja prikazuju. Učenici izrađuju plakat na kojemu prikazuju obilježja svoga zavičaja. Nakon što sve skupine završe s izradom plakata, učenici predstavljaju napravljeno.  Igramo igru *Naprijed-natrag*. Učiteljica/učitelj izgovara rečenice u vezi sa zavičajem. Učenici stoje u vrsti, a ispred njih je na podu postavljeno uže. Kad učiteljica/učitelj izgovori rečenicu koja se odnosi na naš zavičaj, učenici će skočiti ispred užeta. Kad učiteljica/učitelj pročita rečenicu koja se ne odnosi na naš zavičaj, učenici će skočiti iza užeta.  Učenici mogu riješiti neki od zadataka povezanih sa zavičajem u DOS-u *Zavičaji i gospodarstvo*. | | S  papir  pisanje  F, I: čitanje, razgovor  F, I: razgovor  zemljovid  fotografije  F, I: razgovor  S  praktični rad  pisanje  razgovor  F: usmeno izlaganje  uže  F: usmeno izlaganje  DOS | osr A.2.1.  goo C.2.1.  uku D.2.2.  goo C.2.1.  osr B.2.2.  odr A.2.2.  uku D.2.2.  uku A.2.3.  osr A.2.3.  goo C.2.1.  OSR B.2.2.  goo C.2.1.  osr A.2.1.  ikt A.2.2. | PID OŠ A.3.3.  PID OŠ C.3.1.  PID OŠ A.3.3.  PID OŠ B.3.4.  PID OŠ C.3.1.  PID OŠ A.3.3.  PID OŠ C.3.1.  PID OŠ A.3.3.  PID OŠ B.3.4.  PID OŠ C.3.1.  PID OŠ A.3.3.  PID OŠ B.3.4.  PID OŠ C.3.1. |
| PLAN PLOČE | | | | DOMAĆA ZADAĆA | |
| Prijedlog za rad s učenicima s posebnim odgojno-obrazovnim potrebama | | | | | |
| Učiteljica/učitelj može za učenika s usporenim govorno- -jezičnim razvojem pripremiti pitanja koja će učenika usmjeravati tijekom izlaganja plakata. | | Učenik s ubrzanim govorno-jezičnim razvojem može istražiti koje poznate i važne osobe potječu iz zavičaja u kojemu živimo. | | | |

Pripremiti čašu s vodom i staviti ju u zamrzivač prije početka nastave.