|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: 3. |
| UČITELJICA/UČITELJ: | | | | NADNEVAK: | REDNI BROJ SATA: 39. |
| **PRIPRAVA ZA IZVOĐENJE NASTAVNOGA SATA IZ PRIRODE I DRUŠTVA** | | | | | |
| NASTAVNA JEDINICA: **Vremenske pojave** − usvajanje novih nastavnih sadržaja | | DOS: 5. *Vode* – 5.1. *Stanja vode i vremenske pojave*  <https://hr.izzi.digital/DOS/15894/15938.html> | | | |
| CILJ SATA: Upoznati i razlikovati vremenske pojave. | | | | | |
| ISHODI UČENJA: PID OŠ A.3.1. Učenik zaključuje o organiziranosti prirode. | | | | | |
| TIJEK NASTAVNOGA SATA | | | | | |
| NASTAVNE ETAPE/SITUACIJE | SADRŽAJ | | OBLICI, METODE, SREDSTVA | DOMENE, KORELACIJA, MEĐUPREDMETNE TEME | KONCEPTI, OČEKIVANI ISHODI |
| 1. Motivacija  2. Spoznavanje novih nastavnih sadržaja  3. Utvrđivanje novih nastavnih sadržaja:  a) Uvježbavanje  b) Ponavljanje  c) Provjeravanje | Učiteljica/učitelj upućuje učenike da pogledaju kroz prozor. Razgovaramo: Kakvo je danas vrijeme? Sja li sunce? Ima li padalina? Ako ima, kojih? Kako ćemo se odjenuti za izlazak van? O čemu ovisi što možemo raditi vani? Što bismo danas mogli vani raditi, a što ne bismo?  Najava nastavne jedinice.  Učenici mogu pogledati videozapis *Vremenske pojave* u DOS-u *Stanja vode i vremenske pojave*.  Promatramo strip u udžbeniku (str. 32). Opisujemo ga i razgovaramo: Što radi obitelj u stripu? Kakvo vrijeme najavljuje vremenska prognoza? O čemu razmišljaju dječak i majka? Kako se osjećaju zbog toga što će padati kiša? Kako se vi osjećate kad pada kiša?  Čitamo tekst u udžbeniku (str. 32). Razgovaramo o pročitanome: Nabrojite vremenske pojave. Što su padaline ili oborine? Koje oborine padaju na tlo, a koje se nakupljaju pri tlu? Koja je razlika između kiše, snijega i tuče? Što je susnježica? U kojemu godišnjem dobu najčešće pada snijeg? U kojemu godišnjem dobu može padati tuča? Što je magla? Po čemu su rosa i mraz slični, a po čemu se razlikuju? Što je inje?  Promatramo meteorološke simbole za oborine u udžbeniku (str. 32). Razgovaramo: Gdje ste mogli vidjeti ovakve simbole? Zašto nam je korisno poznavati značenje tih simbola?  Promatramo fotografiju jezera u udžbeniku (str. 32). Opisujemo je i objašnjavamo zašto je hodanje po zaleđenoj površini opasno.  Čitamo rečenicu o temperaturi zraka u udžbeniku (str. 33). Promatramo ilustraciju termometra u udžbeniku. Učiteljica/učitelj objašnjava učenicima kako se očitava temperatura zraka na termometru. Učenici rješavaju zadatak pokraj termometara.  Čitamo preostali tekst u udžbeniku (str. 33). Razgovaramo o pročitanome: Što je vjetar? Što je naoblaka? Kakva može biti naoblaka? Što se događa s vremenskim prilikama tijekom godišnjih doba? Što je podneblje ili klima?  Učiteljica/učitelj zapisuje na ploču naslov i nekoliko rečenica, a učenici ih zapisuju u svoje bilježnice.  Ponavljamo naučeno i odgovaramo na 1., 2. i 3. pitanje u udžbeniku (str. 33). Razgovaramo: Nabrojite vremenske pojave. Što su oborine? Koje oborine padaju na tlo, a koje se nakupljaju pri tlu? Usporedi susnježicu i tuču. Po čemu su kiša i snijeg slični, a po čemu se razlikuju? Što je magla? Što je inje? Čime mjerimo temperaturu zraka? Što je vjetar? Kakva može biti naoblaka? Što je podneblje ili klima?  Učenici samostalno rješavaju zadatke u udžbeniku (str. 34). Učiteljica/učitelj obilazi učenike, pomaže im i dodatno objašnjava zadatke.  Učenici mogu riješiti osmosmjerku u DOS-u *Stanja vode i vremenske pojave*.  Igramo igru *Točno-netočno*. Učiteljica/učitelj izgovara rečenice povezane s vremenskim pojavama. Kad je izgovorena rečenica točna, učenici trebaju stajati s rukama u odručenju. Kad je izgovorena rečenica netočna, učenici trebaju čučnuti. Netočne rečenice ispravljamo. | | F, I: razgovor  DOS  udžbenik  F, I: razgovor  udžbenik  F, I: čitanje, razgovor  udžbenik  F, I: razgovor  udžbenik  F, I: razgovor  udžbenik  F, I: čitanje, razgovor, usmeno izlaganje  I: pisanje  udžbenik  F, I: čitanje, razgovor  F, I: pisanje  F, I: razgovor  udžbenik  I: pisanje  DOS  F, I: usmeno izlaganje | osr B.2.2.  ikt A.2.2.  osr B.2.1.  osr A.2.2.  uku A.2.4.  osr C.2.1.  osr A.2.4.  osr B.2.2.  osr A.2.4.  ikt A.2.2.  goo C.2.1. | PID OŠ A.3.1.  PID OŠ A.3.1.  PID OŠ A.3.1.  PID OŠ A.3.1.  PID OŠ A.3.1.  PID OŠ A.3.1.  PID OŠ A.3.1.  PID OŠ A.3.1.  PID OŠ A.3.1.  PID OŠ A.3.1. |
| PLAN PLOČE  − oborine: kiša, snijeg, susnježica, tuča, magla, mraz, rosa, inje  − temperatura zraka (°C)  VREMENSKE POJAVE  − naoblaka: oblačno, poluoblačno i vedro  − vjetar: brzina i smjer    Uobičajena vremenska obilježja godišnjih doba zovemo podneblje ili klima. | | | | DOMAĆA ZADAĆA  Učenici mogu riješiti zadatke u udžbeniku (str. 37). | |
| Prijedlog za rad s učenicima s posebnim odgojno-obrazovnim potrebama | | | | | |
| Učiteljica/učitelj može učeniku s usporenim govorno- -jezičnim razvojem pomoći očitati temperaturu na termometru. | | Učenik s ubrzanim govorno-jezičnim razvojem može istražiti kako je nastao termometar. | | | |

Pripremiti termometar te omotnice s meteorološkim simbolima.