|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: 3. |
| UČITELJICA/UČITELJ: | | | | NADNEVAK: | REDNI BROJ SATA: 4. |
| **PRIPRAVA ZA IZVOĐENJE NASTAVNOGA SATA IZ PRIRODE I DRUŠTVA** | | | | | |
| NASTAVNA JEDINICA: **Moje tijelo** − usvajanje novih nastavnih sadržaja | | DOS: 1. *To sam ja* – 1.2. *Moje tijelo*  <https://hr.izzi.digital/DOS/15894/15924.html> | | | |
| CILJ SATA: Spoznati da je tijelo sastavljeno od brojnih organa te poticati brigu o vlastitome zdravlju. | | | | | |
| ISHODI UČENJA: PID OŠ A.3.1. Učenik zaključuje o organiziranosti prirode. | | | | | |
| TIJEK NASTAVNOGA SATA | | | | | |
| NASTAVNE ETAPE/SITUACIJE | SADRŽAJ | | OBLICI, METODE, SREDSTVA | DOMENE, KORELACIJA, MEĐUPREDMETNE TEME | KONCEPTI, OČEKIVANI ISHODI |
| 1. Motivacija  2. Spoznavanje novih nastavnih sadržaja  3. Utvrđivanje novih nastavnih sadržaja:  a) Uvježbavanje  b) Ponavljanje  c) Provjeravanje | Promatramo strip u udžbeniku (str. 16). Učiteljica/učitelj dijeli uloge te čitamo strip. Razgovaramo o pročitanome: Što je dječak poklonio djevojčici? Što je napisao u pismu? Zašto dječak kaže da njegova „pumpa“ pumpa kao luda? Kada vama srce jako lupa?  Najava nastavne jedinice.  Razgovaramo o tijelu: Koji su osnovni dijelovi tijela? Koji nam dijelovi tijela služe za kretanje? Čemu služe oči? Čemu služi glava? Koje dijelove imamo u unutrašnjosti našega tijela?  Čitamo prvi odlomak u udžbeniku (str. 16). Razgovaramo o pročitanome: Kako se nazivaju manji dijelovi od kojih se sastoji naš organizam? Koji organ imamo u glavi? Koje organe imamo u trupu? Zašto se moramo brinuti o zdravlju svojih organa i čuvati ih od ozljeda? Što mislite, kako to možemo činiti?  Čitamo preostala dva odlomka u udžbeniku (str. 16). Razgovaramo o pročitanome: Što je važno za zdravlje čitavoga organizma? Kakav zrak šteti dišnim organima? Kakav bismo zrak trebali udisati? Gdje možemo pronaći svježi zrak? Što šteti našemu vidu? Koliko vremena dnevno provodite gledajući televiziju? Koliko vremena dnevno igrate računalne igre?  Promatramo ilustraciju ljudskoga tijela s organima u udžbeniku (str. 17). Čitamo tekst napisan uz pojedine organe i dodatno ga objašnjavamo.  Razgovaramo: Što se može dogoditi našemu organizmu ako ne pazimo na zdravlje? Koga ćemo posjetiti kad smo bolesni? Zašto ne smijemo dolaziti bolesni u školu? Što moramo donijeti učiteljici/učitelju kad ozdravimo?  Učenici mogu pogledati videozapis *Zdravlje* u DOS-u *Moje tijelo*.  Čitamo tekst u udžbeniku o zaraznim bolestima (str. 17). Razgovaramo o pročitanome: Što su zarazne bolesti? Kako se prenose? Koje zarazne bolesti poznajete? Od kojih ste zaraznih bolesti bolovali? Kako možemo spriječiti širenje zaraznih bolesti?  Učiteljica/učitelj zapisuje naslov i nekoliko rečenica na ploču, a učenici ih pišu u svoje bilježnice.  Učiteljica/učitelj dijeli učenicima ilustracije organa i dijelova tijela te stavlja na ploču plakat na kojemu je obrisnom crtom nacrtano ljudsko tijelo. Učenici moraju prepoznati organ ili dio tijela koji su dobili, objasniti čemu taj organ ili dio tijela služi te ga smjestiti na crtež ljudskoga tijela na ploči.  Učenici rješavaju 1. i 2. zadatak u udžbeniku (str. 18). Učiteljica/učitelj obilazi učenike, pomaže im i dodatno objašnjava zadatke.  Učenici mogu riješiti zadatak *Prisjeti se naziva dijelova tijela i pridruži ih na odgovarajuća mjesta na slici.* u DOS-u *Moje tijelo*.  Igramo igru *Pokaži na sebi*. Učiteljica/učitelj opisuje ulogu pojedinoga organa ili dijela tijela, a učenici trebaju prepoznati koji organ ili dio tijela učiteljica/učitelj opisuje te ga pokazati na svome tijelu. | | udžbenik  F, I: razgovor  F, I: razgovor  udžbenik  F, I: čitanje, razgovor  udžbenik  F, I: čitanje, razgovor  udžbenik  F, I: čitanje, razgovor  F, I: razgovor  DOS  udžbenik  F, I: čitanje, razgovor  F, I: pisanje  ilustracije  plakat  F, I: usmeno izlaganje  udžbenik  I: pisanje  DOS  F: usmeno izlaganje | zdr A.2.3.  zdr A.2.3.  zdr B.2.3.A  zdr A.2.3.  zdr C.2.3.  ikt A.2.2.  zdr A.2.3.  osr A.2.4.  goo C.2.1.  osr A.2.4.  ikt A.2.2.  goo C.2.1. | PID OŠ A.3.1.  PID OŠ A.3.1.  PID OŠ A.3.1.  PID OŠ A.3.1.  PID OŠ A.3.1.  PID OŠ A.3.1.  PID OŠ A.3.1.  PID OŠ A.3.1. |
| PLAN PLOČE  MOJE TIJELO  Ljudsko je tijelo složen organizam.  Organizam se sastoji od manjih dijelova − organa.  Neki su ljudski organi: mozak, pluća, srce, želudac, crijeva, jetra…  Sve organe moramo čuvati od ozljeda i brinuti se za njihovo zdravlje. | | | | DOMAĆA ZADAĆA  Učenici mogu riješiti zadatke u udžbeniku (str. 19). | |
| Prijedlog za rad s učenicima s posebnim odgojno-obrazovnim potrebama | | | | | |
| Učiteljica/učitelj može pomoći učeniku s usporenim govorno-jezičnim razvojem pri rješavanju 2. zadatka u udžbeniku.  Učiteljica/učitelj može za učenika s usporenim govorno- -jezičnim razvojem pripremiti ilustraciju čovjekova tijela na kojoj će učenik označiti ljudske organe. | | Učenik s ubrzanim govorno-jezičnim razvojem može istražiti koja je funkcija pojedinih organa te o njima napraviti plakat. | | | |

Pripremiti kartice s nazivima organa ili dijelova tijela.