|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: 3. |
| UČITELJICA/UČITELJ: | | | | NADNEVAK: | REDNI BROJ SATA: 42. |
| **PRIPRAVA ZA IZVOĐENJE NASTAVNOGA SATA IZ PRIRODE I DRUŠTVA** | | | | | |
| NASTAVNA JEDINICA: **Podneblje moga zavičaja** − sat vježbanja i ponavljanja | | | | | |
| CILJ SATA: Ponoviti i utvrditi međuovisnost podneblja i životne zajednice u zavičajnome području. | | | | | |
| ISHODI UČENJA: PID OŠ A.3.1. Učenik zaključuje o organiziranosti prirode.; PID OŠ B.3.2. Učenik zaključuje o promjenama i odnosima u prirodi te međusobnoj ovisnosti živih bića i prostora na primjerima iz svoga okoliša. | | | | | |
| TIJEK NASTAVNOGA SATA | | | | | |
| NASTAVNE ETAPE/SITUACIJE | SADRŽAJ | | OBLICI, METODE, SREDSTVA | DOMENE, KORELACIJA, MEĐUPREDMETNE TEME | KONCEPTI, OČEKIVANI ISHODI |
| 1. Motivacija  2. Uvježbavanje  3. Ponavljanje  4. Provjeravanje | Igramo igru *Nacrtaj me*. Učiteljica/učitelj priprema kartice s nazivima oborina. Učenik izvlači karticu i crta na ploču napisanu oborinu. Ostali učenici trebaju što prije pogoditi naziv oborine koju učenik crta.  Razgovaramo: Koje od navedenih oborina možemo susresti u našemu zavičaju? Koje oborine pripadaju zimi? Koje su oborine česte ujesen?  Najava nastavne jedinice.  Promatramo fotografije stabla u udžbeniku (str. 40 i 41). Opisujemo ih i razgovaramo: Što prikazuju fotografije? Kako izgleda stablo u proljeće? Usporedite fotografiju stabla u proljeće i u ljeto. Koje dijelove uočavate na cvijetu? Što će se razviti iz cvijeta? Koja će životinja biljci pomoći u tome? Nacrtajte je. Kako izgleda stablo zimi? Što se zimi pojavilo na granama? Koju vremensku pojavu prepoznajete na granama? Što se na stablu pojavilo ujesen? Koje voće prepoznajete na stablu? Koji su dijelovi jabuke jestivi? Zaokružite ih. Kako vremenske prilike utječu na stablo?    Čitamo tekst o voću i povrću u udžbeniku (str. 42). Razgovaramo o pročitanome: Kakve biljke jedemo? Kako ih možemo pripremiti? Zašto ne jedemo cijele biljke? Koje biljke možemo jesti sirove? Koji dio biljke jedemo od mrkve, a koji od salate? Što su jabuka, kruška, trešnja itd.? Koji su to dijelovi biljke? Jedemo li ih u cijelosti? Koje dijelove suncokreta ili bundeve možemo grickati?  Odmaramo se od učenja pjevajući neku zavičajnu pjesmu uz pokret.  Učenici samostalno rješavaju zadatke u udžbeniku (str. 42). Učiteljica/učitelj obilazi učenike, pomaže im i daje dodatne upute.  Učenici su podijeljeni u četiri skupine. Svaka skupina treba izraditi plakat o podneblju svoga zavičaja u zadano godišnje doba. Učiteljica/učitelj dijeli učenicima fotografije zavičaja u pojedino godišnje doba, a učenici moraju osmisliti tekst kojim će dopuniti fotografije i objasniti kakve su vremenske prilike u njihovu zavičaju u zadano godišnje doba. Nakon što učenici završe svoje plakate, stavljamo pokraj plakata papir na kojemu će učenici moći vrednovati plakat. Svaka skupina mora vrednovati plakat svih skupina. Učenici se trebaju dogovoriti što im se na plakatu svidjelo, a što bi moglo biti bolje te na papir za vrednovanje trebaju u nekoliko rečenica to napisati. | | F, I  kartice  crtanje  F, I: razgovor  udžbenik  F, I: razgovor  I: crtanje  udžbenik  F, I: čitanje, razgovor  F  udžbenik  I: pisanje  S  plakat  fotografije  razgovor,  pisanje  papir za vrednovanje | osr A.2.3.  uku A.2.3.  odr A.2.2.  OŠ GK B.3.3.  osr A.2.4.  uku D.2.2.  goo C.2.1.  osr A.2.1. | PID OŠ A.3.1.  PID OŠ A.3.1.  PID OŠ B.3.2.  PID OŠ A.3.1.  PID OŠ A.3.1.  PID OŠ A.3.1.  PID OŠ B.3.2. |
| PLAN PLOČE | | | | DOMAĆA ZADAĆA  Učenici mogu izvesti pokus prema uputama u 2. zadatku u udžbeniku (str. 42).  Ponoviti nastavne sadržaje povezane sa zavičajem i podnebljem. | |
| Prijedlog za rad s učenicima s posebnim odgojno-obrazovnim potrebama | | | | | |
| Učiteljica/učitelj može za učenika s usporenim govorno- -jezičnim razvojem pripremiti pitanja s pomoću kojih će učenik sudjelovati u izradi i predstavljanju plakata. | | Učenik s ubrzanim govorno-jezičnim razvojem može istražiti kako je vodostaj voda tekućica u zavičaju povezan s podnebljem. | | | |