|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: 3. |
| UČITELJICA/UČITELJ: | | | | NADNEVAK: | REDNI BROJ SATA: 44. |
| **PRIPRAVA ZA IZVOĐENJE NASTAVNOGA SATA IZ PRIRODE I DRUŠTVA** | | | | | |
| NASTAVNA JEDINICA: **Vode u zavičaju** − usvajanje novih nastavnih sadržaja | | | | | |
| CILJ SATA: Prepoznati i imenovati vode u zavičaju te osvijestiti važnost brige o čistoći voda. | | | | | |
| ISHODI UČENJA: PID OŠ B.3.1. Učenik raspravlja o važnosti odgovornoga odnosa prema sebi, drugima i prirodi.; PID OŠ B.3.2. Učenik zaključuje o promjenama i odnosima u prirodi te međusobnoj ovisnosti živih bića i prostora na primjerima iz svoga okoliša.; PID OŠ B.3.4. Učenik se snalazi u prostoru, tumači plan mjesta i kartu zavičaja, izrađuje plan neposrednoga okružja i zaključuje o povezanosti prostornih obilježja zavičaja i načina života ljudi.; PID OŠ A.B.C.D.3.1. Učenik uz usmjeravanje objašnjava rezultate vlastitih istraživanja prirode, prirodnih i/ili društvenih pojava i/ili različitih izvora informacija. | | | | | |
| TIJEK NASTAVNOGA SATA | | | | | |
| NASTAVNE ETAPE/SITUACIJE | SADRŽAJ | | OBLICI, METODE, SREDSTVA | DOMENE, KORELACIJA, MEĐUPREDMETNE TEME | KONCEPTI, OČEKIVANI ISHODI |
| 1. Motivacija  2. Spoznavanje novih nastavnih sadržaja  3. Utvrđivanje novih nastavnih sadržaja:  a) Uvježbavanje  b) Ponavljanje  c) Provjeravanje | \*Prije nove nastavne jedinice učiteljica/učitelj može ukratko prokomentirati rezultate pisane provjere.  Učiteljica/učitelj reproducira pjesmu „Voda“ u izvedbi dječjega zbora Štigleci (poveznica: <https://www.youtube.com/watch?v=YC8LjJBnuA8>). Nakon slušanja razgovaramo: Tko izvodi pjesmu koju smo slušali? O čemu govori tekst pjesme? Što je sve voda?  Najava nastavne jedinice.  Promatramo dijelove zemljovida u udžbeniku (str. 44). Razgovaramo: Koje gradove pronalazite na zemljovidima? Koji zavičaj prikazuje lijevi, a koji desni zemljovid? Promotrite znakove ispod zemljovida. Koje od tih znakova vidite na zemljovidima? Spojite simbol ispod zemljovida s onim na zemljovidu. Koja su značenja tih simbola?  Učiteljica/učitelj dijeli učenicima zemljovide njihova zavičaja. Učenici na zemljovidima svoga zavičaja traže vode. Imenujemo vode u zavičaju te određujemo kojoj vrsti voda pripadaju.  Čitamo rečenice u udžbeniku (str. 44) te upisujemo imena voda u tablicu.  Čitamo tekst o očuvanju vodene površine u udžbeniku (str. 44). Razgovaramo o pročitanome: Zašto moramo čuvati vodene površine? Kako to možemo činiti?  Čitamo tekst u udžbeniku (str. 45). Razgovaramo o pročitanome: Kakav je živi svijet u vodi i uz vodu? U kojim vodama žive uglavnom iste biljke i životinje? Kakav je živi svijet mora u odnosu na živi svijet kopnenih voda?  Promatramo fotografije živoga svijeta kopnenih voda i mora u udžbeniku (str. 45). Razgovaramo: Što prikazuje lijeva fotografija? Kako se zove životinja na fotografiji? Što prikazuje desna fotografija? Koja živa bića prepoznajete na fotografiji?  Učiteljica/učitelj zapisuje na ploču naslov i nekoliko rečenica, a učenici ih zapisuju u svoje bilježnice.  Učiteljica/učitelj priprema posudu s vodom, jaje i sol. Izvodimo pokus prema uputama u udžbeniku (str. 45). Učenici rezultate istraživanja zapisuju u udžbenik.  Učenici rješavaju nastavni listić (v. prilog). Učiteljica/učitelj obilazi učenike, pomaže im i dodatno objašnjava zadatke.  Igramo igru *Bingo*. Učiteljica/učitelj dijeli učenicima tablicu za igru. Učenici u tablicu upisuju nazive voda tekućica i stajaćica. Igru igramo tako da učiteljica/učitelj opisuje neku vodu tekućicu ili stajaćicu, a učenici trebaju pogoditi koju vodu učiteljica/učitelj opisuje. Kad učenici pogode naziv vode, zaokružuju taj naziv u svojoj tablici. Učenik koji zaokruži tri vode u retku ili stupcu treba glasno reći *Bingo!* | | računalo  F, I: razgovor  udžbenik  F, I: razgovor  zemljovid  F, I: razgovor  udžbenik  F, I: čitanje  I: pisanje  udžbenik  F, I: čitanje, razgovor  udžbenik  F, I: čitanje, razgovor  udžbenik  F, I: razgovor  F, I: pisanje  posuda, jaje, sol  F, I: razgovor  I: pisanje  nastavni listić  I: pisanje  tablica  I: pisanje  F, I: usmeno izlaganje | OŠ GK A.3.2.  goo C.2.1.  osr A.2.4.  odr C.2.3.  osr A.2.4.  goo C.2.1.  osr A.2.4.  osr A.2.1. | PID OŠ B.3.4.  PID OŠ B.3.4.  PID OŠ B.3.1.  PID OŠ B.3.2.  PID OŠ B.3.2.  PID OŠ A.B.C.D.3.1.  PID OŠ B.3.1.  PID OŠ B.3.2.  PID OŠ B.3.2. |
| PLAN PLOČE  VODE U ZAVIČAJU  vode tekućice vode stajaćice more  (potok, rijeka) (lokva, bara,  jezero, močvara)  Vodene površine moramo čuvati. | | | | DOMAĆA ZADAĆA | |
| Prijedlog za rad s učenicima s posebnim odgojno-obrazovnim potrebama | | | | | |
| Učiteljica/učitelj može za učenika s usporenim govorno- -jezičnim razvojem pripremiti ilustracije s nazivima voda tekućica i stajaćica koje će učenik zalijepiti u tablicu za igru *Bingo*. | | Učenik s ubrzanim govorno-jezičnim razvojem može istražiti kako ljudi iskorištavaju energiju vode. | | | |

PRILOG

VODE U ZAVIČAJU

1. Zaokruži riječ koja dopunjuje rečenicu.

Kako bismo očuvali bogatstvo i raznolikost živoga svijeta, moramo čuvati/zanemarivati vodene površine i brižno

gospodariti njima. U iskorištavanju voda treba paziti da što više / što manje narušavamo živi svijet. Sva bića u vodi i uz vodu ovise / ne ovise o vodi i jedni o drugima. Naša je dužnost/volja brinuti se o njima.

2. Vode tekućice u mome zavičaju jesu: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

3. Vode stajaćice u mome zavičaju jesu: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.