|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: 3. |
| UČITELJICA/UČITELJ: | | | | NADNEVAK: | REDNI BROJ SATA: 45. |
| **PRIPRAVA ZA IZVOĐENJE NASTAVNOGA SATA IZ PRIRODE I DRUŠTVA** | | | | | |
| NASTAVNA JEDINICA: **Živi svijet stajaćica** − usvajanje novih nastavnih sadržaja | | DOS: 5. *Vode* – 5.3. *Vode stajaćice*  [https://hr.izzi.digital/dos/15894/15940.html](https://hr.izzi.digital/DOS/15894/15940.html) | | | |
| CILJ SATA: Prepoznati i imenovati vode stajaćice u zavičaju; upoznati najpoznatije biljke i životinje koje žive u vodama stajaćicama i uz njih. | | | | | |
| ISHODI UČENJA: PID OŠ B.3.1. Učenik raspravlja o važnosti odgovornoga odnosa prema sebi, drugima i prirodi.; PID OŠ B.3.2. Učenik zaključuje o promjenama i odnosima u prirodi te međusobnoj ovisnosti živih bića i prostora na primjerima iz svoga okoliša.; PID OŠ B.3.4. Učenik se snalazi u prostoru, tumači plan mjesta i kartu zavičaja, izrađuje plan neposrednoga okružja i zaključuje o povezanosti prostornih obilježja zavičaja i načina života ljudi. | | | | | |
| TIJEK NASTAVNOGA SATA | | | | | |
| NASTAVNE ETAPE/SITUACIJE | SADRŽAJ | | OBLICI, METODE, SREDSTVA | DOMENE, KORELACIJA, MEĐUPREDMETNE TEME | KONCEPTI, OČEKIVANI ISHODI |
| 1. Motivacija  2. Spoznavanje novih nastavnih sadržaja  3. Utvrđivanje novih nastavnih sadržaja:  a) Uvježbavanje  b) Ponavljanje  c) Provjeravanje | Čitamo strip u udžbeniku (str. 46). Opisujemo ga i razgovaramo: Kamo idu otac i sin? U koju skupinu voda spada jezero? Kojom je bojom označeno jezero na zemljovidu? Što će otac i sin pokušati uloviti u jezeru? Kakva je životinja šaran? Što je pomislio dječak na kraju stripa? Što mislite, što mu se dogodilo prošli put?  Najava nastavne jedinice.  Razgovaramo o vodama stajaćicama: Po čemu se vode stajaćice razlikuju od voda tekućica? Koje su vode stajaćice?  Čitamo tekst o živome svijetu u udžbeniku (str. 46). Promatramo fotografije životinja i biljaka. Razgovaramo: Kakav je živi svijet voda stajaćica? Koje životinje žive u vodi stajaćici i oko nje? Promotrite fotografije. Usporedi divlju patku i rodu. Koje biljke žive u plitkoj vodi uz obalu? Koje biljke rastu u vodi stajaćici? Promotrite fotografije. Usporedi peruniku i lokvanj.  Čitamo tekst o lopoču u udžbeniku (str. 47) i promatramo fotografije. Razgovaramo o pročitanome: Koje dijelove lopoča vidite na površini, a koje ispod površine vode? Kakva je lopoč biljka? Što to znači? Gdje se nalazi lopočev korijen? Kako izgledaju cvjetovi lopoča?  Učenici mogu riješiti zadatak *Premjesti slova tako da dobiješ nazive poznatih voda stajaćica u našoj domovini.* u DOS-u *Vode stajaćice*.  Promatramo zemljovid našega zavičaja (učenici ga već imaju u svojim bilježnicama). Tražimo na zemljovidu vode stajaćice i imenujemo ih. Razgovaramo o važnosti brige za čistoću voda stajaćica.  Učiteljica/učitelj zapisuje na ploču naslov i nekoliko rečenica, a učenici ih pišu u svoje bilježnice.  Učenici u svoje bilježnice crtaju vodu stajaćicu te neke biljke i životinje koje žive u vodi i uz vodu. Uz biljke i životinje učenici pišu njihove nazive.  Učenici mogu riješiti osmosmjerku u DOS-u *Vode stajaćice*.  Učenici samostalno rješavaju zadatke u udžbeniku (str. 47). Učiteljica/učitelj obilazi učenike, pomaže im i dodatno objašnjava zadatke.  Učenici mogu riješiti zadatak *Spari pojam i opis.* u DOS-u *Vode stajaćice*.  Igramo igru *Naprijed-natrag*. Učiteljica/učitelj izgovara rečenice povezane sa živim svijetom stajaćica. Učenici stoje u vrsti, a ispred njih je na podu postavljeno uže. Kad učiteljica/učitelj izgovori točnu rečenicu, učenici će skočiti ispred užeta. Kad učiteljica/učitelj pročita netočnu rečenicu, učenici će skočiti iza užeta. Netočne rečenice ispravljamo. | | udžbenik  F, I: razgovor  F, I: razgovor  udžbenik  F, I: čitanje, razgovor  udžbenik  F, I: čitanje, razgovor  DOS  zemljovid  F, I: razgovor  F, I: pisanje  bilježnice  I: crtanje, pisanje  DOS  udžbenik  I: pisanje  DOS  F, I: usmeno izlaganje | PID OŠ A.3.1.  ikt A.2.2.  osr A.2.4.  goo C.2.1.  odr C.2.3.  osr A.2.4.  osr A.2.3.  osr A.2.4.  uku A.2.3.  ikt A.2.2.  osr A.2.4.  odr C.2.3.  ikt A.2.2.  osr A.2.1.  goo C.2.1. | PID OŠ B.3.2.  PID OŠ B.3.2.  PID OŠ B.3.2.  PID OŠ B.3.2.  PID OŠ B.3.4.  PID OŠ B.3.1.  PID OŠ B.3.2.  PID OŠ B.3.1.  PID OŠ B.3.2.  PID OŠ B.3.1.  PID OŠ B.3.2. |
| PLAN PLOČE  ŽIVI SVIJET STAJAĆICA  Živi je svijet voda stajaćica raznolik.  Biljke: lopoč, lokvanj, trska, šaš, rogoz, žuta perunika.  Životinje: šaran, žaba, kornjača, roda, divlja patka. | | | | DOMAĆA ZADAĆA  Učenici mogu riješiti zadatke u udžbeniku (str. 51). | |
| Prijedlog za rad s učenicima s posebnim odgojno-obrazovnim potrebama | | | | | |
| Učiteljica/učitelj može pomoći učeniku s usporenim govorno-jezičnim razvojem pri rješavanju 3. zadatka u udžbeniku. | | Učenik s ubrzanim govorno-jezičnim razvojem može istražiti koja je najveća voda stajaćica u zavičaju u kojemu živi. | | | |

Pripremiti kartice s rečenicama o živome svijetu tekućica.