|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: 3. |
| UČITELJICA/UČITELJ: | | | | NADNEVAK: | REDNI BROJ SATA: 46. |
| **PRIPRAVA ZA IZVOĐENJE NASTAVNOGA SATA IZ PRIRODE I DRUŠTVA** | | | | | |
| NASTAVNA JEDINICA: **Živi svijet tekućica** – usvajanje novih nastavnih sadržaja | | DOS: 5. *Vode* – 5.2. *Vode tekućice*  <https://hr.izzi.digital/DOS/15894/15939.html> | | | |
| CILJ SATA: Prepoznati i imenovati vode tekućice u zavičaju; upoznati najpoznatije biljke i životinje koje žive u vodama tekućicama i uz njih. | | | | | |
| ISHODI UČENJA: PID OŠ B.3.1. Učenik raspravlja o važnosti odgovornoga odnosa prema sebi, drugima i prirodi.; PID OŠ B.3.2. Učenik zaključuje o promjenama i odnosima u prirodi te međusobnoj ovisnosti živih bića i prostora na primjerima iz svoga okoliša.; PID OŠ B.3.4. Učenik se snalazi u prostoru, tumači plan mjesta i kartu zavičaja, izrađuje plan neposrednoga okružja i zaključuje o povezanosti prostornih obilježja zavičaja i načina života ljudi. | | | | | |
| TIJEK NASTAVNOGA SATA | | | | | |
| NASTAVNE ETAPE/SITUACIJE | SADRŽAJ | | OBLICI, METODE, SREDSTVA | DOMENE, KORELACIJA, MEĐUPREDMETNE TEME | KONCEPTI, OČEKIVANI ISHODI |
| 1. Motivacija  2. Spoznavanje novih nastavnih sadržaja  3. Utvrđivanje novih nastavnih sadržaja:  a) Uvježbavanje  b) Ponavljanje  c) Provjeravanje | Promatramo ilustraciju u udžbeniku (str. 52). Opisujemo je i razgovaramo: Gdje se nalaze dječaci na slici? Što govore dječaci? Koji je dječak u pravu? Kako se određuje lijeva i desna obala rijeke? Kako nazivamo vode koje teku?  Najava nastavne jedinice.  Učenici mogu pogledati videozapis u DOS-u *Vode tekućice*.  Razgovaramo o vodama tekućicama: Po čemu se vode tekućice razlikuju od voda stajaćica? Koje su vode tekućice?  Promatramo fotografije voda tekućica u udžbeniku (str. 52). Opisujemo ih i imenujemo. Njihove nazive učenici zapisuju na crte ispod fotografije.  Čitamo tekst u udžbeniku (str. 52). Razgovaramo o pročitanome: O čemu ovisi izgled tekućica? Zašto su gorski potoci i rijeke brzi? Kakvi su nizinski potoci i rijeke? Zašto? Kako izgledaju obale rijeka? Koja stabla najčešće rastu pokraj rijeka i potoka? Koje su najpoznatije ribe u nizinskim rijekama? Kakve su gorske rijeke? Koja riba živi u gorskim rijekama? Zašto se trebamo brinuti o čistoći voda tekućica?  Promatramo fotografije životinja u udžbeniku (str. 52). Imenujemo ih, opisujemo i uspoređujemo.  Promatramo zemljovid našega zavičaja. Tražimo na zemljovidu vode tekućice i imenujemo ih.  Učiteljica/učitelj zapisuje na ploču naslov i nekoliko rečenica, a učenici ih zapisuju u svoje bilježnice.  Učenici u svoje bilježnice crtaju vodu tekućicu te neke biljke i životinje koje žive u vodi i uz vodu. Uz biljke i životinje učenici pišu njihove nazive.  Učenici mogu riješiti zadatak *Pronađi parove.* u DOS-u *Vode tekućice*.  Učenici samostalno rješavaju zadatke u udžbeniku (str. 53). Učiteljica/učitelj obilazi učenike, pomaže im i dodatno objašnjava zadatke.  Učenici mogu promotriti fotografije *Zaštita i čuvanje tekućica* te pročitati rečenice uz fotografije u DOS-u *Vode tekućice*.  Igramo igru *Preokreni pitanje*. Učiteljica/učitelj priprema kartice s rečenicama o živome svijetu tekućica. Učenik izvlači karticu te postavlja pitanje čiji je odgovor rečenica napisana na kartici. Ostali učenici trebaju odgovoriti na postavljeno pitanje. | | udžbenik  F, I: razgovor  DOS  F, I: razgovor  udžbenik  F, I: razgovor  I: pisanje  udžbenik  F, I: čitanje, razgovor  udžbenik  F, I: razgovor  zemljovid  F, I: razgovor  F, I: pisanje  bilježnica  I: crtanje, pisanje  DOS  udžbenik  F, I: razgovor  DOS  kartice  F, I: razgovor | PID OŠ A.3.3.  ikt A.2.2.  odr C.2.3.  osr A.2.4.  goo C.2.1.  osr A.2.4.  osr A.2.3.  osr A.2.4.  uku A.2.3.  ikt A.2.2.  osr A.2.4.  odr C.2.3.  ikt A.2.2.  osr A.2.1.  goo C.2.1. | PID OŠ B.3.4.  PID OŠ B.3.2.  PID OŠ B.3.2.  PID OŠ B.3.2.  PID OŠ B.3.1.  PID OŠ B.3.2.  PID OŠ B.3.4.  PID OŠ B.3.2.  PID OŠ B.3.1.  PID OŠ B.3.2.  PID OŠ B.3.1.  PID OŠ B.3.2. |
| PLAN PLOČE  ŽIVI SVIJET TEKUĆICA  Izgled tekućice ovisi o krajoliku kojima protječe.  Biljke: vrba, topola.  Životinje: šaran, som, smuđ, pastrva, riječni rak. | | | | DOMAĆA ZADAĆA  Učenici mogu riješiti zadatke u udžbeniku (str. 57). | |
| Prijedlog za rad s učenicima s posebnim odgojno-obrazovnim potrebama | | | | | |
| Učiteljica/učitelj može pomoći učeniku s usporenim govorno-jezičnim razvojem pri rješavanju 3. i 4. zadatka u udžbeniku. | | Učenik s ubrzanim govorno-jezičnim razvojem može istražiti koja je najveća voda tekućica u zavičaju u kojemu živi. | | | |

Pripremiti kartice s napisanim nazivima biljaka i životinja koje žive u vodama stajaćicama i tekućicama.