|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: 3. |
| UČITELJICA/UČITELJ: | | | | NADNEVAK: | REDNI BROJ SATA: 47. |
| **PRIPRAVA ZA IZVOĐENJE NASTAVNOGA SATA IZ PRIRODE I DRUŠTVA** | | | | | |
| NASTAVNA JEDINICA: **Živi svijet stajaćica i tekućica** − sat vježbanja i ponavljanja | | DOS: 5. *Vode* – 5.2. *Vode tekućice*; 5.3. *Vode stajaćice*  <https://hr.izzi.digital/DOS/15894/15939.html>  <https://hr.izzi.digital/DOS/15894/15940.html> | | | |
| CILJ SATA: Ponoviti imena voda stajaćica i voda tekućica u zavičaju; ponoviti i utvrditi najpoznatije biljke i životinje koje žive u vodama stajaćicama i vodama tekućicama te uz njih. | | | | | |
| ISHODI UČENJA: PID OŠ B.3.1. Učenik raspravlja o važnosti odgovornoga odnosa prema sebi, drugima i prirodi.; PID OŠ B.3.2. Učenik zaključuje o promjenama i odnosima u prirodi te međusobnoj ovisnosti živih bića i prostora na primjerima iz svoga okoliša.; PID OŠ B.3.4. Učenik se snalazi u prostoru, tumači plan mjesta i kartu zavičaja, izrađuje plan neposrednoga okružja i zaključuje o povezanosti prostornih obilježja zavičaja i načina života ljudi. | | | | | |
| TIJEK NASTAVNOGA SATA | | | | | |
| NASTAVNE ETAPE/SITUACIJE | SADRŽAJ | | OBLICI, METODE, SREDSTVA | DOMENE, KORELACIJA, MEĐUPREDMETNE TEME | KONCEPTI, OČEKIVANI ISHODI |
| 1. Motivacija  2. Uvježbavanje  3. Ponavljanje  4. Provjeravanje | Igramo igru *Pogodi tko sam*. Učiteljica/učitelj stavlja na stol kartice s napisanim nazivima biljaka i životinja koje žive u vodama stajaćicama i tekućicama. Učenik izvlači jednu karticu te opisuje biljku ili životinju napisanu na kartici. Ostali učenici moraju pogoditi koju biljku ili životinju učenik opisuje.  Razgovaramo: Koje su vode tekućice? Navedi vode tekućice u našemu zavičaju i pokaži ih na zemljovidu. Koje su vode stajaćice? Pokaži na zemljovidu vode stajaćice u našemu zavičaju. Zašto se moramo brinuti o čistoći voda? Kako to možemo činiti?  Najava nastavne jedinice.  Promatramo ilustraciju vode stajaćice u udžbeniku (str. 48 i 49). Opisujemo je i razgovaramo: Koje biljke žive u vodi? Koje biljke žive uz vodu? Kako se zove biljka koja živi uz vodu i ima žute cvjetove? Koje životinje žive u vodi, a koje uz vodu? Kako se zove životinja koja se nalazi na kamenu?  Učenici zaokružuju nazive živih bića koja prepoznaju na ilustraciji te stavljaju kvačicu pokraj onih bića koja su vidjeli u svome zavičaju.  Učenici samostalno rješavaju zadatke u udžbeniku (str. 50). Učiteljica/učitelj obilazi učenike, pomaže im i dodatno objašnjava zadatke.  Učenici mogu promotriti fotografije živoga svijeta u stajaćicama i oko njih te pročitati rečenice pokraj fotografija u DOS-u *Vode stajaćice*.  Promatramo ilustraciju vode tekućice u udžbeniku (str. 54 i 55). Opisujemo je i razgovaramo: Koje biljke žive uz vodu? Kako se zove biljka koja živi u vodi? Koje životinje žive u vodi, a koje uz vodu? Kako se zove životinja koja gricka stablo?  Učenici zaokružuju nazive živih bića koja prepoznaju na ilustraciji te stavljaju kvačicu pokraj onih bića koja su vidjeli u svome zavičaju.  Učenici samostalno rješavaju zadatke u udžbeniku (str. 56). Učiteljica/učitelj obilazi učenike, pomaže im i dodatno objašnjava zadatke.  Učenici mogu riješiti osmosmjerku u DOS-u *Vode tekućice*.  Razgovaramo o živome svijetu voda stajaćica i tekućica: Koje su vode stajaćice, a koje tekućice? Po čemu su vode stajaćice i vode tekućice slične, a po čemu se razlikuju? Koje biljke možemo susresti u vodama stajaćicama i u vodama tekućicama? Koje životinje žive u vodama tekućicama i stajaćicama? Kako se brinemo o čistoći voda?  Učenici su podijeljeni u parove. Svaki par dobiva papir na kojemu crta Vennov dijagram *vode stajaćice – vode tekućice*. Učenici moraju odrediti po čemu su vode stajaćice i vode tekućice slične, a po čemu se razlikuju. Nakon što većina učenika završi sa zadatkom, nekoliko parova može predstaviti svoj rad. | | kartice  F, I: usmeno izlaganje  F, I: razgovor  udžbenik  F, I: razgovor  udžbenik  I: pisanje  udžbenik  I: pisanje  DOS  udžbenik  F, I: razgovor  udžbenik  I: pisanje  udžbenik  I: pisanje  DOS  F, I: razgovor  P  papir  razgovor,  pisanje  F: usmeno izlaganje | goo C.2.1.  uku A.2.3.  osr A.2.3.  odr C.2.3.  osr A.2.4.  osr A.2.4.  ikt A.2.2.  osr A.2.4.  osr A.2.4.  ikt A.2.2.  odr C.2.3.  uku D.2.2.  osr A.2.4. | PID OŠ B.3.2.  PID OŠ B.3.4.  PID OŠ B.3.1.  PID OŠ B.3.2.  PID OŠ B.3.2.  PID OŠ B.3.2.  PID OŠ B.3.2.  PID OŠ B.3.2.  PID OŠ B.3.1.  PID OŠ B.3.2.  PID OŠ B.3.4. |
| PLAN PLOČE | | | | DOMAĆA ZADAĆA | |
| Prijedlog za rad s učenicima s posebnim odgojno-obrazovnim potrebama | | | | | |
| Učiteljica/učitelj može pomoći učeniku s usporenim govorno-jezičnim razvojem pronaći vode stajaćice i vode tekućice na zemljovidu. | | Učenik s ubrzanim govorno-jezičnim razvojem može istražiti koliki je vodostaj neke vode tekućice u zavičaju. | | | |