|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: 3. |
| UČITELJICA/UČITELJ: | | | | NADNEVAK: | REDNI BROJ SATA: 48. |
| **PRIPRAVA ZA IZVOĐENJE NASTAVNOGA SATA IZ PRIRODE I DRUŠTVA** | | | | | |
| NASTAVNA JEDINICA: **Živi svijet mora** − usvajanje novih nastavnih sadržaja | | DOS: 5. *Vode* – 5.4. *Jadransko more*  <https://hr.izzi.digital/DOS/15894/15941.html> | | | |
| CILJ SATA: Spoznati što je more te upoznati najpoznatije biljke i životinje koje žive u Jadranskome moru. | | | | | |
| ISHODI UČENJA: PID OŠ B.3.1. Učenik raspravlja o važnosti odgovornoga odnosa prema sebi, drugima i prirodi.; PID OŠ B.3.2. Učenik zaključuje o promjenama i odnosima u prirodi te međusobnoj ovisnosti živih bića i prostora na primjerima iz svoga okoliša.; PID OŠ B.3.4. Učenik se snalazi u prostoru, tumači plan mjesta i kartu zavičaja, izrađuje plan neposrednoga okružja i zaključuje o povezanosti prostornih obilježja zavičaja i načina života ljudi. | | | | | |
| TIJEK NASTAVNOGA SATA | | | | | |
| NASTAVNE ETAPE/SITUACIJE | SADRŽAJ | | OBLICI, METODE, SREDSTVA | DOMENE, KORELACIJA, MEĐUPREDMETNE TEME | KONCEPTI, OČEKIVANI ISHODI |
| 1. Motivacija  2. Spoznavanje novih nastavnih sadržaja  3. Utvrđivanje novih nastavnih sadržaja:  a) Uvježbavanje  b) Ponavljanje  c) Provjeravanje | Učiteljica/učitelj čita učenicima igrokaz *Nebo i more* (S. Femenić). Razgovaramo o pjesmi: Kako vam se svidjela pjesma? O čemu govori tekst pjesme? Po čemu su more i nebo slični? Po čemu se more razlikuje od voda stajaćica i voda tekućica?  Najava nastavne jedinice.  Učenici mogu poslušati zvučni zapis te pročitati rečenice ispod zvučnoga zapisa u DOS-u *Jadransko more*.  Promatramo strip u udžbeniku (str. 58). Opisujemo ga i razgovaramo: Gdje se nalaze djevojčica i otac? Što rade? Kojom je bojom na zemljovidu označeno more? Kako je na zemljovidu označena dubina mora?  Čitamo tekst u udžbeniku (str. 58) i promatramo fotografije živoga svijeta mora. Razgovaramo: Što je more? Kakva je okusa more? Zašto? Kako se naziva naše more? Koje sve životinje žive u moru? Koje biljke žive na dnu mora? Koje biljke rastu uz morsku obalu? Smijemo li bacati smeće u more? Zašto? Kako se možemo brinuti o očuvanju čistoće mora?  Promatramo fotografiju morske obale u udžbeniku (str. 58). Opisujemo je i odgovaramo na pitanje pokraj fotografije.  Učiteljica/učitelj prikazuje učenicima zemljovid Republike Hrvatske. Pokazujemo na zemljovidu pliće i dublje dijelove mora.  Učiteljica/učitelj zapisuje na ploču naslov i nekoliko rečenica, a učenici ih zapisuju u svoje bilježnice.  Učenici samostalno rješavaju zadatke u udžbeniku (str. 59). Učiteljica/učitelj obilazi učenike, pomaže im i daje dodatne upute.  Učenici mogu riješiti zadatak *Spoji parove.* u DOS-u *Jadransko more*.  Promatramo ilustraciju mora u udžbeniku (str. 60 i 61). Opisujemo je i razgovaramo: Koje biljke žive u moru? Koje biljke žive na morskoj obali? Kako se zove biljka koja živi na morskoj obali i ima ljubičaste cvjetove? Koje životinje žive u moru, a koje na morskoj obali? Kako se zove ptica koja živi uz more i jede ribe?  Učenici zaokružuju nazive živih bića koja prepoznaju na ilustraciji.  Učenici samostalno rješavaju zadatke u udžbeniku (str. 62). Učiteljica/učitelj obilazi učenike, pomaže im i dodatno objašnjava zadatke.  Učenici mogu riješiti zadatak *Poveži sliku i odgovarajući pojam.* u DOS-u *Jadransko more*. | | F, I: usmeno izlaganje,  razgovor  DOS  udžbenik  F, I: razgovor  udžbenik  F, I: čitanje,  razgovor  udžbenik  F, I: razgovor  zemljovid  F, I: razgovor  F, I: pisanje  udžbenik  I: pisanje  DOS  udžbenik  F, I: razgovor  I: pisanje  udžbenik  I: pisanje  DOS | OŠ HJ A.3.3.  uku A.2.4.  PID OŠ A.3.3.  odr C.2.3.  goo C.2.1.  osr A.2.4.  osr A.2.4.  ikt A.2.2.  osr A.2.4.  osr A.2.4.  ikt A.2.2. | PID OŠ B.3.2.  PID OŠ B.3.2.  PID OŠ B.3.1.  PID OŠ B.3.4.  PID OŠ B.3.2.  PID OŠ B.3.2.  PID OŠ B.3.2. |
| PLAN PLOČE  ŽIVI SVIJET MORA  More je velika i duboka voda. Slana je i pomalo gorka okusa.  More uz hrvatsku obalu naziva se Jadransko more.  Životinje: tuna, dagnja, galeb, rak, ježinac.  Biljke: lavanda, maslina, bor, alga, morska trava. | | | | DOMAĆA ZADAĆA  Učenici mogu riješiti zadatke u udžbeniku (str. 63). | |
| Prijedlog za rad s učenicima s posebnim odgojno-obrazovnim potrebama | | | | | |
| Učiteljica/učitelj može pomoći učeniku s usporenim govorno-jezičnim razvojem pri rješavanju 5. zadatka u udžbeniku. | | Učenik s ubrzanim govorno-jezičnim razvojem može istražiti koliko otoka broji Jadransko more. | | | |