|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: 3. |
| UČITELJICA/UČITELJ: | | | | NADNEVAK: | REDNI BROJ SATA: 49. |
| **PRIPRAVA ZA IZVOĐENJE NASTAVNOGA SATA IZ PRIRODE I DRUŠTVA** | | | | | |
| NASTAVNA JEDINICA: **Voda u životu ljudi** − usvajanje novih nastavnih sadržaja | | DOS: 5. *Vode* – 5.2. *Vode tekućice*; 5.3. *Vode stajaćice*; 5.4. *Jadransko more* | | | |
| CILJ SATA: Razumjeti važnost i značenje vode za život ljudi. | | | | | |
| ISHODI UČENJA: PID OŠ A.3.1. Učenik zaključuje o organiziranosti prirode.; PID OŠ B.3.1. Učenik raspravlja o važnosti odgovornoga odnosa prema sebi, drugima i prirodi. | | | | | |
| TIJEK NASTAVNOGA SATA | | | | | |
| NASTAVNE ETAPE/SITUACIJE | SADRŽAJ | | OBLICI, METODE, SREDSTVA | DOMENE, KORELACIJA, MEĐUPREDMETNE TEME | KONCEPTI, OČEKIVANI ISHODI |
| 1. Motivacija  2. Spoznavanje novih nastavnih sadržaja  3. Utvrđivanje novih nastavnih sadržaja:  a) Uvježbavanje  b) Ponavljanje  c) Provjeravanje | Čitamo strip u udžbeniku (str. 64). Razgovaramo: O čemu razgovaraju gospođe na prvoj slici? Što znači čuvati nešto kao kap vode na dlanu? Što je napravio dječak na drugoj slici? Što je majka rekla dječaku? Što znači ta poslovica? Što je pomislio dječak na kraju stripa? Što to znači? Znate li neku poslovicu o vodi? Koju?  Najava nastavne jedinice.  Razgovaramo o vodi: Gdje sve možemo vidjeti vodu u prirodi? Smijemo li svu vodu piti? Objasni. Kojim je živim bićima potrebna voda? Koja su stanja vode?  Čitamo tekst u udžbeniku (str. 64). Razgovaramo o pročitanome: Gdje se sve nalazi voda? Kako još nazivamo naš planet? Zašto? Za što sve čovjek upotrebljava vodu? Kako se naziva čista voda kojom se koristimo za piće? Kako najčešće pitka voda dolazi u naše domove? Što je otpadna voda? Zašto pitku vodu moramo štedjeti? Kako možemo štedjeti pitku vodu? Na koji način ljudi mogu onečistiti vodu?  Učenici mogu riješiti osmosmjerku u DOS-u *Jadransko more* te objasniti riječi iz osmosmjerke.  Promatramo fotografiju puštanja vode u udžbeniku (str. 64) te čitamo rečenicu napisanu pokraj fotografije.  Učiteljica/učitelj zapisuje na ploču naslov i nekoliko rečenica, a učenici ih zapisuju u svoje bilježnice.  Učenici mogu promotriti fotografije i pročitati rečenice povezane s važnošću voda stajaćica u DOS-u *Vode stajaćice*.  Učenici samostalno rješavaju zadatke u udžbeniku (str. 65). Učiteljica/učitelj obilazi učenike, pomaže im i dodatno objašnjava zadatke.  Učenici mogu promotriti fotografije *Značenje voda tekućica* te pročitati rečenice uz fotografije u DOS-u *Vode tekućice*.  Učenici su podijeljeni u parove. Svaki par dobiva papir. Učenici moraju osmisliti pravila za očuvanje vode. Učenici će pravila zapisati na papir. Kad većina učenika završi s radom, nekoliko parova može izložiti svoj rad.  Igramo igru *Točno-netočno*. Učiteljica/učitelj izgovara rečenice povezane s važnošću vode u životu ljudi. Kad je izgovorena rečenica točna, učenici trebaju stajati s rukama u odručenju. Kad je izgovorena rečenica netočna, učenici trebaju čučnuti. Netočne rečenice ispravljamo. | | udžbenik  F, I: čitanje, razgovor  F, I: razgovor  udžbenik  F, I: čitanje, razgovor  DOS  udžbenik  F, I: čitanje  F, I: pisanje  DOS  udžbenik  I: pisanje  DOS  P  papir  razgovor,  pisanje  F: usmeno izlaganje  F, I: usmeno izlaganje | uku A.2.4.  OŠ HJ B.3.4.  odr C.2.3.  ikt A.2.2.  odr C.2.3.  osr A.2.4.  ikt A.2.2.  osr A.2.4.  ikt A.2.2.  uku D.2.2.  goo C.2.1. | PID OŠ A.3.1.  PID OŠ A.3.1.  PID OŠ B.3.1.  PID OŠ B.3.1.  PID OŠ A.3.1.  PID OŠ B.3.1.  PID OŠ B.3.1.  PID OŠ A.3.1.  PID OŠ B.3.1. |
| PLAN PLOČE  VODA U ŽIVOTU LJUDI  Voda je najrasprostranjenija tvar na zemlji.  Za piće upotrebljavamo čistu vodu koja se naziva pitka voda.  Očuvanje voda dužnost je svih ljudi. | | | | DOMAĆA ZADAĆA | |
| Prijedlog za rad s učenicima s posebnim odgojno-obrazovnim potrebama | | | | | |
| Učiteljica/učitelj može pomoći učeniku s usporenim govorno-jezičnim razvojem pri rješavanju 3. zadatka u udžbeniku. | | Učenik s ubrzanim govorno-jezičnim razvojem može istražiti kakva je destilirana voda i za što je ljudi upotrebljavaju.  Učenik s ubrzanim govorno-jezičnim razvojem može istražiti kolika je dnevna potrošnja vode. | | | |

Pripremiti plakate i nekoliko fotografija u vezi s vodama (stajaćicama, tekućicama i morem).