|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: 3. |
| UČITELJICA/UČITELJ: | | | | NADNEVAK: | REDNI BROJ SATA: 5. |
| **PRIPRAVA ZA IZVOĐENJE NASTAVNOGA SATA IZ PRIRODE I DRUŠTVA** | | | | | |
| NASTAVNA JEDINICA: **Moje tijelo** − sat vježbanja i ponavljanja | | DOS: 1. *To sam ja* – 1.2. *Moje tijelo*  <https://hr.izzi.digital/DOS/15894/15924.html> | | | |
| CILJ SATA: Spoznati da je tijelo sastavljeno od brojnih organa te poticati brigu o vlastitome zdravlju. | | | | | |
| ISHODI UČENJA: PID OŠ A.3.1. Učenik zaključuje o organiziranosti prirode. | | | | | |
| TIJEK NASTAVNOGA SATA | | | | | |
| NASTAVNE ETAPE/SITUACIJE | SADRŽAJ | | OBLICI, METODE, SREDSTVA | DOMENE, KORELACIJA, MEĐUPREDMETNE TEME | KONCEPTI, OČEKIVANI ISHODI |
| 1. Motivacija  2. Uvježbavanje  3. Ponavljanje  4. Provjeravanje | Igramo igru *Pogodi dio tijela*. Učiteljica/učitelj priprema kartice na kojima su napisani dijelovi tijela ili organi. Učenik izvlači jednu karticu i pokušava opisati i objasniti čemu služi dio tijela ili organ napisan na kartici. Ostali učenici trebaju što prije prepoznati što učenik opisuje i objašnjava.  Najava nastavne jedinice.  Promatramo fotografije u udžbeniku (str. 16). Opisujemo ih, čitamo rečenice napisane ispod fotografija i razgovaramo: Gdje se nalaze ljudi na lijevoj fotografiji? Kako su odjeveni? Što imaju na glavama? Zašto? Kako se možemo zaštititi od sunca? Zašto je zdravo boraviti u prirodi? Koju tekućinu pije dječak na desnoj fotografiji? Po čemu prepoznajemo da je to voda? Kakva je okusa voda?  Učenici rješavaju 3. i 4. zadatak u udžbeniku (str. 18). Učiteljica/učitelj obilazi učenike, pomaže im i dodatno objašnjava zadatke.  Učenici mogu složiti slagalicu u DOS-u *Moje tijelo*.  Promatramo tijelo dječaka na fotografiji u udžbeniku (str. 17). Odgovaramo na pitanja pokraj fotografije. Čitamo tekst ispod fotografije i razgovaramo: Što je sve dječak trebao napraviti kako bi naučio taj skok? Koji organi dječaku pomažu pri izvedbi skoka? Koje ste pokrete vi trebali uvježbavati kako biste ih mogli izvesti? Koje pokrete još trebate uvježbavati?  Učenici mogu riješiti osmosmjerku u DOS-u *Moje tijelo*.  Igramo igru *Tko će prije?.* Učenici su podijeljeni u skupine. Učiteljica/učitelj crta na ploči tablicu s deset polja te priprema magnete različitih boja (svaki magnet predstavlja jednu skupinu). Učiteljica/učitelj postavlja pitanja na koja učenici trebaju odgovoriti. Svaka skupina dobiva svoje pitanje, a na svako pitanje odgovara drugi učenik iz skupine. Kad učenik točno odgovori na pitanje, magnet njegove skupine pomiče se za jedno polje naprijed. Ako učenik netočno odgovori na pitanje, magnet skupine ostaje na mjestu.  Učenici mogu provjeriti svoje znanje rješavajući zadatak *Provjeri što znaš* u DOS-u *Moje tijelo*. | | kartice  F, I: usmeno izlaganje  udžbenik  F, I: čitanje, razgovor  udžbenik  I: pisanje  DOS  udžbenik  F, I: razgovor, čitanje  DOS  S  F, I: razgovor  DOS | osr A.2.1.  goo C.2.1.  zdr A.2.3.A  osr A.2.4.  ikt A.2.2.  ikt A.2.2.  uku D.2.2.  goo C.2.1.  ikt A.2.2. | PID OŠ A.3.1.  PID OŠ A.3.1.  PID OŠ A.3.1.  PID OŠ A.3.1.  PID OŠ A.3.1. |
| PLAN PLOČE | | | | DOMAĆA ZADAĆA  Ponoviti nastavne sadržaje o zajednici, pravima i dužnostima te dijelovima tijela. | |
| Prijedlog za rad s učenicima s posebnim odgojno-obrazovnim potrebama | | | | | |
| Učiteljica/učitelj može pomoći učeniku s usporenim govorno-jezičnim razvojem pri rješavanju 3. zadatka u udžbeniku. | | Učenik s ubrzanim govorno-jezičnim razvojem može istražiti kako radi sustav organa za disanje. | | | |