|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: 3. |
| UČITELJICA/UČITELJ: | | | | NADNEVAK: | REDNI BROJ SATA: 51. |
| **PRIPRAVA ZA IZVOĐENJE NASTAVNOGA SATA IZ PRIRODE I DRUŠTVA** | | | | | |
| NASTAVNA JEDINICA: **Vode u zavičaju i živi svijet, voda za život** − sat provjere znanja | | DOS: 5. *Vode* – 5.2. *Vode tekućice*; 5.3. *Vode stajaćice*; 5.4. *Jadransko more* | | | |
| CILJ SATA: Provjeriti stečena znanja o vodama u zavičaju, živome svijetu u vodi i uz vodu te o značenju vode za život. | | | | | |
| ISHODI UČENJA: PID OŠ A.3.1. Učenik zaključuje o organiziranosti prirode.; PID OŠ B.3.1. Učenik raspravlja o važnosti odgovornoga odnosa prema sebi, drugima i prirodi.; PID OŠ B.3.2. Učenik zaključuje o promjenama i odnosima u prirodi te međusobnoj ovisnosti živih bića i prostora na primjerima iz svoga okoliša.; PID OŠ B.3.4. Učenik se snalazi u prostoru, tumači plan mjesta i kartu zavičaja, izrađuje plan neposrednoga okružja i zaključuje o povezanosti prostornih obilježja zavičaja i načina života ljudi. | | | | | |
| TIJEK NASTAVNOGA SATA | | | | | |
| NASTAVNE ETAPE/SITUACIJE | SADRŽAJ | | OBLICI, METODE, SREDSTVA | DOMENE, KORELACIJA, MEĐUPREDMETNE TEME | KONCEPTI, OČEKIVANI ISHODI |
| 1. Uvod  2. Provjeravanje  3. Procjena učinka pisane provjere | Učiteljica/učitelj na ovome satu može se odlučiti za pisanu ili usmenu provjeru znanja učenika.  Najava provjeravanja.  a) pisana provjera  Dogovaramo pravila tijekom rada: svaki učenik radi samostalno, a po potrebi može podići ruku i tražiti učiteljičinu/učiteljevu pomoć. Ako tijekom rješavanja zadataka učenik naiđe na neki zadatak koji ne zna riješiti, taj će zadatak preskočiti i na kraju se vratiti na njega kako bi ga pokušao riješiti.  Učiteljica/učitelj dijeli učenicima zadatke za provjeru znanja te dodatno objašnjava zadatke koji bi učenicima mogli biti nejasni. Učenici upisuju osnovne podatke na ispit (ime i prezime, nadnevak…).  Učenici samostalno rješavaju zadatke.  Učenici koji ranije završe i predaju svoje pisane provjere mogu crtati po vlastitoj želji, čitati časopise ili slikovnice iz razredne zbirke ili rješavati zadatke u DOS-u.  b) usmena provjera  Učiteljica/učitelj usmeno provjerava usvojeno znanje učenika.  Primjeri pitanja: Gdje se sve nalazi voda? Kako još nazivamo naš planet? Zašto? Za što sve čovjek upotrebljava vodu? Kako se naziva čista voda koju upotrebljavamo za piće? Kako najčešće pitka voda dolazi u naše domove? Što je otpadna voda? Zašto pitku vodu moramo štedjeti? Kako možemo štedjeti pitku vodu? Na koji način ljudi mogu onečistiti vodu? Koje su vode stajaćice? Koje vode stajaćice možemo vidjeti u našemu zavičaju? Kakav je živi svijet voda stajaćica? Nabroji vode tekućice. Koju vodu tekućicu možemo vidjeti u svojemu zavičaju? Kakav je živi svijet voda tekućica? Po čemu su vode stajaćice i vode tekućice slične, a po čemu se razlikuju? Što je more? Kakva je okusa more? Zašto? Kako se naziva naše more? Koje sve životinje žive u moru? Koje biljke žive na dnu mora? Koje biljke rastu uz morsku obalu?  Razgovaramo o poteškoćama pri rješavanju i provjeravamo točnost svakoga zadatka. Učiteljica/učitelj upozorava na uočene pogreške te iznosi svoja zapažanja. | | F, I  F: usmeno izlaganje  pisani ispit  F: usmeno izlaganje  I: pisanje  papir, časopisi  DOS  F, I: razgovor  F, I: razgovor  F: usmeno izlaganje | osr A.2.1.  ikt A.2.2.  uku C.2.3.  osr A.2.1.  uku B.2.2. | PID OŠ A.3.1.  PID OŠ B.3.1.  PID OŠ B.3.2.  PID OŠ B.3.4.  PID OŠ A.3.1.  PID OŠ B.3.1.  PID OŠ B.3.2.  PID OŠ B.3.4. |
| PLAN PLOČE | | | | DOMAĆA ZADAĆA | |

Donijeti nekoliko proizvoda kojim se ljudi svakodnevno koriste (npr. mlijeko, šampon, čaša i sl.).