|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: 3. |
| UČITELJICA/UČITELJ: | | | | NADNEVAK: | REDNI BROJ SATA: 52. |
| **PRIPRAVA ZA IZVOĐENJE NASTAVNOGA SATA IZ PRIRODE I DRUŠTVA** | | | | | |
| NASTAVNA JEDINICA: **Gospodarstvo** − usvajanje novih nastavnih sadržaja | | | | | |
| CILJ SATA: Upoznati pojam *gospodarstvo* i uočiti povezanost gospodarstva zavičajne regije s prirodnim uvjetima i izgledom zavičaja. | | | | | |
| ISHODI UČENJA: PID OŠ C.3.3. Učenik povezuje prirodno i društveno okružje s gospodarstvom zavičaja.; PID OŠ D.3.1. Učenik opisuje različite primjere korištenja, prijenosa i pretvorbe energije na temelju vlastitih iskustava. | | | | | |
| TIJEK NASTAVNOGA SATA | | | | | |
| NASTAVNE ETAPE/SITUACIJE | SADRŽAJ | | OBLICI, METODE, SREDSTVA | DOMENE, KORELACIJA, MEĐUPREDMETNE TEME | KONCEPTI, OČEKIVANI ISHODI |
| 1. Motivacija  2. Spoznavanje novih nastavnih sadržaja  3. Utvrđivanje novih nastavnih sadržaja:  a) Uvježbavanje  b) Ponavljanje  c) Provjeravanje | \*Prije nove nastavne jedinice učiteljica/učitelj može ukratko prokomentirati rezultate pisane provjere.  Učiteljica/učitelj donosi na sat nekoliko proizvoda kojima se ljudi svakodnevno koriste (npr. mlijeko, šampon, čaša i sl.). Razgovaramo: Imenujte proizvode koje vidite. Kako su ti proizvodi nastali? Zašto ljudi rade? Što ljudi dobivaju za svoj rad? Bave li se ljudi u svim krajevima istim zanimanjima? Objasni. Učiteljica/učitelj objašnjava učenicima kako sve djelatnosti kojima ljudi nešto proizvode nazivamo gospodarskim djelatnostima, a sve gospodarske djelatnosti nekoga zavičaja čine gospodarstvo.  Najava nastavne jedinice.  Čitamo tekst u udžbeniku (str. 66). Razgovaramo o pročitanome: Što je gospodarstvo? Što su gospodarske djelatnosti? Što sve utječe na razvoj gospodarskih djelatnosti? Što mislite, kako reljef utječe na razvoj pojedinih gospodarskih djelatnosti? Kako prirodna bogatstva utječu na razvoj pojedinih gospodarskih djelatnosti? Kako vremenska obilježja kraja utječu na razvoj pojedinih gospodarskih djelatnosti?  Razgovaramo: Kako vaši roditelji zarađuju za život? Gdje i što rade? Koja od navedenih zanimanja proizvode nešto što je ljudima potrebno? Što se događa s proizvodima koje naprave? Što se u prodavaonicama dogodi s proizvodima? Zaključujemo kako su gospodarske djelatnosti međusobno povezane.  Promatramo ilustraciju u udžbeniku (str. 66). Čitamo tekst iznad ilustracije te razgovaramo o povezanosti prirodnih bogatstava i rada ljudi: Kako ljudi mogu iskoristiti plodnu zemlju? Zašto ljudi uzgajaju biljke i životinje? Što ljudi mogu dobiti od biljaka, a što od životinja? Gdje ljudi prerađuju biljke i meso životinja? Zašto je ljudima potrebna hrana? Što ljudi crpe iz zemlje? Kako upotrebljavamo plin i naftu? Kojim se sportovima ljudi mogu baviti u ravnicama?  Čitamo tekst u udžbeniku (str. 67). Razgovaramo o pročitanome: Koje obnovljive izvore energije možemo upotrebljavati zahvaljujući prirodnim i vremenskim obilježjima zavičaja? Čime se koristimo za proizvodnju električne energije?  Učiteljica/učitelj zapisuje na ploču naslov i nekoliko rečenica, a učenici ih zapisuju u svoje bilježnice.  Učenici su podijeljeni u parove. Učenici promatraju ilustraciju u udžbeniku (str. 67) te objašnjavaju jedni drugima na koji su način povezana prirodna bogatstva i rad ljudi.  Učenici odgovaraju na pitanja u udžbeniku (str. 67). Svoje odgovore zapisuju u bilježnice. Učiteljica/učitelj obilazi učenike, pomaže im i dodatno objašnjava zadatke.  Učiteljica/učitelj izgovara nazive proizvoda koji su nastali zahvaljujući raznim gospodarskim djelatnostima (npr. sir, knjiga, majica, maslinovo ulje itd.). Učenici objašnjavaju način nastanka proizvoda. | | proizvodi  F, I: razgovor  udžbenik  F, I: čitanje, razgovor  F, I: razgovor  udžbenik  F, I: čitanje, razgovor  udžbenik  F, I: čitanje, razgovor  F, I: pisanje  P  udžbenik  usmeno izlaganje  udžbenik  I: pisanje  F, I: razgovor | pod C.2.1.  pod C.2.3.  pod C.2.1.  odr A.2.3.  osr A.2.4.  uku D.2.2.  osr A.2.4.  osr B.2.4.  osr A.2.4.  goo C.2.1. | PID OŠ C.3.3.  PID OŠ C.3.3.  PID OŠ C.3.3.  PID OŠ C.3.3.  PID OŠ D.3.1.  PID OŠ D.3.1.  PID OŠ C.3.3.  PID OŠ C.3.3.  PID OŠ C.3.3. |
| PLAN PLOČE  GOSPODARSTVO  Gospodarstvo = sve gospodarske djelatnosti kojima se ljudi nekoga  kraja bave.  Gospodarske djelatnosti = sve djelatnosti u kojima ljudi nešto proizvode  ili privređuju. | | | | DOMAĆA ZADAĆA  Učenik može napisati čime bi se želio baviti kad odraste te opisati koja je uloga toga zanimanja za život drugih ljudi. | |
| Prijedlog za rad s učenicima s posebnim odgojno-obrazovnim potrebama | | | | | |
| Učiteljica/učitelj može za učenika s usporenim govorno- -jezičnim razvojem pripremiti sažetak koji će učenik zalijepiti u bilježnicu. | | Učenik s ubrzanim govorno-jezičnim razvojem može osmisliti vlastiti proizvod kojim bi poboljšao kvalitetu ljudskoga života. | | | |

Pripremiti kartice s napisanim nazivima zanimanja.