|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: 3. |
| UČITELJICA/UČITELJ: | | | | NADNEVAK: | REDNI BROJ SATA: 53. |
| **PRIPRAVA ZA IZVOĐENJE NASTAVNOGA SATA IZ PRIRODE I DRUŠTVA** | | | | | |
| NASTAVNA JEDINICA: **Gospodarstvo u zavičaju: primorski zavičaj** – usvajanje novih nastavnih sadržaja | | DOS: 4. *Zavičaji i gospodarstvo* – 4.4. *Primorski zavičaj*  <https://hr.izzi.digital/DOS/15894/15936.html> | | | |
| CILJ SATA: Uočiti povezanost gospodarstva zavičajne regije s prirodnim uvjetima i izgledom zavičaja. | | | | | |
| ISHODI UČENJA: PID OŠ C.3.3. Učenik povezuje prirodno i društveno okružje s gospodarstvom zavičaja.; PID OŠ D.3.1. Učenik opisuje različite primjere korištenja, prijenosa i pretvorbe energije na temelju vlastitih iskustava. | | | | | |
| TIJEK NASTAVNOGA SATA | | | | | |
| NASTAVNE ETAPE/SITUACIJE | SADRŽAJ | | OBLICI, METODE, SREDSTVA | DOMENE, KORELACIJA, MEĐUPREDMETNE TEME | KONCEPTI, OČEKIVANI ISHODI |
| 1. Motivacija  2. Spoznavanje novih nastavnih sadržaja  3. Utvrđivanje novih nastavnih sadržaja:  a) Uvježbavanje  b) Ponavljanje  c) Provjeravanje | Promatramo strip u udžbeniku (str. 74). Opisujemo ga i razgovaramo: Koja zanimanja prepoznajete na slikama? Opiši zanimanje ribara. Što radi turistički vodič? Bave li se ljudi u našemu zavičaju tim zanimanjima? Čime se bave vaši roditelji? Zašto ljudi rade?  Najava nastavne jedinice.  Čitamo tekst u udžbeniku (str. 74). Razgovaramo o pročitanome: S čime je povezan rad ljudi primorskoga kraja? Kojom se gospodarskom djelatnošću najčešće bave ljudi u primorskome zavičaju? Što su solane? Čime se bave ljudi u brodogradnji? Što ljudi uzgajaju? Koje su industrije razvijene u primorskome zavičaju? Što su hidroelektrane? Što su vjetroelektrane? U kojim je djelatnostima zaposlen velik broj ljudi? Koje su gospodarske djelatnosti primorskoga zavičaja?  Učenici mogu promotriti fotografije gospodarskih djelatnosti te pročitati rečenice ispod fotografija u DOS-u *Primorski zavičaj*.  Razgovaramo o gospodarstvu u našemu zavičaju: Kojom se gospodarskom djelatnošću bave ljudi u našemu zavičaju? Što proizvode? Kojim biste se zanimanjem željeli baviti kad odrastete? Kojoj gospodarskoj djelatnosti pripada to zanimanje?  Promatramo ilustraciju o važnosti ribarstva u udžbeniku (str. 74). Opisujemo je i objašnjavamo zašto je ribarstvo karakteristična djelatnost primorskoga zavičaja. Opisujemo nastanak ribljih proizvoda te navodimo vrste energije potrebne za proces izrade.  Učiteljica/učitelj zapisuje na ploču naslov i nekoliko rečenica, a učenici ih zapisuju u svoje bilježnice.  Promatramo ilustraciju u udžbeniku (str. 75). Učenici na crtama imenuju prirodno okružje, rad ljudi i nastale proizvode. Opisujemo proces nastajanja maslinova ulja te navodimo vrste energije potrebne za proces nastajanja maslinova ulja. Odgovaramo na pitanja ispod ilustracije.  Učenici mogu složiti slagalicu *Promet i gospodarstvo* u DOS-u *Primorski zavičaj*.  Učenici samostalno odgovaraju na pitanja u udžbeniku (str. 75). Odgovore zapisuju u svoje bilježnice. Kad svi učenici završe, usmeno provjeravamo napisano.  Igramo igru *Pogodi tko sam.* Učiteljica/učitelj stavlja na stol kartice s napisanim nazivima zanimanja. Učenik izvlači jednu karticu te objašnjava što radi i kojoj gospodarskoj djelatnosti pripada napisano zanimanje. Ostali učenici moraju pogoditi koje zanimanje učenik pokušava objasniti. | | udžbenik  F, I: razgovor  udžbenik  F, I: čitanje, razgovor  DOS  F, I: razgovor  udžbenik  F, I: razgovor  F, I: pisanje  udžbenik  I: pisanje  F, I: razgovor  DOS  bilježnica  I: pisanje  F, I: čitanje, razgovor  F, I: usmeno izlaganje | pod C.2.3.  IKT A.2.2.  osr A.2.1.  uku C.2.3.  pod A.2.3.  pod C.2.1.  odr A.2.3.  osr A.2.4.  pod C.2.1.  odr A.2.3.  ikt A.2.2.  osr A.2.4.  goo C.2.1.  osr A.2.3. | PID OŠ C.3.3.  PID OŠ C.3.3.  PID OŠ C.3.3.  PID OŠ C.3.3.  PID OŠ D.3.1.  PID OŠ C.3.3.  PID OŠ D.3.1.  PID OŠ C.3.3.  PID OŠ D.3.1.  PID OŠ D.3.1. |
| PLAN PLOČE  GOSPODARSTVO U ZAVIČAJU: PRIMORSKI ZAVIČAJ  − poljoprivreda  − pomorstvo  − industrija  − energetika  − uslužne djelatnosti | | | | DOMAĆA ZADAĆA  Učenik može nacrtati nastanak nekoga proizvoda po uzoru na ilustraciju u udžbeniku (str. 75). | |
| Prijedlog za rad s učenicima s posebnim odgojno-obrazovnim potrebama | | | | | |
| Učiteljica/učitelj može pomoći učeniku s usporenim govorno-jezičnim razvojem pri rješavanju 6. zadatka u udžbeniku. | | Učenik s ubrzanim govorno-jezičnim razvojem može istražiti koliki su prihodi proizvodnje u gospodarskoj djelatnosti kojom se bavi najviše ljudi u zavičaju. | | | |

Pripremiti nekoliko fotografija zavičaja u kojemu živimo te kartice s rečenicama o gospodarstvu u našemu zavičaju.