|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: 3. |
| UČITELJICA/UČITELJ: | | | | NADNEVAK: | REDNI BROJ SATA: 56. |
| **PRIPRAVA ZA IZVOĐENJE NASTAVNOGA SATA IZ PRIRODE I DRUŠTVA** | | | | | |
| NASTAVNA JEDINICA: **Gospodarstvo i gospodarske djelatnosti** − sat vježbanja i ponavljanja | | DOS: 4. *Zavičaji i gospodarstvo* – 4.1. *Nizinski zavičaj*; 4.2. *Brežuljkasti zavičaj*; 4.3. *Gorski zavičaj*; 4.4. *Primorski zavičaj* | | | |
| CILJ SATA: Ponoviti i utvrditi gospodarske djelatnosti te povezanost gospodarstva zavičajne regije s prirodnim uvjetima i izgledom zavičaja. | | | | | |
| ISHODI UČENJA: PID OŠ C.3.3. Učenik povezuje prirodno i društveno okružje s gospodarstvom zavičaja.; PID OŠ D.3.1. Učenik opisuje različite primjere korištenja, prijenosa i pretvorbe energije na temelju vlastitih iskustava. | | | | | |
| TIJEK NASTAVNOGA SATA | | | | | |
| NASTAVNE ETAPE/SITUACIJE | SADRŽAJ | | OBLICI, METODE, SREDSTVA | DOMENE, KORELACIJA, MEĐUPREDMETNE TEME | KONCEPTI, OČEKIVANI ISHODI |
| 1. Motivacija  2. Uvježbavanje  3. Ponavljanje  4. Provjeravanje | Igramo igru *pantomime*. Učiteljica/učitelj priprema kartice s nazivima različitih zanimanja. Učenik izvlači karticu i oponaša rad zanimanja napisanoga na kartici, a ostali učenici trebaju prepoznati zanimanje koje učenik oponaša. Pogođene kartice s nazivima stavljamo na ploču.  Nakon igre razgovaramo: Što je zajedničko svim nazivima na karticama? Zašto ljudi rade? Što nastaje ljudskim radom? Što ljudi dobivaju za svoj rad? Bave li se ljudi u svim krajevima istim zanimanjima? Objasni.  Najava nastavne jedinice.  Zajedno promatramo mentalnu mapu u udžbeniku (str. 78 i 79). Razgovaramo: Koje su glavne gospodarske djelatnosti? Koje se gospodarske grane bave uzgojem biljaka? Čime se bavi svinjogojstvo? Što rade ljudi koji se bave šumarstvom? Od kojih se gospodarskih grana sastoji proizvodnja? Koja se zanimanja bave prometom? Kako nam prirodna bogatstva pomažu u proizvodnji proizvoda? Kojim se vrstama energije pritom koriste?  Razgovaramo o gospodarstvu u našemu zavičaju: Čime se bave ljudi u našemu zavičaju? Zašto? Što ljudi uzgajaju? Ima li u našemu zavičaju nekih tvornica? Što se proizvodi u tvornicama? Koje su industrije razvijene u našemu zavičaju? U kojim je djelatnostima zaposlen velik broj ljudi? Koje su gospodarske djelatnosti našega zavičaja? Čime se bave ljudi koji rade u poljoprivredi? Koje su uslužne djelatnosti? Kakva je povezanost gospodarstva i reljefa? Objasni povezanost gospodarstva i podneblja.  Učenici su podijeljeni u parove. Svaki par treba osmisliti reklamni slogan za neku od gospodarskih djelatnosti svoga zavičaja. Nakon što većina učenika završi, učenici predstavljaju svoje slogane.  Igramo igru *Zapamtila/zapamtio sam…* Učenici trebaju u nekoliko minuta u bilježnicu zapisati što više rečenica o gospodarstvu i gospodarskim djelatnostima zavičaja. Po isteku vremena čitamo rečenice i provjeravamo njihovu točnost.  Učenici mogu provjeriti svoje znanje rješavajući zadatak *Ponovi što znaš o…* u DOS-u *Nizinski / Brežuljkasti / Gorski / Primorski zavičaj*. | | kartice  F, I  F, I: razgovor  udžbenik  F, I: razgovor  F, I: razgovor  P  razgovor  F: usmeno izlaganje  bilježnica  I: pisanje  DOS | osr A.2.4.  pod C.2.4.  odr A.2.3.  uku D.2.2.  uku A.2.3.  osr A.2.3.  pod A.2.1.  osr A.2.1.  ikt A.2.2. | PID OŠ C.3.3.  PID OŠ C.3.3.  PID OŠ C.3.3.  PID OŠ D.3.1.  PID OŠ C.3.3.  PID OŠ C.3.3.  PID OŠ C.3.3.  PID OŠ D.3.1. |
| PLAN PLOČE | | | | DOMAĆA ZADAĆA | |
| Prijedlog za rad s učenicima s posebnim odgojno-obrazovnim potrebama | | | | | |
| Učiteljica/učitelj može pomoći učeniku s usporenim govorno-jezičnim razvojem tijekom opisivanja neke gospodarske djelatnosti. | | Učenik s ubrzanim govorno-jezičnim razvojem može napraviti plakat o zanimanju kojim bi se želio baviti. | | | |

Pripremiti fotografije povezane s njihovim mjestom u prošlosti (stare građevine, narodne nošnje, stari predmeti i sl.).