|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: 3. |
| UČITELJICA/UČITELJ: | | | | NADNEVAK: | REDNI BROJ SATA: 57. |
| **PRIPRAVA ZA IZVOĐENJE NASTAVNOGA SATA IZ PRIRODE I DRUŠTVA** | | | | | |
| NASTAVNA JEDINICA: **Tragovi prošlosti** − usvajanje novih nastavnih sadržaja | | DOS: 6. *Prošlost* – 6.1. *Prošlost, sadašnjost i budućnost*  <https://hr.izzi.digital/DOS/15894/15943.html> | | | |
| CILJ SATA: Upoznati kulturno-povijesne spomenike. | | | | | |
| ISHODI UČENJA: PID OŠ A.3.2. Učenik prikazuje vremenski slijed događaja i procjenjuje njihovu važnost.; PID OŠ B.3.3. Učenik se snalazi u promjenama i odnosima tijekom vremenskih ciklusa te analizira povezanost vremenskih ciklusa s događajima i važnim osobama u zavičaju.; PID OŠ C.3.1. Učenik raspravlja o ulozi, utjecaju i važnosti zavičajnoga okružja u razvoju identiteta te utjecaju pojedinca na očuvanje baštine. | | | | | |
| TIJEK NASTAVNOGA SATA | | | | | |
| NASTAVNE ETAPE/SITUACIJE | SADRŽAJ | | OBLICI, METODE, SREDSTVA | DOMENE, KORELACIJA, MEĐUPREDMETNE TEME | KONCEPTI, OČEKIVANI ISHODI |
| 1. Motivacija  2. Spoznavanje novih nastavnih sadržaja  3. Utvrđivanje novih nastavnih sadržaja:  a) Uvježbavanje  b) Ponavljanje  c) Provjeravanje | Čitamo strip u udžbeniku (str. 80). Opisujemo ga i razgovaramo: Gdje se nalaze ptice na prvoj slici? Što je pticama kuća? Po čemu se prva slika razlikuje od druge? Po čemu se druga slika razlikuje od zadnje? Što mislite, je li zavičaj na slici oduvijek ovako izgledao? Zašto? Što znate o prošlosti našega zavičaja? Kako će izgledati naš zavičaj u budućnosti?  Najava nastavne jedinice.  Čitamo prvi odlomak u udžbeniku (str. 80). Razgovaramo o pročitanome: Gdje su najčešće građena današnja naselja? Što mislite, zašto? Što nam svjedoči o životu i vremenu u prošlosti? Što su kulturno- -povijesni spomenici? Što znači da kulturno- -povijesni spomenici čine kulturnu baštinu? Koje kulturno-povijesne spomenike imamo u našemu zavičaju? Kako se moramo ponašati prema kulturno-povijesnim spomenicima?  Čitamo preostali tekst u udžbeniku (str. 80). Razgovaramo o pročitanome: Gdje se čuvaju stari predmeti i povijesni dokumenti? Što se čuva u muzejima? Što se čuva u knjižnicama, a što u arhivima? Zašto su nam važni pisani dokumenti iz prošlosti? Što nam govori o životu naših predaka?  Promatramo ilustraciju u udžbeniku (str. 80) te čitamo tekst pokraj ilustracije. Opisujemo izgled i odjeću ljudi te poslove koje su radili.  Promatramo fotografiju Staroga grada Varaždina u udžbeniku (str. 81). Opisujemo ga i uspoređujemo s današnjim građevinama. Opisujemo narodne nošnje ljudi na fotografiji pokraj Staroga grada Varaždina.  Čitamo odlomak o starim građevinama u udžbeniku (str. 81). Razgovaramo o pročitanome: Koje stare građevine možemo vidjeti u prostoru oko sebe? Zašto su ljudi u prošlosti gradili zidine i utvrde? Koje stare građevine možeš vidjeti u našemu mjestu?  Učiteljica/učitelj zapisuje na ploču naslov i nekoliko rečenica, a učenici ih zapisuju u svoje bilježnice.  Učiteljica/učitelj pokazuje učenicima fotografije njihova mjesta u prošlosti (stare građevine, narodne nošnje, stari predmeti i sl.).  Razgovaramo o ljudima koji su živjeli u našemu mjestu u prošlosti: Što mislite, kako su ljudi u našemu mjestu živjeli u prošlosti? Kako su se odijevali? Što su radili? Usporedite način njihova života sa životom svoje obitelji. Kakva bi mogla biti budućnost našega mjesta?  Promatramo fotografiju ručnoga pranja rublja u udžbeniku (str. 81) te usmeno odgovaramo na pitanja pokraj fotografije.  Učenici samostalno rješavaju zadatke u udžbeniku (str. 81 i 82). Učiteljica/učitelj obilazi učenike, pomaže im i dodatno objašnjava zadatke.  Učenici mogu riješiti zadatak *Označi predmete za koje smatraš da pripadaju prošlosti.* u DOS-u *Prošlost, sadašnjost i budućnost*.  S nekoliko pitanja ponavljamo nastavne sadržaje koje smo danas usvojili. | | udžbenik  F, I: razgovor  udžbenik  F, I: čitanje,  razgovor  udžbenik  F, I: čitanje, razgovor  udžbenik  F, I: čitanje, razgovor  udžbenik  F, I: razgovor  udžbenik  F, I: čitanje, razgovor  F, I: pisanje  fotografije  F, I: razgovor  udžbenik  F, I: razgovor  udžbenik  F, I: pisanje  DOS  F, I: razgovor | osr C.2.4.  osr A.2.4.  goo C.2.1.  osr A.2.1.  osr C.2.4.  osr A.2.4.  ikt A.2.2.  osr A.2.1. | PID OŠ A.3.2.  PID OŠ C.3.1.  PID OŠ B.3.3.  PID OŠ C.3.1.  PID OŠ A.3.2.  PID OŠ B.3.3.  PID OŠ C.3.1.  PID OŠ C.3.1.  PID OŠ B.3.3.  PID OŠ C.3.1.  PID OŠ B.3.3.  PID OŠ C.3.1.  PID OŠ A.3.2.  PID OŠ A.3.2.  PID OŠ B.3.3.  PID OŠ C.3.1.  PID OŠ C.3.1.  PID OŠ A.3.2.  PID OŠ B.3.3.  PID OŠ C.3.1.  PID OŠ A.3.2.  PID OŠ B.3.3.  PID OŠ C.3.1. |
| PLAN PLOČE  TRAGOVI PROŠLOSTI  Kulturno-povijesni spomenici stari su predmeti i građevine koje svjedoče o  vremenu i životu ljudi u prošlosti.  Važni stari predmeti i povijesni dokumenti čuvaju se u muzejima,  knjižnicama i arhivima. | | | | DOMAĆA ZADAĆA  Učenici mogu riješiti zadatke u udžbeniku (str. 83).  Učenici mogu donijeti neke stare predmete. | |
| Prijedlog za rad s učenicima s posebnim odgojno-obrazovnim potrebama | | | | | |
| Učiteljica/učitelj može pomoći učeniku s usporenim govorno-jezičnim razvojem pri rješavanju 3. zadatka u udžbeniku. | | Učenik s ubrzanim govorno-jezičnim razvojem može istražiti koliko su stari pojedini kulturno-povijesni spomenici. | | | |

Pripremiti plakate, fotografije nekih starih predmeta, dokumenata, knjiga ili građevina te tekst o njima.