|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: 3. |
| UČITELJICA/UČITELJ: | | | | NADNEVAK: | REDNI BROJ SATA: 59. |
| **PRIPRAVA ZA IZVOĐENJE NASTAVNOGA SATA IZ PRIRODE I DRUŠTVA** | | | | | |
| NASTAVNA JEDINICA: **Iz života predaka** − usvajanje novih nastavnih sadržaja | | DOS: 6. *Prošlost* – 6.1. *Prošlost, sadašnjost i budućnost*  <https://hr.izzi.digital/DOS/15894/15943.html> | | | |
| CILJ SATA: Razlikovati pretke i potomke. | | | | | |
| ISHODI UČENJA: PID OŠ A.3.2. Učenik prikazuje vremenski slijed događaja i procjenjuje njihovu važnost.; PID OŠ B.3.3. Učenik se snalazi u promjenama i odnosima tijekom vremenskih ciklusa te analizira povezanost vremenskih ciklusa s događajima i važnim osobama u zavičaju.; PID OŠ C.3.1. Učenik raspravlja o ulozi, utjecaju i važnosti zavičajnoga okružja u razvoju identiteta te utjecaju pojedinca na očuvanje baštine. | | | | | |
| TIJEK NASTAVNOGA SATA | | | | | |
| NASTAVNE ETAPE/SITUACIJE | SADRŽAJ | | OBLICI, METODE, SREDSTVA | DOMENE, KORELACIJA, MEĐUPREDMETNE TEME | KONCEPTI, OČEKIVANI ISHODI |
| 1. Motivacija  2. Spoznavanje novih nastavnih sadržaja  3. Utvrđivanje novih nastavnih sadržaja:  a) Uvježbavanje  b) Ponavljanje  c) Provjeravanje | Igramo igru *Pogađanje riječi*. Učiteljica/učitelj crta na ploči šest crta pri čemu svaka crta označava jedno slovo. Učenici izgovaraju slovo i riječ koja počinje tim slovom kako bi pogodili slova koja trebaju biti napisana na crtama. Konačno je rješenje igre riječ *predci*. Objašnjavamo značenje te riječi.  Najava nastavne jedinice.  Čitamo tekst u udžbeniku (str. 84). Razgovaramo o pročitanome: Kako se zove Josipova i Ivina baka? Što Josip i Iva rado gledaju s bakom? Kako se zove njihova praprabaka? Gdje je praprabaka Ana živjela sa svojom obitelji? Kako se zovu Josipovi i Ivini prabaka i pradjed? Koliko su djece imali Marija i Pavao?  Promatramo fotografiju obitelji u udžbeniku (str. 84) te pronalazimo na njoj Mariju i Pavla.  Razgovaramo: Kako su se odijevali Marija i Pavao? Po čemu se njihova odjeća razlikovala od odjeće koju danas nosimo? Kako je Pavao odlazio u trgovinu? Što su uzgajali i proizvodili Marija i Pavao? Kada je baka Milka otišla od svojih roditelja? Zašto? Koga je baka Milka upoznala u gradu? Kako se zove Milkina i Robertova najmlađa kći? Što je Sanja Josipu i Ivi? Čega se mama Sanja rado prisjeća? Po čemu se život u prošlosti razlikuje od današnjega života? Što danas imamo u kućama, a ljudi u prošlosti nisu imali?  Promatramo fotografiju obitelji u udžbeniku (str. 86). Razgovaramo: Kakva je obitelj prikazana na fotografiji? Nabrojite članove ove obitelji.  Čitamo tekst u udžbeniku (str. 86). Razgovaramo o pročitanome: Tko su naši predci? Što smo mi našim predcima? Što će nama biti naša djeca? Što ćemo mi biti našoj djeci?  Učiteljica/učitelj zapisuje na ploču naslov i nekoliko rečenica, a učenici ih zapisuju u svoje bilježnice.  Promatramo obiteljsko stablo u udžbeniku (str. 86). Učiteljica/učitelj izgovara naziv nekoga člana obitelji, a učenici nabrajaju njegove pretke i potomke.  Učenici odgovaraju na pitanja u udžbeniku (str. 86). Odgovore zapisuju u svoje bilježnice. Učiteljica obilazi učenike, pomaže im i daje dodatne upute.  Učenici mogu promotriti fotografije te pročitati rečenice u vezi s predcima i potomcima u DOS-u *Prošlost, sadašnjost i budućnost*.  Igramo igru *Pogodi tko sam*. Učiteljica/učitelj stavlja na stol kartice s napisanim nazivima članova obitelji. U igri se koristimo obiteljskim stablom u udžbeniku (str. 86). Učenik izvlači jednu karticu te imenuje pretke i potomke napisanoga člana obitelji. Ostali učenici moraju pogoditi kojega člana obitelji učenik pokušava objasniti. | | F, I  razgovor  udžbenik  F, I: čitanje,  razgovor  udžbenik  F, I: razgovor  F, I: razgovor  udžbenik  F, I: razgovor  udžbenik  F, I: čitanje, razgovor  F, I: pisanje  udžbenik  F, I: razgovor  udžbenik,  bilježnica  I: pisanje  DOS  kartice  F, I: usmeno izlaganje | goo C.2.1.  osr B.2.2.  osr A.2.1.  osr C.2.4.  osr A.2.4.  goo C.2.1.  osr A.2.4.  ikt A.2.2.  goo C.2.1.  osr B.2.2.  osr A.2.4. | PID OŠ B.3.3.  PID OŠ C.3.1.  PID OŠ A.3.2.  PID OŠ B.3.3.  PID OŠ C.3.1.  PID OŠ A.3.2.  PID OŠ A.3.2.  PID OŠ A.3.2.  PID OŠ A.3.2.  PID OŠ A.3.2. |
| PLAN PLOČE  IZ ŽIVOTA PREDAKA  Naši su predci roditelji, bake, djedovi, prabake, pradjedovi…  Mi smo njihovi potomci. | | | | DOMAĆA ZADAĆA  Učenici mogu izraditi svoje obiteljsko stablo. | |
| Prijedlog za rad s učenicima s posebnim odgojno-obrazovnim potrebama | | | | | |
| Učiteljica/učitelj može pomoći učeniku s usporenim govorno-jezičnim razvojem postavljanjem potpitanja u igri *Pogodi tko sam*. | | Učenik s ubrzanim govorno-jezičnim razvojem može svoje obiteljsko stablo izraditi na računalu. | | | |