|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: 3. |
| UČITELJICA/UČITELJ: | | | | NADNEVAK: | REDNI BROJ SATA: 6. |
| **PRIPRAVA ZA IZVOĐENJE NASTAVNOGA SATA IZ PRIRODE I DRUŠTVA** | | | | | |
| NASTAVNA JEDINICA: **Ja – prava i dužnosti, dijelovi tijela** – sat provjere znanja | | DOS: 1. *To sam ja* – 1.2. *Moje tijelo*  <https://hr.izzi.digital/DOS/15894/15924.html> | | | |
| CILJ SATA: Provjeriti stečena znanja o živome svijetu, brizi o okolišu te energiji. | | | | | |
| ISHODI UČENJA: PID OŠ A.3.1. Učenik zaključuje o organiziranosti prirode.; PID OŠ B.3.1. Učenik raspravlja o važnosti odgovornoga odnosa prema sebi, drugima i prirodi.; PID OŠ C.3.2. Učenik raspravlja o utjecaju pravila, prava i dužnosti na pojedinca i zajednicu. | | | | | |
| TIJEK NASTAVNOGA SATA | | | | | |
| NASTAVNE ETAPE/SITUACIJE | SADRŽAJ | | OBLICI, METODE, SREDSTVA | DOMENE, KORELACIJA, MEĐUPREDMETNE TEME | KONCEPTI, OČEKIVANI ISHODI |
| 1. Uvod  2. Provjeravanje  3. Procjena učinka pisane provjere | Učiteljica/učitelj na ovome satu može se odlučiti za pisanu ili usmenu provjeru znanja učenika.  Najava provjeravanja.  a) pisana provjera  Dogovaramo pravila tijekom rada: svaki učenik radi samostalno, a u slučaju potrebe može podići ruku kako bi zatražio učiteljičinu/učiteljevu pomoć. Ako tijekom rješavanja zadataka učenik naiđe na neki zadatak koji ne zna riješiti, taj zadatak će preskočiti i na kraju će se vratiti na njega kako bi ga pokušao riješiti.  Učiteljica/učitelj dijeli učenicima zadatke za provjeru znanja te dodatno objašnjava zadatke koji bi učenicima mogli biti nejasni. Učenici upisuju osnovne podatke na ispit (ime i prezime, nadnevak…).  Učenici samostalno rješavaju zadatke.  Učenici koji ranije završe i predaju svoje pisane provjere mogu crtati po vlastitoj želji, čitati časopise ili slikovnice iz razredne zbirke ili rješavati zadatke u DOS-u.  b) usmena provjera  Učiteljica/učitelj usmeno provjerava usvojeno znanje učenika.  Primjeri pitanja:  Kojih se pravila moramo pridržavati u obiteljskoj zajednici? Zašto? Što se dogodi kad ne poštujemo dogovorena pravila u obitelji? Kojih se pravila moramo pridržavati u razrednoj zajednici? Zašto? Koje su posljedice nepridržavanja dogovorenih pravila? Kako skupina ljudi može nešto reći ili učiniti? Može li predstavnik skupine reći ili učiniti nešto bez dogovora sa svim članovima te skupine? Zašto? Koja je uloga predsjednice ili predsjednika razreda? Vrijede li za sve ljude jednaka prava? Zašto? Kako možemo biti odgovorni prema sebi i prema drugima? Kako možemo pomoći drugima? Kako pomažete svojim roditeljima? Koje su vaše dužnosti kod kuće? Koje su vaše dužnosti u školi? Koja su osnovna prava djece? Što trebamo učiniti u slučaju kršenja prava? Kako se nazivaju manji dijelovi od kojih se sastoji naš organizam? Koji organ imamo u glavi? Koje organe imamo u trupu? Zašto se moramo brinuti o zdravlju svojih organa i čuvati ih od ozljeda? Što mislite, kako to možemo činiti? Što je važno za zdravlje čitavoga organizma? Kakav zrak šteti dišnim organima? Kakav bismo zrak trebali udisati? Gdje možemo pronaći svježi zrak? Što šteti našemu vidu? Što se može dogoditi našemu organizmu ako ne pazimo na zdravlje? Koga ćemo posjetiti kad smo bolesni? Zašto ne smijemo dolaziti bolesni u školu? Što moramo donijeti učiteljici/učitelju kad ozdravimo?  Razgovaramo o poteškoćama pri rješavanju i provjeravamo točnost svakoga zadatka. Učiteljica/učitelj upozorava na uočene pogreške te iznosi svoja zapažanja. | | F, I  F: usmeno izlaganje  pisani ispit  F: usmeno izlaganje  I: pisanje  papir, časopisi  DOS  F, I: razgovor  F, I: razgovor  F: usmeno izlaganje | osr A.2.1.  ikt A.2.2.  uku C.2.3.  osr A.2.1.  uku B.2.2. | PID OŠ A.3.1.  PID OŠ B.3.1.  PID OŠ C.3.2.  PID OŠ A.3.1.  PID OŠ B.3.1.  PID OŠ C.3.2.  PID OŠ A.3.1.  PID OŠ B.3.1.  PID OŠ C.3.2. |
| PLAN PLOČE | | | | DOMAĆA ZADAĆA | |

Pripremiti kartice s nazivima žive i nežive prirode.