|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: 3. |
| UČITELJICA/UČITELJ: | | | | NADNEVAK: | REDNI BROJ SATA: 63. |
| **PRIPRAVA ZA IZVOĐENJE NASTAVNOGA SATA IZ PRIRODE I DRUŠTVA** | | | | | |
| NASTAVNA JEDINICA: **Moj zavičaj u prošlosti** − usvajanje novih nastavnih sadržaja | | | | | |
| CILJ SATA: Upoznati važnije kulturno-povijesne spomenike zavičaja. | | | | | |
| ISHODI UČENJA: PID OŠ A.3.2. Učenik prikazuje vremenski slijed događaja i procjenjuje njihovu važnost.; PID OŠ B.3.3. Učenik se snalazi u promjenama i odnosima tijekom vremenskih ciklusa te analizira povezanost vremenskih ciklusa s događajima i važnim osobama u zavičaju.; PID OŠ C.3.1. Učenik raspravlja o ulozi, utjecaju i važnosti zavičajnoga okružja u razvoju identiteta te utjecaju pojedinca na očuvanje baštine. | | | | | |
| TIJEK NASTAVNOGA SATA | | | | | |
| NASTAVNE ETAPE/SITUACIJE | SADRŽAJ | | OBLICI, METODE, SREDSTVA | DOMENE, KORELACIJA, MEĐUPREDMETNE TEME | KONCEPTI, OČEKIVANI ISHODI |
| 1. Motivacija  2. Spoznavanje novih nastavnih sadržaja  3. Utvrđivanje novih nastavnih sadržaja:  a) Uvježbavanje  b) Ponavljanje  c) Provjeravanje | Razgovaramo o kulturno-povijenim spomenicima i starim građevinama: Što nam sve govori o životu ljudi u prošlosti? Što su kulturno-povijesni spomenici? Zašto ih moramo čuvati? Koje stare građevine imamo u našemu zavičaju?  Najava nastavne jedinice.  Promatramo ilustraciju života u prošlosti u udžbeniku (str. 92). Opisujemo je i razgovaramo: Koje stare građevine vidite na slici? Što mislite, tko je živio u dvorcu, a tko u staroj kući?  Čitamo tekst u udžbeniku (str. 92). Razgovaramo o pročitanome: Tko je živio u dvorcu? Kako su se ljudi branili od neprijatelja? Što mislite, zašto je dvorac izgrađen na brežuljku? Tko se vozio kočijama? Kako su siromašni ljudi putovali? Gdje su siromašni ljudi živjeli? Što su radili kako bi preživjeli? Kako su ljudi obrađivali zemlju? Tko je sudjelovao u ratovima?  Nakon razgovora o ilustraciji učenici imenuju kulturno-povijesne spomenike koji se nalaze u njihovu zavičaju, povezuju sadržaje o životu u prošlosti zavičaja s onim o čemu su razgovarali uz ilustraciju u udžbeniku.  Ako učenici žive u mjestu koje je nastalo na prostoru staroga naselja iz prošlosti, imenuju ga i objašnjavaju iz kojega stoljeća potječe te tko ga je sagradio/osnovao.  Učiteljica/učitelj zapisuje na ploču naslov i nekoliko rečenica, a učenici ih zapisuju u svoje bilježnice.  Učenici rješavaju zadatke u udžbeniku (str. 92). Učiteljica/učitelj obilazi učenike, pomaže im i dodatno objašnjava zadatke.  Promatramo fotografiju utvrde Stari grad Sisak i čitamo tekst pokraj fotografije u udžbeniku (str. 93). Razgovaramo o pročitanome: Kako izgleda utvrda Stari grad Sisak? Od koliko se kula sastoji? Tijekom kojih je godina građena utvrda? Zašto su ljudi odlučili izgraditi utvrdu? Gdje se nalazi Stari grad Sisak? Što mislite, zašto su ljudi baš na tome mjestu izgradili utvrdu? Od čega je utvrda izgrađena? Kada je utvrda obnovljena? Čemu danas služi? Zašto moramo čuvati kulturno-povijesne spomenike?  Učenici promatraju vremensku crtu u udžbeniku (str. 93) i rješavaju zadatke ispod vremenske crte. Nakon što riješe zadatke učenici uspoređuju i provjeravaju riješeno s prijateljem iz klupe. | | F, I: razgovor  udžbenik  F, I: razgovor  udžbenik  F, I: čitanje, razgovor  F, I: razgovor  F, I: razgovor  F, I: pisanje  udžbenik  I: pisanje  udžbenik  F, I: čitanje, razgovor  udžbenik  I: pisanje  P: čitanje, razgovor | osr C.2.4.  osr C.2.4.  OŠ HJ A.3.6.  osr A.2.4.  osr A.2.4.  goo C.2.1.  uku D.2.2.  osr B.2.4. | PID OŠ B.3.3.  PID OŠ C.3.1.  PID OŠ A.3.2.  PID OŠ A.3.2.  PID OŠ B.3.3.  PID OŠ B.3.3.  PID OŠ A.3.2.  PID OŠ B.3.3.  PID OŠ A.3.2.  PID OŠ B.3.3.  PID OŠ A.3.2.  PID OŠ B.3.3.  PID OŠ C.3.1.  PID OŠ A.3.2.  PID OŠ B.3.3.  PID OŠ C.3.1. |
| PLAN PLOČE  MOJ ZAVIČAJ U PROŠLOSTI  Kulturno-povijesni spomenici u našemu zavičaju: | | | | DOMAĆA ZADAĆA  Učenici mogu riješiti zadatke u udžbeniku (str. 95). | |
| Prijedlog za rad s učenicima s posebnim odgojno-obrazovnim potrebama | | | | | |
| Učiteljica/učitelj može pomoći učeniku s usporenim govorno-jezičnim razvojem pri snalaženju na lenti vremena. | | Učenik s ubrzanim govorno-jezičnim razvojem može istražiti koji je najstariji kulturno-povijesni spomenik u zavičaju u kojemu živi. | | | |

Pripremiti nekoliko fotografija kulturno-povijesnih spomenika zavičaja, starih predmeta i dokumenata povezanih sa zavičajem u kojemu živimo te svaku fotografiju izrezati na nekoliko dijelova. Pripremiti kartice s rečenicama o zavičaju u prošlosti.