|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: 3. |
| UČITELJICA/UČITELJ: | | | | NADNEVAK: | REDNI BROJ SATA: 65. |
| **PRIPRAVA ZA IZVOĐENJE NASTAVNOGA SATA IZ PRIRODE I DRUŠTVA** | | | | | |
| NASTAVNA JEDINICA: **Trag iz prošlosti** − sat vježbanja i ponavljanja | | DOS: 6. *Prošlost* – 6.1. *Prošlost, sadašnjost i budućnost* | | | |
| CILJ SATA: Ponoviti i utvrditi nastavne sadržaje povezane s kulturno-povijesnim spomenicima. | | | | | |
| ISHODI UČENJA: PID OŠ A.3.2. Učenik prikazuje vremenski slijed događaja i procjenjuje njihovu važnost.; PID OŠ B.3.3. Učenik se snalazi u promjenama i odnosima tijekom vremenskih ciklusa te analizira povezanost vremenskih ciklusa s događajima i važnim osobama u zavičaju.; PID OŠ C.3.1. Učenik raspravlja o ulozi, utjecaju i važnosti zavičajnoga okružja u razvoju identiteta te utjecaju pojedinca na očuvanje baštine. | | | | | |
| TIJEK NASTAVNOGA SATA | | | | | |
| NASTAVNE ETAPE/SITUACIJE | SADRŽAJ | | OBLICI, METODE, SREDSTVA | DOMENE, KORELACIJA, MEĐUPREDMETNE TEME | KONCEPTI, OČEKIVANI ISHODI |
| 1. Motivacija  2. Uvježbavanje  3. Ponavljanje  4. Provjeravanje | Učiteljica/učitelj pokazuje učenicima ilustraciju s napisanim riječima u vezi s prošlošću (v. prilog). Razgovaramo: Koje su riječi napisane na ilustraciji? Što je zajedničko svim tim riječima?  Najava nastavne jedinice.  Ponavljamo nastavne sadržaje o prošlosti koje smo naučili tijekom proteklih nekoliko sati. Razgovaramo: Što nam svjedoči o životu i vremenu u prošlosti? Što su kulturno- -povijesni spomenici? Što znači da kulturno- -povijesni spomenici čine kulturnu baštinu? Koje kulturno-povijesne spomenike imamo u svome zavičaju? Kako se moramo ponašati prema kulturno-povijesnim spomenicima? Gdje se čuvaju stari predmeti i povijesni dokumenti? Što se čuva u muzejima? Što se čuva u knjižnicama, a što u arhivima? Zašto su nam važni pisani dokumenti iz prošlosti? Po čemu se život u prošlosti razlikuje od života u sadašnjosti?  Učenici rješavaju križaljku u udžbeniku (str. 96) te odgovaraju na pitanja ispod križaljke.  Čitamo tekst o Ivani Brlić-Mažuranić u udžbeniku (str. 96). Razgovaramo o pročitanome: Tko je Ivana Brlić-Mažuranić? Koji je Ivanin predak spomenut u tekstu? Tko je bio Ivan Mažuranić? Gdje je rođena Ivana Brlić-Mažuranić? U kojim je gradovima živjela Ivana Brlić-Mažuranić? Koje ste njezino djelo čitali?  Promatramo lentu vremena u udžbeniku (str. 97). Razgovaramo o godinama u kojima je Ivana Brlić-Mažuranić objavila svoje knjige. Određujemo kojemu desetljeću, stoljeću i tisućljeću pripadaju navedene godine.  Čitamo tekst u udžbeniku (str. 97). Razgovaramo o Ogulinu te opisujemo izgled planine Klek.  Učenici mogu riješiti zadatak *Cezarova šifra* u DOS-u *Prošlost, sadašnjost i budućnost*.  Igramo igru *Dopuni rečenicu*. Učiteljica/učitelj izgovara rečenicu u vezi s prošlošću, ali tako da ne izgovori rečenicu u cijelosti. Učenici trebaju dopuniti učiteljičine/učiteljeve rečenice. | | računalo  F, I: razgovor  F, I: razgovor  udžbenik  I: pisanje  udžbenik  F, I: čitanje, razgovor  udžbenik  F, I: razgovor  udžbenik  F, I: čitanje  DOS  F, I: razgovor | osr B.2.2.  osr C.2.4.  osr A.2.4.  ikt A.2.2.  osr B.2.2.  goo C.2.1. | PID OŠ A.3.2.  PID OŠ B.3.3.  PID OŠ C.3.1.  PID OŠ A.3.2.  PID OŠ B.3.3.  PID OŠ B.3.3.  PID OŠ A.3.2.  PID OŠ B.3.3.  PID OŠ A.3.2.  PID OŠ B.3.3.  PID OŠ C.3.1. |
| PLAN PLOČE | | | | DOMAĆA ZADAĆA | |
| Prijedlog za rad s učenicima s posebnim odgojno-obrazovnim potrebama | | | | | |
| Učiteljica/učitelj može pomoći učeniku s usporenim govorno-jezičnim razvojem pri rješavanju križaljke u udžbeniku. | | Učenik s ubrzanim govorno-jezičnim razvojem može istražiti koje značajne povijesne ličnosti potječu iz našega zavičaja. | | | |

PRILOG

