|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: 3. |
| UČITELJICA/UČITELJ: | | | | NADNEVAK: | REDNI BROJ SATA: 66. |
| **PRIPRAVA ZA IZVOĐENJE NASTAVNOGA SATA IZ PRIRODE I DRUŠTVA** | | | | | |
| NASTAVNA JEDINICA: **Moj zavičaj danas** − usvajanje novih nastavnih sadržaja | | | | | |
| CILJ SATA: Uočiti obilježja zavičaja u sadašnjosti te imenovati zavičajno središte. | | | | | |
| ISHODI UČENJA: PID OŠ A.3.3. Učenik zaključuje o organiziranosti lokalne zajednice, uspoređuje prikaze različitih prostora.; PID OŠ B.3.3. Učenik se snalazi u promjenama i odnosima tijekom vremenskih ciklusa te analizira povezanost vremenskih ciklusa s događajima i važnim osobama u zavičaju.; PID OŠ C.3.1. Učenik raspravlja o ulozi, utjecaju i važnosti zavičajnoga okružja u razvoju identiteta te utjecaju pojedinca na očuvanje baštine.; PID OŠ C.3.3. Učenik povezuje prirodno i društveno okružje s gospodarstvom zavičaja. | | | | | |
| TIJEK NASTAVNOGA SATA | | | | | |
| NASTAVNE ETAPE/SITUACIJE | SADRŽAJ | | OBLICI, METODE, SREDSTVA | DOMENE, KORELACIJA, MEĐUPREDMETNE TEME | KONCEPTI, OČEKIVANI ISHODI |
| 1. Motivacija  2. Spoznavanje novih nastavnih sadržaja  3. Utvrđivanje novih nastavnih sadržaja:  a) Uvježbavanje  b) Ponavljanje  c) Provjeravanje | Igramo igru *Tajna riječ*. Učiteljica/učitelj objašnjava učenicima kako je zamislila/zamislio jednu tajnu riječ koju oni moraju pogoditi. Kako bi otkrili tajnu riječ, učenici trebaju postavljati pitanja na koja će učiteljica/učitelj odgovoriti s *da* ili *ne*. Tajna riječ koju je učiteljica zamislila / učitelj zamislio jest *zavičaj*.  Najava nastavne jedinice.  Promatramo zemljovid Republike Hrvatske u udžbeniku (str. 98). Pronalazimo svoj zavičaj na zemljovidu i bojimo ga.  Čitamo tekst ispod zemljovida u udžbeniku (str. 98). Razgovaramo o pročitanome: Što ima svaki zavičaj? Što sve ima zavičajno središte? Koja se zanimanja brinu o zdravlju? Tko radi u kulturnim ustanovama? Koje je zavičajno središte našega zavičaja? Što sve ima to mjesto? Kojim se zanimanjima bave ljudi u našemu mjestu?  Promatramo fotografije Muzeja suvremene umjetnosti u Zagrebu te košarkaškoga igrališta u dubrovačkim zidinama u udžbeniku (str. 98). Opisujemo ih i razgovaramo: Gdje se nalazi muzej na lijevoj fotografiji? Pokažite na zemljovidu Zagreb. Zašto je Zagreb važan za Republiku Hrvatsku? Kojemu je zavičaju Zagreb zavičajno središte? U kojemu se gradu nalazi košarkaško igralište na desnoj fotografiji? Kojemu zavičaju pripada Dubrovnik? Ako znate gdje se Dubrovnik nalazi, pokažite ga na zemljovidu.  Čitamo tekst u udžbeniku (str. 98) napisan ispod fotografija. Razgovaramo o pročitanome: Zašto svako mjesto u zavičaju ima osobu koja njime upravlja? Tko upravlja većim dijelovima zavičaja? Tko je gradonačelnik? Tko upravlja manjim mjestima? Tko upravlja našim mjestom?  Učiteljica/učitelj zapisuje naslov i nekoliko rečenica, a učenici ih zapisuju u svoje bilježnice.  Usmeno odgovaramo na 1., 2., 3. i 4. pitanje u udžbeniku (str. 99). Jedan učenik čita pitanje i odabire učenika koji će odgovoriti na pitanje.  Promatramo fotografije bicikla i krova crkve sv. Marka u udžbeniku (str. 99). Čitamo tekst pokraj fotografija i odgovaramo na pitanja.  Učenici crtaju grb svoga grada u okvir u udžbeniku (str. 99). Nekoliko učenika predstavlja svoj rad.  Igramo igru *Kreni-stani*. Učenici se kreću po učionici, a učiteljica/učitelj izgovara rečenice u vezi s našim zavičajem i mjestom u kojemu živimo. Kad učiteljica/učitelj izgovori točnu rečenicu, učenici moraju nastaviti hodati. Kad učiteljica/učitelj izgovori netočnu rečenicu, učenici moraju stati na mjestu s rukama u odručenju. Netočne rečenice ispravljamo. | | F, I: usmeno izlaganje, razgovor  udžbenik  F, I: razgovor  udžbenik  F, I: čitanje, razgovor  udžbenik  F, I: razgovor  udžbenik  F, I: čitanje, razgovor  F, I: pisanje  udžbenik  F, I: razgovor  udžbenik  F, I: čitanje, razgovor  udžbenik  F, I: crtanje, usmeno izlaganje  F, I: usmeno izlaganje | goo C.2.2.  osr B.2.2.  osr A.2.4.  osr C.2.4.  pod C.2.1.  osr A.2.4.  osr A.2.4.  goo C.2.1.  osr B.2.2.  uku A.2.3.  goo C.2.2.  osr A.2.1.  OŠ TZK D.3.2. | PID OŠ A.3.3.  PID OŠ A.3.3.  PID OŠ B.3.3.  PID OŠ C.3.1.  PID OŠ C.3.3.  PID OŠ A.3.3.  PID OŠ C.3.1.  PID OŠ A.3.3.  PID OŠ A.3.3.  PID OŠ A.3.3.  PID OŠ B.3.3.  PID OŠ C.3.1.  PID OŠ A.3.3.  PID OŠ B.3.3.  PID OŠ C.3.1.  PID OŠ C.3.3. |
| PLAN PLOČE  MOJ ZAVIČAJ DANAS  Svaki zavičaj ima svoje zavičajno središte.  Zavičajno središte našega je zavičaja \_\_\_\_\_\_\_\_\_\_\_\_\_.  Svako mjesto u zavičaju ima osobu koja njome upravlja. To može biti načelnik,  gradonačelnik ili župan.  Našim mjestom upravlja \_\_\_\_\_\_\_\_\_\_\_\_\_\_\_\_. | | | | DOMAĆA ZADAĆA  Učenici mogu riješiti zadatke u udžbeniku (str. 101). | |
| Prijedlog za rad s učenicima s posebnim odgojno-obrazovnim potrebama | | | | | |
| Učiteljica/učitelj može za učenika s usporenim govorno- -jezičnim razvojem pripremiti sažetak koji će učenik zalijepiti u bilježnicu. | | Učenik s ubrzanim govorno-jezičnim razvojem može izraditi reklamni materijal kojim će predstaviti svoje mjesto. | | | |

Pripremiti nekoliko fotografija zavičaja u kojemu učenici žive te nekoliko većih papira za izradu plakata.