|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: 3. |
| UČITELJICA/UČITELJ: | | | | NADNEVAK: | REDNI BROJ SATA: 69. |
| **PRIPRAVA ZA IZVOĐENJE NASTAVNOGA SATA IZ PRIRODE I DRUŠTVA** | | | | | |
| NASTAVNA JEDINICA: **Moj zavičaj nekad i danas** − sat provjere znanja | | DOS: 4. *Zavičaji i gospodarstvo* – 4.1. *Nizinski zavičaj*; 4.2. *Brežuljkasti zavičaj*; 4.3. *Gorski zavičaj*; 4.4. *Primorski zavičaj*; 6. *Prošlost* – 6.1. *Prošlost, sadašnjost i budućnost* | | | |
| CILJ SATA: Provjeriti stečena znanja o zavičaju u prošlosti te o gospodarstvu zavičaja u sadašnjosti. | | | | | |
| ISHODI UČENJA: PID OŠ A.3.2. Učenik prikazuje vremenski slijed događaja i procjenjuje njihovu važnost.; PID OŠ A.3.3. Učenik zaključuje o organiziranosti lokalne zajednice, uspoređuje prikaze različitih prostora.; PID OŠ B.3.3. Učenik se snalazi u promjenama i odnosima tijekom vremenskih ciklusa te analizira povezanost vremenskih ciklusa s događajima i važnim osobama u zavičaju.; PID OŠ C.3.1. Učenik raspravlja o ulozi, utjecaju i važnosti zavičajnoga okružja u razvoju identiteta te utjecaju pojedinca na očuvanje baštine.; PID OŠ C.3.3. Učenik povezuje prirodno i društveno okružje s gospodarstvom zavičaja. | | | | | |
| TIJEK NASTAVNOGA SATA | | | | | |
| NASTAVNE ETAPE/SITUACIJE | SADRŽAJ | | OBLICI, METODE, SREDSTVA | DOMENE, KORELACIJA, MEĐUPREDMETNE TEME | KONCEPTI, OČEKIVANI ISHODI |
| 1. Uvod  2. Provjeravanje  3. Procjena učinka pisane provjere | Učiteljica/učitelj na ovome satu može se odlučiti za pisanu ili usmenu provjeru znanja učenika.  Najava provjeravanja.  a) pisana provjera  Dogovaramo pravila tijekom rada: svaki učenik radi samostalno, a u slučaju potrebe može podići ruku kako bi zatražio učiteljičinu/ učiteljevu pomoć. Ako tijekom rješavanja zadataka učenik naiđe na neki zadatak koji ne zna riješiti, taj će zadatak preskočiti i na kraju se vratiti na njega kako bi ga pokušao riješiti.  Učiteljica/učitelj dijeli učenicima zadatke za provjeru znanja te dodatno objašnjava zadatke koji bi učenicima mogli biti nejasni. Učenici upisuju osnovne podatke na ispit (ime i prezime, nadnevak…).  Učenici samostalno rješavaju zadatke.  Učenici koji ranije završe i predaju svoje pisane provjere mogu crtati po vlastitoj želji, čitati časopise ili slikovnice iz razredne zbirke ili rješavati zadatke u DOS-u.  b) usmena provjera  Učiteljica/učitelj usmeno provjerava usvojeno znanje učenika.  Primjeri pitanja: Gdje su najčešće građena današnja naselja? Što mislite, zašto? Što nam svjedoči o životu i vremenu u prošlosti? Što su kulturno-povijesni spomenici? Što znači da kulturno-povijesni spomenici čine kulturnu baštinu? Koje kulturno-povijesne spomenike imamo u svome zavičaju? Kako se moramo ponašati prema kulturno-povijesnim spomenicima? Gdje se čuvaju stari predmeti i povijesni dokumenti? Što se čuva u muzejima? Što se čuva u knjižnicama, a što u arhivima? Zašto su nam važni pisani dokumenti iz prošlosti? Tko su naši predci? Što smo mi našim predcima? Što će nama biti naša djeca? Što ćemo mi biti našoj djeci? Tko su izumitelji? Koje ste hrvatske izumitelje zapamtili? Što su izumili? Kako je izgledao naš zavičaj u prošlosti? Usporedi svoj zavičaj u prošlosti i sadašnjosti. Što sve ima zavičajno središte? Koje je zavičajno središte našeg zavičaja? Što sve ima to mjesto? Zašto svako mjesto u zavičaju ima osobu koja njime upravlja? Tko upravlja našim mjestom?  Razgovaramo o poteškoćama pri rješavanju i provjeravamo točnost svakoga zadatka. Učiteljica/učitelj upozorava na uočene pogreške te iznosi svoja zapažanja. | | F, I  F: usmeno izlaganje  pisani ispit  F: usmeno izlaganje  I: pisanje  papir, časopisi  DOS  F, I: razgovor  F, I: razgovor  F: usmeno izlaganje | osr A.2.1.  ikt A.2.2.  uku C.2.3.  osr A.2.1.  uku B.2.2. | PID OŠ A.3.2.  PID OŠ A.3.3.  PID OŠ B.3.3.  PID OŠ C.3.1.  PID OŠ C.3.3.  PID OŠ A.3.2.  PID OŠ A.3.3.  PID OŠ B.3.3.  PID OŠ C.3.1.  PID OŠ C.3.3. |
| PLAN PLOČE | | | | DOMAĆA ZADAĆA | |

Pripremiti kartice s pojmovima povezanim s proljećem.