|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: 3. |
| UČITELJICA/UČITELJ: | | | | NADNEVAK: | REDNI BROJ SATA: 7. |
| **PRIPRAVA ZA IZVOĐENJE NASTAVNOGA SATA IZ PRIRODE I DRUŠTVA** | | | | | |
| NASTAVNA JEDINICA: **Živo ili neživo** − usvajanje novih nastavnih sadržaja | | DOS: 2. *Živi svijet i energija* – 2.1. *Život bića* | | | |
| CILJ SATA: Razlikovati živu i neživu prirodu. | | | | | |
| ISHODI UČENJA: PID OŠ A.3.1. Učenik zaključuje o organiziranosti prirode.; PID OŠ B.3.1. Učenik raspravlja o važnosti odgovornoga odnosa prema sebi, drugima i prirodi.; PID OŠ B.3.2. Učenik zaključuje o promjenama i odnosima u prirodi te međusobnoj ovisnosti živih bića i prostora na primjerima iz svoga okoliša. | | | | | |
| TIJEK NASTAVNOGA SATA | | | | | |
| NASTAVNE ETAPE/SITUACIJE | SADRŽAJ | | OBLICI, METODE, SREDSTVA | DOMENE, KORELACIJA, MEĐUPREDMETNE TEME | KONCEPTI, OČEKIVANI ISHODI |
| 1. Motivacija  2. Spoznavanje novih nastavnih sadržaja  3. Utvrđivanje novih nastavnih sadržaja:  a) Uvježbavanje  b) Ponavljanje  c) Provjeravanje | \*Prije nove nastavne jedinice učiteljica/učitelj može ukratko prokomentirati rezultate pisane provjere.  Promatramo fotografiju u udžbeniku (str. 24). Opisujemo je i razgovaramo: Kako se zove dio tijela prikazan na fotografiji? Čemu služe noge? Koja živa bića možemo prepoznati na fotografiji? Po čemu su slični čovjek i pas, a po čemu se razlikuju? Po čemu su slični čovjek i maslačak, a po čemu se razlikuju?  Najava nastavne jedinice.  Čitamo tekst u udžbeniku o živoj i neživoj prirodi (str. 24). Razgovaramo o pročitanome: Što je priroda? Kakvu prirodu razlikujemo? Tko čini živu prirodu? Po čemu se živa priroda razlikuje od nežive? Što čini neživu prirodu? Što u našoj učionici čini živu, a što neživu prirodu? Zašto kažemo da živa bića ovise o neživoj prirodi koja ih okružuje? Za što nam je potrebna voda, zrak, sunce, tlo? Što bi bilo kad ne bismo imali vode? Što bi bilo kad ne bismo imali sunca?  Učenici mogu riješiti zadatke *Označi što pripada živoj prirodi.* te *Označi što pripada neživoj prirodi.* u DOS-u *Život bića*.  Promatramo fotografije povezanosti živih bića u udžbeniku (str. 24). Opisujemo ih i razgovaramo: Što prikazuje fotografija na lijevoj strani? Kako je život vjeverice povezan sa životom stabla? Koja živa bića vidimo na desnoj fotografiji? Kako je njihov život međusobno povezan? Što prikazuje fotografija u sredini? Gdje se nalaze ljudi? Što rade? Tko je onečistio šumu? Kako su šuma i čovjekov život povezani?  Učiteljica/učitelj zapisuje naslov i nekoliko ključnih rečenica, a učenici ih pišu u svoje bilježnice.  Promatramo krug u udžbeniku (str. 21). Učenici u paru odgovaraju na pitanja napisana pokraj kruga.  Promatramo kalendar prirode u udžbeniku (str. 82). Upisujemo današnji nadnevak i zajedno ispunjavamo redak u kalendaru prirode. Dogovaramo ostale nadnevke kad će učenici sami pratiti promjene u prirodi.  Usmeno odgovaramo na 1., 2., 3. i 4. pitanje u udžbeniku (str. 21).  Učenici samostalno rješavaju preostale zadatke u udžbeniku (str. 22). Učiteljica/učitelj obilazi učenike, pomaže im i dodatno objašnjava zadatke.  Učenici mogu riješiti zadatak *Razvrstaj sličice prema zadanome kriteriju* u DOS-u *Život bića*.  Učiteljica/učitelj priprema kartice s nazivima žive i nežive prirode, dijeli ih učenicima te crta na ploči tablicu *Živo – neživo*. Učiteljica/učitelj opisuje naziv žive ili nežive prirode. Učenici trebaju prepoznati opisuje li učiteljica/učitelj ono što je napisano na njihovoj kartici. Kad učenik prepozna da se opisuje ono što je napisano na njegovoj kartici i učiteljica/učitelj potvrdi da je opisivala/opisivao upravo to, učenik može karticu staviti na odgovarajuće mjesto u tablici. | | udžbenik  F, I: razgovor  udžbenik  F, I: razgovor  DOS  udžbenik  F, I: razgovor  F, I: pisanje  udžbenik  P: razgovor  udžbenik  F, I: razgovor, pisanje  F, I: razgovor  udžbenik  I: pisanje  DOS  kartice  F, I: usmeno izlaganje | odr A.2.2.  ikt A.2.2.  odr A.2.2.  odr A.2.1.  osr A.2.4.  osr B.2.2.  osr B.2.4.  uku D.2.2.  osr A.2.4.  osr A.2.4.  ikt A.2.2.  osr B.2.2.  goo C.2.1. | PID OŠ A.3.1.  PID OŠ A.3.1.  PID OŠ B.3.1.  PID OŠ B.3.2.  PID OŠ A.3.1.  PID OŠ B.3.2.  PID OŠ A.3.1.  PID OŠ B.3.2.  PID OŠ A.3.1.  PID OŠ B.3.1.  PID OŠ B.3.2. |
| PLAN PLOČE  ŽIVO ILI NEŽIVO  PRIRODA = dio okoliša koji nije stvorio čovjek    NEŽIVA PRIRODA:  voda, stijena, zrak, tlo  ŽIVA PRIRODA:  čovjek, biljke, životinje i druga bića | | | | DOMAĆA ZADAĆA  Učenici mogu riješiti zadatke u udžbeniku (str. 23). | |
| Prijedlog za rad s učenicima s posebnim odgojno-obrazovnim potrebama | | | | | |
| Učiteljica/učitelj može za učenika s usporenim govorno- -jezičnim razvojem pripremiti mentalnu mapu živoga i neživoga svijeta koju će učenik zalijepiti u bilježnicu. | | Učenik s ubrzanim govorno-jezičnim razvojem može istražiti kako možemo očuvati prirodu.  Učenik s ubrzanim govorno-jezičnim razvojem može izraditi plakat o živoj i neživoj prirodi. | | | |

Pripremiti fotografije raznih biljaka koje učenici mogu vidjeti u svome zavičaju.