|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: 3. |
| UČITELJICA/UČITELJ: | | | | NADNEVAK: | REDNI BROJ SATA: 70. |
| **PRIPRAVA ZA IZVOĐENJE NASTAVNOGA SATA IZ PRIRODE I DRUŠTVA** | | | | | |
| NASTAVNA JEDINICA: **Kalendar prirode proljeće** − sat vježbanja i ponavljanja | | | | | |
| CILJ SATA: Ponoviti i utvrditi obilježja proljeća. | | | | | |
| ISHODI UČENJA: PID OŠ A.3.1. Učenik zaključuje o organiziranosti prirode. | | | | | |
| TIJEK NASTAVNOGA SATA | | | | | |
| NASTAVNE ETAPE/SITUACIJE | SADRŽAJ | | OBLICI, METODE, SREDSTVA | DOMENE, KORELACIJA, MEĐUPREDMETNE TEME | KONCEPTI, OČEKIVANI ISHODI |
| 1. Motivacija  2. Uvježbavanje  3. Ponavljanje  4. Provjeravanje | \*Prije nove nastavne jedinice učiteljica/učitelj može ukratko prokomentirati rezultate pisane provjere.  Učiteljica/učitelj prikazuje učenicima ilustraciju s riječima povezanima s proljećem (v. prilog). Razgovaramo: Koje su riječi napisane na ilustraciji? Što je zajedničko svim tim riječima?  Najava nastavne jedinice.  Razgovaramo o proljeću: Kada počinje, a kada završava proljeće? Kakvo je vrijeme u proljeće? Kakva može biti naoblaka u proljeće? Koje padaline možemo vidjeti u proljeće? Što se u proljeće događa s biljkama? Nabrojite vjesnike proljeća. Koje voće i povrće dozrijeva u proljeće? Kako vrijeme u proljeće utječe na životinje? Koje se životinje vraćaju iz toplijih krajeva? Što se događa sa životinjama u proljeće? Kako vrijeme u proljeće utječe na ljude? Što rade ljudi? Kako se odijevaju? Zašto?  Promatramo popunjen kalendar prirode u udžbeniku (str. 102) i opisujemo promjene u prirodi koje su se događale.  Promatramo kalendar prirode u udžbeniku (str. 103). Upisujemo nadnevke u kojima će učenici sami pratiti promjene u prirodi.  Učenici su podijeljeni u skupine. Svaka skupina izrađuje plakat na zadanu temu o proljeću (*Vrijeme u proljeće, Biljke i životinje u proljeće, Ljudi u proljeće*). Učenici dobivaju fotografije koje mogu iskoristiti u izradi plakata. Nakon što sve skupine naprave plakat, skupine predstavljaju svoje plakate. Ostali učenici pažljivo slušaju te postavljaju pitanja o plakatu.  Igramo igru *Nacrtaj me.* Učiteljica/učitelj priprema kartice s pojmovima povezanima s proljećem (npr. visibaba, jaglac, sunce, pupoljak, trešnje). Učenik izvlači karticu i pokušava nacrtati pojam s kartice, a ostali učenici trebaju pogoditi što piše na kartici, odnosno što učenik crta. | | ilustracija  F, I: razgovor  F, I: razgovor  udžbenik  F, I: razgovor  udžbenik  I: pisanje  S  plakat,  fotografije  razgovor,  pisanje  F: usmeno izlaganje  kartice  F, I: crtanje, razgovor | osr B.2.2.  odr A.2.2.  odr A.2.2.  osr B.2.2.  osr A.2.4.  uku D.2.2.  uku A.2.3.  osr A.2.3.  goo D.2.1.  osr A.2.3. | PID OŠ A.3.1.  PID OŠ A.3.1.  PID OŠ A.3.1.  PID OŠ A.3.1.  PID OŠ A.3.1. |
| PLAN PLOČE  PROLJEĆE (21. ožujka – 21. lipnja)  − dani postaju dulji, a noći kraće  − dani su sve topliji  − listopadna stabla listaju, pupaju i cvatu  − ljudi rade u vrtu (sade biljke)  − neke životinje bude se iz zimskoga sna, a ptice selice vraćaju se iz toplijih  krajeva | | | | DOMAĆA ZADAĆA  Učenici mogu riješiti 2. zadatak u udžbeniku (str. 102). | |
| Prijedlog za rad s učenicima s posebnim odgojno-obrazovnim potrebama | | | | | |
| Učiteljica/učitelj može pomoći učeniku s usporenim govorno-jezičnim razvojem u igri *Nacrtaj me* tako što će za učenika pripremiti nekoliko kartica s ilustracijom i tekstom. | | Učenik s ubrzanim govorno-jezičnim razvojem može istražiti koji je bio najtopliji, a koji najhladniji dan ovoga proljeća. | | | |

PRILOG

