|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: 3. |
| UČITELJICA/UČITELJ: | | | | NADNEVAK: | REDNI BROJ SATA: 8. |
| **PRIPRAVA ZA IZVOĐENJE NASTAVNOGA SATA IZ PRIRODE I DRUŠTVA** | | | | | |
| NASTAVNA JEDINICA: **Živi svijet – biljke** − usvajanje novih nastavnih sadržaja | | DOS: 2. *Živi svijet i energija* – 2.1. *Život bića* | | | |
| CILJ SATA: Upoznati obilježja i dijelove biljaka. | | | | | |
| ISHODI UČENJA: PID OŠ A.3.1. Učenik zaključuje o organiziranosti prirode.; PID OŠ B.3.1. Učenik raspravlja o važnosti odgovornoga odnosa prema sebi, drugima i prirodi.; PID OŠ B.3.2. Učenik zaključuje o promjenama i odnosima u prirodi te međusobnoj ovisnosti živih bića i prostora na primjerima iz svoga okoliša.; PID OŠ C.3.1. Učenik raspravlja o ulozi, utjecaju i važnosti zavičajnoga okružja u razvoju identiteta te utjecaju pojedinca na očuvanje baštine. | | | | | |
| TIJEK NASTAVNOGA SATA | | | | | |
| NASTAVNE ETAPE/SITUACIJE | SADRŽAJ | | OBLICI, METODE, SREDSTVA | DOMENE, KORELACIJA, MEĐUPREDMETNE TEME | KONCEPTI, OČEKIVANI ISHODI |
| 1. Motivacija  2. Spoznavanje novih nastavnih sadržaja  3. Utvrđivanje novih nastavnih sadržaja:  a) Uvježbavanje  b) Ponavljanje  c) Provjeravanje | Učiteljica/učitelj prikazuje učenicima umjetnička djela Giuseppe Arcimbolda (*Ljeto, Proljeće* i *Jesen*). Razgovaramo: Što prikazuju ilustracije? Od čega je sastavljena ljudska glava na slikama? Koje voće i povrće prepoznajete na slikama? Kakva je okusa npr. jabuka? Gdje raste npr. grožđe? Kakvoj prirodi pripadaju biljke? Zašto su biljke dio žive prirode?  Najava nastavne jedinice.  Promatramo fotografije limuna i lišća u udžbeniku (str. 24). Opisujemo fotografije i razgovaramo: Koji je plod prikazan na lijevoj slici? Što je prikazano na desnoj slici? Što se dogodilo s biljkama? Zašto su se dogodile te promjene?  Čitamo tekst u udžbeniku (str. 24). Razgovaramo o pročitanome: Zašto su biljke živa bića? Što je sve potrebno biljkama za rast i razvoj? Na koji način ljudi upotrebljavaju biljke? Kako se ljudi mogu brinuti za biljke? Što bi bilo kad se ljudi ne bi brinuli o očuvanju biljaka? Što znači da neke biljke pripadaju zaštićenim vrstama? Smijemo li zaštićene biljke brati? Zašto? Koju zaštićenu biljku poznajete?  Promatramo ilustraciju rasta i razvoja biljke u udžbeniku (str. 24) te opisujemo promjene na biljci.  Učenici mogu riješiti zadatak *Poredaj pravilnim redoslijedom razvoj biljke od sjemenke do ploda.* u DOS-u *Život bića*.  Promatramo fotografije biljaka na različitim životnim prostorima u udžbeniku (str. 24). Opisujemo fotografije i razgovaramo: Što prikazuje lijeva slika? Je li na slici voda tekućica ili stajaćica? Po čemu se lijeva slika razlikuje od desne? Gdje raste biljka na desnoj slici? Koju biljku prepoznajete na srednjoj slici? Na kojoj slici biljke imaju najviše vode? Koja slika prikazuje biljku koja je često izložena sušama?  Učiteljica/učitelj zapisuje naslov i nekoliko ključnih rečenica, a učenici ih pišu u svoje bilježnice.  Promatramo ilustraciju cvijeta u udžbeniku (str. 25) te usmeno odgovaramo na pitanja u udžbeniku.  Odmaramo se od učenja pjevajući pjesmu *Gdje je onaj cvijetak žuti* (G. B. Pergolesi).  Učenici rješavaju zadatke u udžbeniku (str. 26 i 27). Učiteljica/učitelj obilazi učenike, pomaže im i dodatno objašnjava zadatke.  Učenici mogu riješiti zadatak *Spoji dio biljke s ulogom koju obavlja.* u DOS-u *Život bića*.  Učiteljica/učitelj priprema fotografije raznih biljaka koje učenici mogu vidjeti u svome zavičaju te zapisuje na ploči kriterije prema kojima će se razvrstavati biljke (npr. cvijeće, voće, povrće, žitarice, drveće). Učenik izvlači karticu, čita naziv biljke te stavlja fotografiju na ploču ovisno o tome kojoj skupini fotografija pripada. | | računalo  F, I: razgovor  udžbenik  F, I: razgovor  udžbenik  F, I: čitanje, razgovor  udžbenik  F, I: razgovor  DOS  udžbenik  F, I: razgovor  F, I: pisanje  udžbenik  F, I: razgovor  računalo  F, I  udžbenik  I: pisanje  DOS  fotografije biljaka  F, I: čitanje | OŠ LK B.3.1.  odr A.2.2.  odr C.2.3.  odr B.2.3.  osr B.2.2.  ikt A.2.2.  osr A.2.4.  osr B.2.2.  OŠ GK B.3.1.  osr A.2.1.  osr A.2.4.  ikt A.2.2. | PID OŠ A.3.1.  PID OŠ A.3.1.  PID OŠ B.3.2.  PID OŠ A.3.1.  PID OŠ B.3.1.  PID OŠ B.3.2.  PID OŠ C.3.1.  PID OŠ A.3.1.  PID OŠ A.3.1.  PID OŠ B.3.2.  PID OŠ A.3.1.  PID OŠ B.3.1.  PID OŠ A.3.1.  PID OŠ A.3.1.  PID OŠ A.3.1. |
| PLAN PLOČE  niču, rastu, razmnožavaju  živa bića se, hrane, dišu, stare, venu  BILJKE  trebaju svjetlost, toplinu, proizvode hranu  zrak, vodu i hranu | | | | DOMAĆA ZADAĆA  Učenici mogu riješiti zadatke u udžbeniku (str. 31). | |
| Prijedlog za rad s učenicima s posebnim odgojno-obrazovnim potrebama | | | | | |
| Učiteljica/učitelj može pomoći učeniku s usporenim govorno-jezičnim razvojem pri rješavanju 4. zadatka u udžbeniku. | | Učenik s ubrzanim govorno-jezičnim razvojem može pratiti proces truljenja nekoga voća ili povrća te voditi dnevnik o tome procesu. | | | |

Pripremiti fotografije dijelova biljke, razrezati ih na nekoliko dijelova i staviti u omotnice.